R Madhavan about missing the chance in Mani Ratnam movie Iruvar, കണ്ണ് പ്രശ്നമായി, ഐശ്വര്യ റായ് ബച്ചനോടൊപ്പം അഭിനയിക്കാന് കഴിയാതിരുന്നതിനെ കുറിച്ച് മാധവൻ - Malayalam Filmibeat\n| Updated: Friday, October 9, 2020, 10:08 [IST]\nഇന്ത്യൻ സിനിമയ്ക്ക് ഒരു പിടി മികച്ച ക്ലാസിക് ചിത്രങ്ങൾ സമ്മാനിച്ച സംവിധായകനാണ് മണിരത്നം. ഇരുവർ, റോജ, ദിൽസേ, ദളപതി തുടങ്ങിയ ചിത്രങ്ങൾ ഇന്നും പ്രേക്ഷകരുടെ ഇടയിൽ ചർച്ച വിഷയമാണ്. കാലത്തിനൊപ്പം സഞ്ചരിക്കുന്നവയാണ് മണിര്തനം ചിത്രങ്ങൾ. വർഷങ്ങൾ കഴിഞ്ഞിട്ടും ഇന്നും പുതുമയോടെയാണ് ആ പഴയ മണിരത്നം ചിത്രങ്ങൾ പ്രേക്ഷകർ കാണുന്നത്.\n1997 ൽ മണിരത്നം സംവിധാനം ചെയ്ത ഛിത്രമാണ് ഇരുവർ. തമിഴ് രാഷ്ട്രീയനേതാക്കളായിരുന്ന എം.ജി രാമചന്ദ്രന്റെയും എം. കരുണാനിധിയുടേയും രാഷ്ട്രീയ ജീവിതത്തെ പ്രമേയമാക്കി കൊണ്ടാണ് ചിത്രം ഒരുങ്ങിയത്. മോഹൻലാലും പ്രകാശ് രാജുമായിരുന്നു പ്രധാന കഥാപാത്രങ്ങളെ അവതരിപ്പിച്ചത്. ബോളിവുഡ് സുന്ദരി ഐശ്വര്യ വെള്ളിത്തിരയിൽ എത്തിയത് ഈ ചിത്രത്തിലൂടെയായിരുന്നു. ഇവരെ കൂടാതെ രേവതി, ഗൗതമി, നാസ്സർ, തബു എന്നിവരും ഈ ചിത്രത്തിൽ പ്രധാന വേഷങ്ങളിൽ എത്തിയിരുന്നു മികച്ച വിജയം നേടാൻ ചിത്രത്തിനായി.ഇരുവറിൽ പ്രകാശ് രാജിന് പകരം ആദ്യം പരിഗണിച്ചിരുന്നത് നടൻ മാധവനെ ആയിരുന്നു. ഒരു മാസികയ്ക്ക് നൽകിയ അഭിമുഖത്തിൽ മാധവൻ തന്നെയാണ് ഇക്കാര്യം വെളിപ്പെടുത്തിയത്.\nസിനിമയിൽ എത്തുന്നതിന് മുൻപ് ഹിന്ദി സീരിയലുകളിലും പരസ്യങ്ങളുമൊക്കെ സജീവമായിരുന്നു മാധവൻ. സന്തോഷ് ശിവന് പറഞ്ഞിട്ട് ഇരുവർ ചിത്രത്തിന്റെ ഓഡിഷന് എത്തിയത്. തുടർന്ന് സ്ക്രീന് ടെസ്റ്റ് നടത്തിയെങ്കിലും ആ ചിത്രത്തിലേയ്ക്ക് തന്നെ തിരഞ്ഞെടുത്തില്ല. കണ്ണുകളുടെ ചെറുപ്പം കഥാപാത്രത്തിന് ചേരുന്നതല്ല എന്നാണ് മണിര്തനം സാ പറഞ്ഞത്. ആ റോളില് പ്രകാശ് രാജ് സാറാണ് അഭിനയിച്ചത്- മാധവൻ അഭിമുഖത്തിൽ പറയുന്നു.\nഇരുവറും ദില്‍സേയും കഴിഞ്ഞു മൂന്ന് വര്‍ഷത്തിനപ്പുറം ‘അലൈപായുത'യിലേക്ക് അദ്ദേഹം എന്നെ വിളിച്ചു. മണി സാറിനൊപ്പമുള്ള തുടക്കം കരിയറില് വലിയ ഗുണമായി. ബോളിവുഡ് എന്ട്രിയിലും അത് സഹായിച്ചു. രഗ് ദേ ബസന്തി'യും, ഗുരുവും ത്രീ ഇഡിയറ്റ്സും എനിക്ക് കിട്ടിയെന്നും മാധവൻ പറയുന്നു. മണിരത്ത്തിന്റെ അലൈപായുതെയായിരുന്നു മാധവൻ ആദ്യ ചിത്രം. ഇത് താരത്തിന്റെ കരിയർ തന്നെ മാറ്റുകയായിരുന്നു. ആദ്യ ചിത്രം തന്നെ വൻ വിജയം നേടാൻ കാഴിഞ്ഞു. അലൈപ്പായുതെയിലൂടെയാണ് കോളിവുഡിന്റെ റൊമാന്റിക് ഹീറോ എന്നുള്ള വിശേഷം താരത്തെതേടിയെത്തുകയായിരുന്നു. പിന്നീട് മണിരത്നം ചിത്രത്തിന്റെ സ്ഥിര സാന്നിധ്യമാകുകയായിരുന്നു മാധവൻ. കണ്ണത്തിൽ മുത്തമിട്ടാൽ ,ആയുത എഴുത്ത് തുടങ്ങിയ മണിരത്നം ചിത്രങ്ങളിലും മാധവൻ പ്രധാന വേഷത്തിലെത്തിയിരുന്നു.\n2000 ഏപ്രിൽ 14 നാണ് അലൈപായുതേ തിയേറ്ററുകളിൽ എത്തുന്നത്. മാധവന്റേയും ശലിനിയുടേയും ആദ്യ ചിത്രമായിരുന്നു ഇത്. ചിത്രം പുറത്തിറങ്ങി 20 വർഷങ്ങൾ കഴിയുമ്പോഴും ഇന്നും ഇന്നും കാർത്തിക്കും ശക്തിയും തീവണ്ടിയിലെ പ്രണയവും പ്രേക്ഷകരുടെ മനസ്സിൽ മായാതെ കിടപ്പുണ്ട്. ചിത്രം അതിന്റെ 20ാം വർഷം ആഘോഷിക്കുമ്പോൾ ഓർമ പങ്കുവെച്ച് മാധവൻ രംഗത്തെത്തിയിരുന്നു. ചിത്രത്തിന്റെ മികച്ച നിമിഷങ്ങളുടെ ഒരു കൊളാഷ് പങ്കുവെച്ചു കൊണ്ടായിരുന്നു മാഡി ഓർമ പങ്കുവെച്ചത്.എന്റെ ആദ്യ ചിത്രം പുറത്തിറങ്ങി 20 വർഷങ്ങൾ പിന്നിട്ടിരിക്കുന്നു. അലൈപായുതേയുടെ 20 വർഷം. എന്നേയും ചിത്രത്തിന്റെ ഓർമകളും നിലനിർത്തിയ എല്ലാവർക്കും നന്ദി," അദ്ദേഹം ട്വീറ്റ് ചെയ്തിരുന്നു\n1997ലാണ് ഇരുവർ വെള്ളിത്തിരയിൽ എത്തിയത്. തമിഴ് രാഷ്ട്രീയത്തിലെ ഏറ്റവും വലിയ ശക്തികേന്ദ്രങ്ങളായ എം ജി ആര്, കരുണാനിധി ദ്വയത്തിന്റെ ആദ്യ കാല ചരിത്രം പറഞ്ഞ സിനിമയില് എം ജി രാമചന്ദ്രനായാണ് മോഹന്‍ലാല് വേഷമിട്ടത്. കരുണാനിധിയായി എത്തിയത് പ്രകാശ് രാജ്. ജയലളിതയുമായി സാമ്യമുള്ള കഥാപാത്രമായി എത്തിയത് ഐശ്വര്യാ റായ്. ഐശ്വര്യയുടെ ആദ്യ ചിത്രം കൂടിയാണ് ഇത്. ഇരുവർ പുറത്തിറങ്ങിയിട്ട് 23 വർഷഘങ്ങൾ പിന്നിടുകയാണ് . സിനിമ വിദ്യാർഥികൾക്ക് ആസ്വദിച്ച് പഠിക്കാനുള്ള ഒരു പാഠ പുസ്തകമാണ് ആ ചിത്രം. ചിത്രത്തിൽ മോഹൻലാലും പ്രകാശ് രാജും മത്സരിച്ച് അഭിനയിക്കുകയായിരുന്നു. ഇന്ത്യയ്ക്കകത്തും പുറത്തുമായി ധാരാളം വേദികളിൽ പ്രദർശിപ്പിക്കപ്പെടുകയും, പുരസ്കാരങ്ങൾ നേടുകയും ചെയ്തു. തമിഴിൽ കൂടാതെമലയാളം, തെലുങ്ക് എന്നീ ഭാഷകളിലും ഈ ചിത്രം പ്രദർശനത്തിനെത്തിയുരുന്നു\nR Madhavan about missing the chance in Mani Ratnam movie Iruvar


ദുബൈയിലേക്ക് മടങ്ങാനിരിക്കെ രേഖകൾ മോഷണം പോയി; യുവാവ് കുഴഞ്ഞുവീണു മരിച്ചു - MALABAR FLASH\nHome Alappuza Kerala News Obituary കേരളം കേരള വാര്‍ത്ത ദുബൈയിലേക്ക് മടങ്ങാനിരിക്കെ രേഖകൾ മോഷണം പോയി; യുവാവ് കുഴഞ്ഞുവീണു മരിച്ചു\nദുബൈയിലേക്ക് മടങ്ങാനിരിക്കെ രേഖകൾ മോഷണം പോയി; യുവാവ് കുഴഞ്ഞുവീണു മരിച്ചു\nമാവേലിക്കര: അവധിക്കു ശേഷം ദുബൈയിലേക്ക് തിങ്കളാഴ്ച മടങ്ങാനിരുന്നയാൾ, സുപ്രധാന രേഖകൾ മോഷണം പോയതിനെത്തുടർന്നു കുഴഞ്ഞുവീണു മരിച്ചു. തഴക്കര വഴുവാടി മേലേടത്തു പുത്തൻവീട്ടിൽ സജി മത്തായി (43) ആണു മരിച്ചത്.[www.malabarflash.com]\nവിദേശത്തെ ജോലി അനുമതിപത്രവും ലൈസൻസും അടക്കമുള്ള രേഖകളാണു മോഷണം പോയത്. ഞായറാഴ്ച രാവിലെ പതിനൊന്നോടെയാണു സംഭവം. തഴക്കര എംഎസ് സെമിനാരി സ്കൂൾ പരിസരത്തു സ്കൂട്ടർ നിർത്തിയ ശേഷം പള്ളിയിൽ പോയി മടങ്ങി വന്നപ്പോഴാണു സ്കൂട്ടറിന്റെ ബോക്സ് തുറന്നു കിടക്കുന്നതു സജി കണ്ടത്.\nദുബൈയിലെ ജോലി അനുമതിപത്രം, ഡ്രൈവിങ് ലൈസൻസ്, എടിഎം കാർഡ്, പണം എന്നിവ ഉൾപ്പെടെ നഷ്ടപ്പെട്ടതായി പരിശോധനയിൽ കണ്ടെത്തി. സജി പോലീസ് സ്റ്റേഷനിലെത്തി പരാതി നൽകിയതിനെത്തുടർന്നു പോലീസ് സ്ഥലത്തെത്തി അന്വേഷണം നടത്തി. ഇതിനിടെ സജി കുഴഞ്ഞുവീഴുകയായിരുന്നു. ഉടനെ പോലീസ് ആശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല.\nദുബൈയിൽ അപകടത്തിൽ പരുക്കേറ്റ സുഹ‍ൃത്ത് പൈനുംമൂട് സ്വദേശി മനോജിനെ വീട്ടിലെത്തിക്കാനായി നാലു ദിവസം മുൻപാണു സജി നാട്ടിലെത്തിയത്. ദുബൈയിൽ സ്വകാര്യ കമ്പനി ജീവനക്കാരനാണ്. തിങ്കളാഴ്ച രാവിലെ മടങ്ങാനിരിക്കുകയായിരുന്നു.\nതഴക്കര എംഎസ് സെമിനാരി എച്ച്എസ് റിട്ട. ജീവനക്കാരൻ ടി.ജി.മത്തായിയുടെയും മേരിയുടെയും മകനാണ്. ഭാര്യ: ലിറ്റി. മക്കൾ: ഏഥാൻ എം.സജി, ഇവാൻ എം.സജി.


11,000 -ത്തിലധികം വര്‍ഷം പഴക്കമുള്ള ശില്‍പം; രതിയുടെ സാന്നിധ്യമുള്ള ആദ്യ കലാസൃഷ്‍ടി ഇതാണോ? | The oldest sexual representation in history\n11,000 -ത്തിലധികം വര്‍ഷം പഴക്കമുള്ള ശില്‍പം; രതിയുടെ സാന്നിധ്യമുള്ള ആദ്യ കലാസൃഷ്‍ടി ഇതാണോ?\nഇരുപതാം നൂറ്റാണ്ടിന്റെ തുടക്കത്തിൽ, ഇസ്രായേൽ നഗരമായ ബെത്‌ലഹേമിന് സമീപമുള്ള എയ്ൻ സഖ്റി ഗുഹകളിൽ ഒരു ബെഡൂയിൻ മനുഷ്യനാണ് ഈ ശില്‍പം കണ്ടെത്തിയത്.\nBethlehem, First Published Jun 17, 2020, 4:24 PM IST\nകലയിൽ ലൈംഗികതയുടെ സ്വാധീനം എന്ന് മുതലാണ് കണ്ടുതുടങ്ങിയത്? ഒരുപക്ഷേ, അത് രാജ്യങ്ങളും, പണവും, നഗരങ്ങളും ഒക്കെ വരുന്നതിന് മുൻപ് തന്നെ ഉണ്ടായിരുന്നിരിക്കാം. എങ്കിലും കൃത്യമായി അത് ഇന്ന കാലത്ത് ഉണ്ടായി എന്ന് പറയുക സാധ്യമല്ല. പക്ഷേ, ഒരോ കാലത്തും എഴുതപ്പെടുന്ന കാവ്യങ്ങളും നിര്‍മ്മിക്കപ്പെടുന്ന ശില്‍പങ്ങളുമെല്ലാം ആ കാലത്തെ പ്രണയവും രതിയും എങ്ങനെയായിരുന്നുവെന്നതിനെ കുറിച്ച് നമുക്ക് ഏകദേശ ധാരണ തരാറുണ്ട്. ആധുനിക ചിത്രകലയുടെ തുടക്കത്തിലെ 'മാസ്റ്റര്‍പീസ്' എന്ന് വിളിക്കുന്ന ചിത്രമാണ് ഓസ്ട്രിയൻ സിമ്പോളിസ്റ്റ് ചിത്രകാരനായ ഗുസ്‍താവ് ക്ലിംത് വരച്ച 'ചുംബനം' (The Kiss). 1907-1908 കാലഘട്ടത്തിലാണ് ക്ലിംത് ഈ ചിത്രം വരക്കുന്നത്. വിയന്നയിലെ ബെൽവഡേർ കൊട്ടാരത്തിലുള്ള മ്യൂസിയത്തിലാണ് ചിത്രമിപ്പോള്. അങ്ങനെ പ്രണയവുമായി, രതിയുമായി ബന്ധപ്പെട്ട് കുറേയേറെ ചിത്രങ്ങളും എഴുത്തുകളുമെല്ലാം കാലാകാലങ്ങളിലുണ്ടായി വന്നിട്ടുണ്ട്.\nകലയിൽ എന്ന് മുതലാണ് ലൈംഗികത ഉണ്ടായത് എന്നതിനെ കുറിച്ച് പല അനുമാനങ്ങളുമുണ്ടെങ്കിലും, നിലവിൽ വിശ്വസിക്കുന്നത് ഏകദേശം 11,000 വർഷങ്ങൾക്ക് മുമ്പാണ് ആദ്യത്തെ രതിയുമായി ബന്ധപ്പെട്ട ശിൽപ്പം ഉണ്ടായത് എന്നാണ്. അതായത്, വിക്ടോറിയന് കാലഘട്ടത്തിനും മുമ്പേ... എയ്ൻ സഖ്റി ലവേഴ്‍സ് (Ain Sakhri Lovers) എന്നറിയപ്പെടുന്നതാണ് ആ ശില്‍പം. കൊത്തുപണികൾ ചെയ്‌ത ഈ കല്ലാണ് രതിയെ കുറിച്ചുള്ള ആദ്യ ശില്‍പമെന്നാണ് കരുതപ്പെടുന്നത്. രതിയില് ഏർപ്പെടുന്ന രണ്ടുപേരുടെ ഏറ്റവും പഴയ ചിത്രീകരണമാണിത്. ശില്‍പത്തിൽ, മുഖമില്ലാത്ത, ലിംഗഭേദമില്ലാത്ത രണ്ട് രൂപങ്ങൾ പരസ്‍പരം അഭിനിവേശത്തോടെ ചുറ്റിപ്പിടിച്ചിരിക്കുന്നതായാണ് കാണാൻ സാധിക്കുന്നത്.\nഇരുപതാം നൂറ്റാണ്ടിന്റെ തുടക്കത്തിൽ, ഇസ്രായേൽ നഗരമായ ബെത്‌ലഹേമിന് സമീപമുള്ള എയ്ൻ സഖ്റി ഗുഹകളിൽ ഒരു ബെഡൂയിൻ മനുഷ്യനാണ് ഈ ശില്‍പം കണ്ടെത്തിയത്. അതിനുശേഷം ഇതൊരു പ്രാദേശിക മ്യൂസിയത്തിലേക്ക് മാറ്റി. എന്നാല്, പ്രാധാന്യം തിരിച്ചറിയപ്പെടാത്തതിനാല് അവിടെ ഇത് എല്ലാവരാലും അവഗണിക്കപ്പെട്ടു കിടന്നു. ഒടുവിൽ 1933 -ൽ ജറുസലേമിൽ നിന്നുള്ള റെനെ ന്യൂവില്ലെ എന്ന ഫ്രഞ്ച് നയതന്ത്രജ്ഞനാണ് ഇതിന്‍റെ പ്രാധാന്യം മനസ്സിലാക്കിയത്. അദ്ദേഹം ഇത് കണ്ടെത്തിയ ബെഡൂയിന് മനുഷ്യനെ തിരക്കിച്ചെന്നു. അയാളാണ് റെനെയെ ഇത് കണ്ടെത്തിയ ഗുഹയിലേക്ക് നയിക്കുന്നത്. അങ്ങനെയാണ് ഗുഹയുടെ പേരായ എയ്‍ന് സാഖ്‍റി കൂടിച്ചേര്‍ത്ത് ശില്‍പ്പത്തിന് ആ പേര് കിട്ടിയത്. പിന്നീട്, അതിന്‍റെ പഴക്കത്തെ കുറിച്ചും കലയില് അതിനുള്ള പ്രാധാന്യത്തെ കുറിച്ചുമെല്ലാം ലോകമറിഞ്ഞു. ആ ഗുഹയിലാകട്ടെ ആര്‍ക്കിയോളജിസ്റ്റുകള് കൂടുതല് പഠനം നടത്തുകയും ശില്‍പം നിര്‍മ്മിക്കപ്പെട്ടു എന്ന് കരുതുന്ന കാലത്ത് ജീവിച്ചിരുന്ന മനുഷ്യരെക്കുറിച്ചുള്ള കൂടുതല് വിവരങ്ങളും കണ്ടെത്തി.\nഎയ്ൻ സഖ്റി ലവേഴ്‍സ് മ്യൂസിയത്തില്\nഎയ്ൻ സഖ്റി ലവേഴ്‍സ് ഇപ്പോൾ ബ്രിട്ടീഷ് മ്യൂസിയത്തിലാണുള്ളത്. ഇത് ഒരു അമച്വർ കലയോ, മനസ്സിലാക്കാൻ കഴിയാത്ത ഒരു വസ്‍തുവോ ഒന്നുമല്ല. ഏത് ഭാഷക്കാരനും, ഏത് രാജ്യക്കാരനും എളുപ്പത്തിൽ മനസിലാക്കാൻ കഴിയുന്ന രീതിയിൽ ശ്രദ്ധാപൂർവ്വമാണ് ഇത് രൂപകൽപന ചെയ്‍തിട്ടുള്ളത്. മാത്രവുമല്ല, ഏത് ചരിത്രത്തെ പിന്തുടരുന്നവരായാലും, ഏതുതരം വിശ്വാസം പുലര്‍ത്തുന്നവരായാലും, ഏതവസ്ഥയില് ജീവിക്കുന്നവരായാലും ഈ ശില്‍പം മനസിലാക്കാനും താദാത്മ്യം പ്രാപിക്കാനും കഴിയുമെന്ന് ചരിത്രകാരന്മാര് പറയാറുണ്ട്.\nമാത്രവുമല്ല, കഴിഞ്ഞ 11,000 വർഷത്തിനിടയിൽ പ്രേമിക്കുന്ന രണ്ടുപേര് തമ്മിലുള്ള സ്നേഹബന്ധത്തിനോ ശാരീരികാടുപ്പത്തിനോ ഒന്നും വലിയ മാറ്റമൊന്നും സംഭവിച്ചിട്ടില്ലെന്ന് തോന്നും ഈ ശില്‍പം കണ്ടാല്.\nLast Updated Jun 17, 2020, 4:31 PM IST


ലാവലിന്: വിഎസിന് പിബിയുടെ വിമര്‍ശനം | CPM, Lavalin, Karat, Pinarayi, VS, Kerala, pB, സിപിഎം, പിബി, പിണറായി, വിഎസ്, ലാവലിന്, കേരളം, കാരാട്ട്, വിമര്‍ശനം - Malayalam Oneindia\nലാവലിന്: വിഎസിന് പിബിയുടെ വിമര്‍ശനം\nPublished: July52009, 9:33 [IST]\nദില്ലി: ലാവലിനും കേരളത്തിലെ സംഘടനപ്രശ്‌നങ്ങളും ചര്‍ച്ച ചെയ്യാനായി ദില്ലിയില് ചേര്‍ന്ന പ്രത്യേക സിപിഎം പിബി യോഗത്തില് മുഖ്യമന്ത്രി വിഎസ് അച്യുതാനന്ദന് രൂക്ഷ വിമര്‍ശനം. ലാവലിന് കേസില് പാര്‍ട്ടിയുടെ ഔദ്യോഗിക നയത്തിന് വിരുദ്ധമായ നിലപാട് സ്വീകരിച്ചതിനെ ഭൂരിപക്ഷം പിബി അംഗങ്ങളും വിഎസിനെ വിമര്‍ശിച്ചു. കേരളഘടകത്തില് തെറ്റുതിരുത്തല് നടപടികള് അനിവാര്യമായിരിക്കുന്നുവെന്ന നിഗമനത്തിലാണ് പിബി എത്തിയതെന്നറിയുന്നു.\nഎന്നാല് പ്രത്യേക പിബി യോഗം രണ്ടാം ദിവസത്തിലേക്ക് കടക്കുമ്പോഴും എന്തു തീരുമാനമായിരിക്കും ഉരുത്തിരിയുക എന്നതിനെക്കുറിച്ച് ഒരു സൂചനയും പുറത്തുവന്നിട്ടില്ല. ഞായറാഴ്‌ച ചര്‍ച്ച പൂര്‍ത്തിയായശേഷം പാര്‍ട്ടി ജനറല് സെക്രട്ടറി പ്രകാശ് കാരാട്ട് തീരുമാനങ്ങള് പ്രഖ്യാപിക്കും. എന്നാല് ഇതിന്റെ പൂര്‍ണരൂപത്തിലുള്ള രേഖ അടുത്ത വെള്ളിയാഴ്‌ച നടക്കുന്ന സംസ്ഥാന കമ്മിറ്റി യോഗത്തില് ജനറല് സെക്രട്ടറി പ്രകാശ് കാരാട്ട് അവതരിപ്പിയ്‌ക്കുകയുള്ളൂ. സംസ്‌ഥാനത്ത് പാര്‍ട്ടിയുടെ പ്രവര്‍ത്തനത്തിനായി പ്രത്യേക മാര്‍ഗ്ഗനിര്‍ദ്ദേശവും പോളിറ്റ്‌ബ്യൂറോ ഞായറാഴ്‌ച നല്‍കിയേക്കും.\nയോഗത്തില് സംസ്ഥാന സെക്രട്ടറി പിണറായി വിജയനും വിഎസ് അച്യുതാനന്ദനും വിട്ടുവീഴ്‌ചയില്ലാതെയാമ് തങ്ങളുടെ നിലപാടുകള് അവതരിപ്പിച്ചത്. ലാവലിന് കേസ്, സംഘടനാ പ്രശ്‌നങ്ങള് എന്നീ രണ്ട് അജന്‍ഡകളിന്മേലാണ് ശനിയാഴ്‌ചത്തെ പ്രത്യേക പിബി യോഗം ആരംഭിച്ചത്. ആമുഖമായി പ്രകാശ് കാരാട്ട് കേരളത്തിലെ വിഭാഗീയത സംബന്ധിച്ച് ഹ്രസ്വമായ കുറിപ്പ് അവതരിപ്പിച്ചു.\nപിന്നീട് സംസാരിച്ച പാര്‍ട്ടി സംസ്‌ഥാന സെക്രട്ടറി പിണറായി വിജയന് ലാവലിന് കേസ് രാഷ്‌ട്രീയപ്രേരിതമായി കെട്ടിച്ചമച്ചതാണെന്ന് ആവര്‍ത്തിച്ചു. പിബിയുടെ നിലപാടും ഇതായിരിക്കെ പാര്‍ട്ടി നിലപാടിന് വിരുദ്ധമായി മുഖ്യമന്ത്രി സ്വീകരിച്ച നിലപാട് പ്രതിപക്ഷത്തിന് ആയുധമായി എന്നും അദ്ദേഹം ചൂണ്ടിക്കാണിച്ചു. എന്നാല് മുഖ്യമന്ത്രിയെ മാറ്റണമെന്നോ, അദ്ദേഹം രാജിവയ്‌ക്കണമെന്നോ പിണറായി ആവശ്യപ്പെട്ടില്ലെന്നാണ് റിപ്പോര്‍ട്ടുകള്. അതേസമയം, മുഖ്യമന്ത്രിയെ നീക്കം ചെയ്യണമെന്നാവശ്യപ്പെട്ട് സംസ്‌ഥാന കമ്മിറ്റിയിലും സംസ്‌ഥാന സെക്രട്ടേറിയറ്റിലും നടന്ന ചര്‍ച്ചകള് അദ്ദേഹം ശ്രദ്ധയില് കൊണ്ടുവന്നു.\nതുടര്‍ന്ന് സംസാരിച്ച മുഖ്യമന്ത്രി വി.എസ് തനിക്കെതിരെ ഉയര്‍ന്ന ആരോപണങ്ങള്‍ക്ക് അക്കമിട്ട് മറുപടി പറഞ്ഞു. അച്ചടക്കലംഘനം നടത്തിയിട്ടില്ല. ലാവലിന് കേസില് പിണറായിയെ പ്രോസിക്യൂട്ട് ചെയ്യാന് ഗവര്‍ണര് അനുമതി നല്‍കിയപ്പോള് താന് നടത്തിയ പ്രസ്‌താവന മാധ്യമങ്ങള് തെറ്റായി വ്യാഖ്യാനിക്കുകയായിരുന്നു.\nലാവലിന് കേസില് പാര്‍ട്ടിയില്‍നിന്ന് പലതും മറച്ചുവച്ചിട്ടുണ്ട്. ഇത് പാര്‍ട്ടി കേന്ദ്രനേതൃത്വത്തെ താന് അറിയിച്ചിട്ടുണ്ടെന്നും വിഎസ് ഓര്‍മ്മിപ്പിച്ചു. അഴിമതിക്കേസുകള് ഉണ്ടാകുമ്പോള് ഉത്തരവാദിത്വപ്പെട്ട സ്‌ഥാനങ്ങളില്‍നിന്ന് മാറിനില്‍ക്കുന്നതാണ് കമ്മ്യൂണിസ്‌റ്റുകാരുടെ രീതിയെന്നതിനാല് ലാവലിന് കേസിലും അതുണ്ടാവണമെന്ന് മുഖ്യമന്ത്രി ആവശ്യപ്പെട്ടു. ലാവലിനും പിഡിപി ബന്ധവും സിപിഐ, ദള് എന്നീ പാര്‍ട്ടികളെ പിണക്കിയതുമാണ് തിരഞ്ഞെടുപ്പ് പരാജയത്തിന്റെ മുഖ്യകാരണങ്ങളെന്നും വിഎസ് ചൂണ്ടിക്കാട്ടി.\ncpm സിപിഎം വിഎസ് അച്യുതാനന്ദന് പ്രകാശ് കാരാട്ട് kerala കേരളം pinarayi പിണറായി വിമര്‍ശനം ലാവലിന് പിബി lavalin pb\nStory first published: Sunday, July 5, 2009, 9:33 [IST]


എന്നും രാവണനായ് മാത്രം : ഭാഗം 16 - Metro journal online - Novel\nഎന്നും രാവണനായ് മാത്രം : ഭാഗം 16\nപേരറിയാത്തൊരു പുഞ്ചിരി ചക്കിയിലും കണ്ണനിലും തങ്ങി നിന്നു…. പെട്ടെന്നാണ് ഫ്ലോട്ടും ശിങ്കാരിമേളക്കാരും എല്ലാം പെട്ടെന്ന് പറമ്പിലേക്ക് കയറിയതും ആകെ തിക്കും തിരക്കുമായി… ആൾക്കാർ തള്ളിക്കയറിയതിന്റെ കൂട്ടത്തിൽ ചക്കിയുടെ കൈ രാജിയിൽ നിന്നും വിട്ടു പോയി…. ആകെ ബഹളത്തിന്റെ ഇടയിൽ അവൾ ഉറക്കെ വിളിച്ചത് ആരും കേട്ടതുമില്ല…. രാജി കരയാൻ തുടങ്ങി… ഒരു വിധം തിരക്ക് മാറിവന്നപ്പോൾ സച്ചുവും കണ്ണനും അവളുടെ അടുത്തേക്ക് ഓടി വന്നു… സച്ചു : എന്താ മോളേ…. എന്തിനാ കരയുന്നേ… കണ്ണൻ : മോളേ ചക്കി എവിടെ ? രാജി : ചേട്ടായി ഞങ്ങളിവിടെ കപ്പലണ്ടിയും കഴിച്ച് നിൽക്കുവാരുന്നു… ഫ്ലോട്ടും ശിങ്കാരിമേളക്കാരും വന്നതിന്റെ ഇടയിലൂടെ കുറേപ്പേർ കളിക്കാനൂടെ തള്ളിക്കേറി… ഞാൻ ബാലൻസ് തെറ്റി പിന്നോട്ട് ആയിപ്പോയി…\nഞാൻ തിരിച്ചു അവളെ നോക്കിയപ്പോൾ കണ്ടില്ല… അവളുടെ കുപ്പിവളകൾ മാത്രം ഇവിടെ പൊട്ടിക്കിടക്കുന്നു…. എനിക്ക് പേടിയാകുന്നു ചേട്ടായി.. എന്റെ ചക്കി……. അതും പറഞ്ഞു രാജി നിലത്തേക്ക് ഇരുന്നു പൊട്ടിക്കരഞ്ഞു.. ജലജയും ബാക്കി എല്ലാവരും അവളെ ആശ്വസിക്കുന്നുണ്ടായിരുന്നു…. “പാപ്പാ ഇവരെ നോക്കിക്കോ… ഞാൻ അവളേം കൊണ്ടേ വരുള്ളൂ…..” “ചേട്ടായി ഞാനും വരാം”-(സച്ചു) “നീ ഇവിടെ നില്ക്ക്…. ഇത് ഞാൻ നോക്കിക്കോളാം….” കണ്ണൻ മുണ്ടും മടക്കിക്കുത്തി പറമ്പിലെ മുക്കും മൂലയും അരിച്ചു പെറുക്കി… പെട്ടെന്ന് ആരും ശ്രദ്ധിക്കാത്ത ഒരു കോണിലേക്ക് കണ്ണന്റെ കണ്ണുകൾ ചലിച്ചു… നേരിയ വെളിച്ചമുണ്ട്…. അവിടെ കേൾക്കുന്ന ശബ്ദം ചക്കിയുടേതാണെന്ന് അവൻ തിരിച്ചറിഞ്ഞു…. ആ കാലുകൾ അവിടേക്ക് ചലിച്ചു…\nരാജി പറയുന്നത് കേട്ട് കയ്യും കാലും തളരുന്നുണ്ടായിരുന്നു… ജീവനും കയ്യിൽ പിടിച്ചാണ് ഓരോ മുക്കും മൂലയും തപ്പിയത്… ആരും പെട്ടെന്ന് ശ്രദ്ധിക്കാതെ നേരിയ വെളിച്ചം മാത്രമുള്ള ഭാഗത്തേക്ക് എന്റെ കണ്ണുകൾ ചലിച്ചു… അടുത്തേക്ക് ചെന്നപ്പോൾ ചക്കിയുടെ ശബ്ദം കേട്ട പോലെ തോന്നി.. അങ്ങോട്ട് ചെന്നപ്പോൾ നാലുപേർ അവിടെ നില്പുണ്ട്.. നേതാവെന്ന് തോന്നിക്കുന്ന ഒരുത്തൻ അവളുടെ കയ്യിൽ പിടിച്ചിരിക്കുന്നു…. ദേഷ്യം ഇരച്ചു കയറി… പക്ഷേ അവളുടെ വർത്താനം കേട്ടപ്പോൾ എന്റെ കിളി പറന്നു പോയി… “ഫ! കയ്യെടുക്കെടാ ചെറ്റേ…..” “അടങ്ങി നിൽക്ക് മോളേ…. പെട്ടെന്ന് വിട്ടേക്കാം… അതുവരെ ചേട്ടൻ പറയുന്നതൊന്ന് കേൾക്ക്…..” “പോയി നിന്റെ വീട്ടിൽ പറയെടാ #@₹@@₹@$£%€ മോനേ…….” എന്റെ സെയിം കിളി പോയ അവസ്ഥയിൽ അവന്മാരും നിൽക്കണുണ്ട്…\nഅതുമാതിരി തെറിയല്ലേ പെണ്ണ് വിളിച്ചത്…. കണ്ടാൽ എന്താ ഒരു ഐശ്വര്യം… വാ തുറന്നാൽ ചാളമേരി തോറ്റു പോകും…. ചെവി ഡെറ്റോൾ ഇട്ട് കഴുകണം…. “മര്യാദയ്ക്ക് സംസാരിച്ചാൽ നിനക്ക് നെഗളിപ്പല്ലേ…. ഇവിടെ വാടീ…..” ഇനിയും രംഗപ്രവേശനം ചെയ്തില്ലേൽ ശരിയാവില്ല…. ഞാനങ്ങ് കളത്തിലേക്കിറങ്ങാം….. പതിയെ ഇടിവള കൈക്ക് മുകളിലേക്ക് കയറ്റി.. ഫുൾക്കൈ ഷർട്ടിന്റെ സ്ലീവ് മടക്കി വച്ചു.. മുണ്ടൊന്നൂടെ മടക്കിക്കുത്തി…. “അതേ ചേട്ടന്മാരേ എന്താ ഇവിടൊരു ഗൂഢാലോചന….” പെട്ടെന്ന് എല്ലാവരും ഞെട്ടി ഞാൻ നിന്ന സ്ഥലത്തേക്ക് നോക്കി… പെണ്ണ് എന്നെ ആകെ സ്കാൻ ചെയ്ത് നോക്കുന്നുണ്ട്…. “ധൈര്യമുണ്ടെങ്കിൽ എന്റെ കെട്ട്യോനെ തോൽപ്പിക്കെടാ…. ചാടി അടിക്ക് കണ്ണേട്ടാ…”\nഇത്തവണ ഞാനാ ഞെട്ടിയത്… അതിന്റെ ഇടയിൽ ആ നത്തിരുന്ന് ഗോളടിക്കുന്നുണ്ട്…. പോയ കിളികളെ ഒക്കെ കൂട്ടിലാക്കി ഞാൻ അവന്മാർക്ക് നേരേ നടന്ന് ചെന്ന് നിന്നു… ഞാൻ വലത് കൈ കൊണ്ട് മീശ ഒന്ന് പിരിച്ചു… പെണ്ണ് കയ്യിൽ പിടിച്ചവന്റെ കാലു നോക്കി ചവിട്ടി… അവന്റെ കണ്ണിന്ന് പൊന്നീച്ചയാണോ നീലീച്ചയാണോ പറന്നത് എന്നൊന്നും അറിയില്ല.. എങ്ങനെ പറക്കാതെ ഇരിക്കും.. കുതിരേട ലാടം പോലല്ലേ ചെരുപ്പിന്റെ ഹീൽ…… അവന്റെ നിലവിളി നന്നായി കേട്ടു… അപ്രതീക്ഷിതമായത് കൊണ്ട് തന്നെ അവന്റെ കയ്യിൽ നിന്നും പിടി വിട്ടു… ചക്കി ഓടി എന്നോട് ചേർന്ന് നിന്നു…. “ഡീ…… ” അവൻ അലറി…. ഞാൻ അവളെ എന്റെ പുറകിലേക്ക് നീക്കി നിർത്തി… കണ്ണൻ :\nഡാ പൊന്നുമോനേ….. നീ ആണുങ്ങളോട് മുട്ടെടാ…. നേതാവ് : നീ ഞങ്ങടെ ഏരിയയിൽ വന്ന് ഞങ്ങളെ വെല്ലുവിളിക്കുന്നോ….. കണ്ണൻ : ഈ കണ്ണന് കമിഴ്ന്നു കിടന്നാൽ കണിയാപുരം തിരിഞ്ഞു കിടന്നാൽ തിരുവനന്തപുരം ആണ്…. നീ ആരാണെന്നോ നിന്റെ പുറകേ എത്ര ശിങ്കിടികൾ ഉണ്ടെന്നോ എനിക്കറിയണ്ട…. അതൊക്കെ എനിക്ക് ദേ ഈ രോമമാണ്….. ചക്കി : ഓഹ്…. പത്തലൂരി അടിക്കേണ്ടതിനോടാണോ മനുഷ്യാ നിങ്ങൾ പഞ്ച് ഡയലോഗ് പറയുന്നത്…. കണ്ണൻ : നീ ഒന്ന് വായടക്ക് പെണ്ണേ….. അവൾ മുഖം കോട്ടി തിരിഞ്ഞു നിന്നു…. ************ പെട്ടെന്ന് തിരക്കിനിടയിലൂടെ ആരോ കൈ വലിച്ചുകൊണ്ട് പോയതാ…. തിരക്കായത് കൊണ്ട് ആരും ശബ്ദവും കേട്ടില്ല…\nപേടിയുണ്ടെങ്കിലും അത് മറച്ചു വെച്ചു മോശമായി പെരുമാറിയവനെ നല്ല എ ക്ലാസ് തെറി തന്നെ വിളിച്ചു… എല്ലാം കിളി പോയി നിൽക്കുമ്പോഴാ പുറകിൽ നിന്നും ഘനഗാംഭീര്യമുള്ള ശബ്ദം… ഓഹ്… മൈ ഗോഡ് കടുവാ…. ഞാൻ പറഞ്ഞ തെറി എന്തായാലും കേട്ടിട്ടുണ്ട് എന്ന് മോന്ത കണ്ടാൽ അറിയാം…. ശ്ശൊ…. അങ്ങേരുടെ മുഖത്ത് ഞാനെങ്ങനെ നോക്കും… ആ ചമ്മൽ മാറ്റാനാണ് എന്റെ കെട്യോനെന്ന് വിളിച്ചു പറഞ്ഞത്… അത് പറഞ്ഞപ്പോൾ കടുവയുടെ ഭാവം കാണാണമായിരുന്നു…. നവരസങ്ങളൊക്കെ മിന്നി മറഞ്ഞു… എന്തായാലും ഈ മനുഷ്യൻ എന്റെ കണ്ട്രോൾ കളയും….\nഷർട്ടിന്റെ ഒരു ബട്ടൺ തുറന്നാ ഇട്ടിരിക്കുന്നത്… ഓടി വിയർത്തു പാവം… നെഞ്ചിലൊക്കെ രോമം വിയർത്തൊട്ടിക്കിടക്കുവ… കൃഷ്ണന്റെ ലോക്കറ്റുള്ള ഒരു സ്വർണ്ണ ചെയിൻ നെഞ്ചിൽ പറ്റിച്ചേർന്നു കിടപ്പുണ്ട്…. ഇടിവള എന്റെ വീക്ക്നെസായിക്കൊണ്ടിരിക്കുവാ…. അതും ഷർട്ടിന്റെ സ്ലീവും മുകളിലേക്ക് ഉയർത്തി വച്ചിട്ടുണ്ട്… ലാലേട്ടനെപോലെ മുണ്ടും മടക്കിക്കുത്തി മീശയും പിരിച്ച് എന്റെ സാറേ ചുറ്റുമുള്ളതൊന്നും കാണാൻ പറ്റണില്ല…. നെഞ്ചിനകത്ത് കണ്ണേട്ടൻ… നെഞ്ച് വിരിച്ചു കണ്ണേട്ടൻ… ശ്ശൊ റെയ്ബാൻ ഗ്ലാസ്സൂടെ വേണാർന്നു…. കാന്തത്തിന്റടുത്ത് ഇരുമ്പ് പോകും പോലെ ഞാനും പതിയെ പോകാൻ തുടങ്ങി.. ഇതെന്താ നടന്നിട്ട് നീങ്ങാത്തത്… ഓഹ് പറയും പോലെ ഈ ശീമപ്പന്നി കയ്യിൽ പിടിച്ചിരിക്കുകയാണല്ലോ…..\nപിന്നൊന്നും നോക്കിയില്ല… ചെരുപ്പിന്റെ ഹീൽ കൊണ്ട് അവന്റെ കാലിൽ ആഞ്ഞൊരു തൊഴി കൊടുത്തു… അവൻ നിലവിളിച്ചോണ്ട് പിടി വിട്ടതും ഞാൻ കണ്ണേട്ടന്റെ അടുത്തേക്കോടി….. പുള്ളി എന്നെ പുറകിലേക്ക് നീക്കി നിർത്തിയിട്ട് നെടുനീളൻ ഡയലോഗ് അടിക്കുവാ…. ഞാൻ ദേഷ്യപ്പെട്ടപ്പോൾ അങ്ങേരെന്നോട് വായടക്കാൻ പറഞ്ഞിട്ട് കളത്തിലേക്കിറങ്ങി… പിന്നെ നടന്നത് പൊടി പാറുന്ന അടിയായിരുന്നു… അടിയും ഇടിയും… കടുവ കസറുകയാണല്ലോ…. ഞാൻ നീട്ടി ഒരു വിസിലടിച്ചു… അൽ പൊളി…… കടുവ ചാടിയൊക്കെ ഇടിക്കണുണ്ട്…. വീരവാദം മുഴക്കിയതെല്ലാം ചോരേം ഒലിപ്പിച്ച് വീണു…\nഅവസാനം നേതാവ് ഇഴഞ്ഞു വന്ന് കടുവയുടെ കാലു പിടിച്ചു… “എണീറ്റ് പൊക്കോ…. ഇനി തോന്ന്യാസം കാണിച്ചാൽ അടിച്ചു നിന്റെ തല പൊളിക്കും ഞാൻ… #@₹₹¢€¢€£€ മോനേ….” എനിക്കത് കണ്ടപ്പോൾ അണ്ണൻതമ്പിയിലെ സലിം കുമാറിനെയാ ഓർമ്മ വന്നത്…. ‘അവന്റെ കരച്ചിൽ കണ്ടിട്ട് സഹിക്കുന്നില്ല.. അവസാനം കാല് പിടിച്ചപ്പോൾ നിർത്തി…. വയറ്റിൽ മുട്ടുകാല് കേറ്റിയപ്പോ ഉണ്ടല്ലോ ഇന്ത്യയുടെ താഴെ കിടക്കുന്ന ശ്രീലങ്ക വരെ തകർന്നു പോയി…’ വന്ന ചിരി ഞാൻ കണ്ട്രോൾ ചെയ്തു… കടുവ തിരിഞ്ഞു എന്നെ നോക്കി…. “വായ് നോക്കാതെ വാടീ ഇങ്ങോട്ട്…..” “അടിപൊളി അടിയായിരുന്നു കണ്ണേട്ടാ…” “അതിരിക്കട്ടെ… എന്ത് തെറിയാടീ നീ അവനെ വിളിച്ചത്……”\n“ഓഹ്…പിന്നെന്നെ പൊക്കിക്കൊണ്ട് പോയവനെ ഞാൻ ചേട്ടാന്നു വിളിക്കണോ….” “അതുകൊണ്ട് ക്ഷമിച്ചു.. ഇനി ഇങ്ങനുള്ള വാക്കുകളൊന്നും വായിന്ന് വീഴരുത്… കേട്ടല്ലോ…..” “മ്….. കേട്ടു…” “കേട്ടാൽ നിനക്ക് കൊള്ളാം…. പിന്നെ കെട്ട്യോനെന്നൊക്കെ വിളിച്ചു പറയുന്നത് കേട്ടല്ലോ…” “ഇഷ്ടായില്ലെങ്കിൽ അല്ലെന്ന് പറഞ്ഞൂടാർന്നോ….” “നാക്കിന് ഒരു കുറവും ഇല്ല…..” “ഈ….ഈ….” അങ്ങേര് ഫോണെടുത്തു കുത്തുന്നത് കണ്ടു.. “ഹലോ പാപ്പാ…. കണ്ടു കിട്ടി…. എന്റെ കൂടെ ഉണ്ട്…. വേണ്ട…. ഞാൻ കൊണ്ടു വരാം… ശരി……” പാപ്പനെ വിളിച്ചു പറഞ്ഞതാ… അവരൊക്കെ പേടിച്ചുകാണും…. കുറച്ചു നടന്നപ്പോൾ പറമ്പിൽ പഞ്ഞി മിഠായി കച്ചവടം ചെയ്യുന്നത് കണ്ടു…. എനിക്ക് ഈ പറഞ്ഞ സാധനം ഭയങ്കര ഇഷ്ടാ….\nഅതുകൊണ്ട് തന്നെ കണ്ടപ്പോൾ വായിൽ വന്ന വെള്ളത്തിൽ ടൈറ്റാനിക് വരെ ഓടുന്ന അവസ്ഥയാ… അങ്ങേര് ജെറ്റ് പോലെ നടക്കുവാ… ഞാൻ ഓടി അടുത്തെത്തി… എന്നിട്ട് പതിയെ കടുവയുടെ കയ്യിൽ തോണ്ടി വിളിച്ചു… “ശ്….ശ്…. കണ്ണേട്ടാ…..” “എന്താടീ……” “പഞ്ഞി മിഠായി…..” “എന്തോന്ന്….” “പഞ്ഞി മിഠായി വേണം……” “ഇനി അതിന്റെ ഒരു കുറവൂടെ ഉള്ളൂ….. ഇങ്ങോട്ട് നടക്കെടീ…..” അതെനിക്ക് സങ്കടായി…. ഞാൻ മുഖം വീർപ്പിച്ചു നടക്കുന്നത് കണ്ട് കടുവ എന്നെ നോക്കി ദഹിപ്പിച്ചിട്ട് ചാടിത്തുള്ളിപ്പോയി മേടിച്ചോണ്ട് തന്നു…. “ഇന്നാ മുണുങ്ങ്….” എനിക്ക് സന്തോഷമായി… പിന്നെ ഒരു മാനുഷിക പരിഗണനയിൽ കുറച്ചു പഞ്ഞി മിഠായി കൊടുത്തപ്പോൾ മോന്ത വെട്ടിച്ചുകളഞ്ഞു….\nഹും…. അഹങ്കാരം … പിന്നെ മേടിക്കാത്തത് അത്രയും നല്ലത്.. അതുംകൂടി ഞാൻ തിന്നും… എന്നോടാ കളി…. ആഹാരത്തിന്റെ കാര്യത്തിൽ നോ കോംപർമൈസ്… ഞാൻ ആസ്വദിച്ചു നടക്കുവ…. കടുവ ബുള്ളറ്റിൽ കേറിയിരുന്ന് നോക്കി പേടിപ്പിക്കുന്നുണ്ട്… ഞാൻ വേഗം ചെന്ന് പുറകിൽ കയറി … ദാവണി ആയത് കൊണ്ട് ഒരു സൈഡേ ഇരിക്കാൻ പറ്റുള്ളൂ… “വീഴാതെ തോളിൽ പിടിച്ചിരുന്നോ….” ഗൗരവത്തിലാ പറഞ്ഞത്… ഞാൻ തോളിൽ പിടിച്ചിരുന്നു… ഞങ്ങളിരുവരും വീട്ടിലേക്ക് പോയി…. *************\nവീടിന്റെ ഉമ്മറത്തേക്കെത്തിയതും രാജി വന്ന് എന്നെ കെട്ടിപ്പിടിച്ചു…. “കരയല്ലേടാ…. ഞാനിങ്ങ് വന്നില്ലേ…..” “ഞാൻ പേടിച്ചു പോയെടാ….” “എന്താ പറ്റിയത്… ചേട്ടായിടെ ദേഹത്തെന്താ മണ്ണൊക്കെ…..” ഞാൻ അവിടെ നടന്നതൊക്കെ എല്ലാവരോടും പറഞ്ഞു വിത്ത് ആക്ഷൻ.. കടുവയുടെ ഫൈറ്റായിരുന്നു ഹൈലൈറ്റ്…. കടുവ തലയ്ക് കയ്യും കൊടുത്ത് ഇരിപ്പുണ്ട്… ഞാൻ നന്നായി നോക്കി ഒന്ന് ഇളിച്ചു കാട്ടി… എന്നിട്ട് രാജീടെ കൂടെ റൂമിലേക്ക് പോയി… ************* ഇവളിതെന്തിന്റെ കുഞ്ഞാണോ എന്തോ… വട്ട് പെണ്ണ് അടികണ്ട് വിസിലടിക്കുവാ…. തിരികെ പോകുമ്പോൾ കുഞ്ഞ് പിള്ളേരെപ്പോലെ പഞ്ഞി മിഠായിക്ക് വാശി പിടിക്കുവാ…. ചിരി വന്നെങ്കിലും പെണ്ണിനെ ഒന്ന് കലിപ്പാക്കി…\nമുഖം വീർപ്പിച്ചു നിന്നപ്പോൾ പഞ്ഞി മിഠായി കൊണ്ട് കയ്യിൽ കൊടുത്തു.. ആ കണ്ണുകളിലെ തെളിച്ചം അത് കാണേണ്ടതായിരുന്നു…. കണ്ണിലും ചുണ്ടുകളിലും കുറുമ്പൊളിപ്പിച്ചവൾ.. എത്ര ടെൻഷനിൽ ഇരുന്നാലും അവളെല്ലാരെയും കുറുമ്പ് കാട്ടി ചിരിപ്പിക്കും… വീട്ടിലെത്തി അവളുടെ വിവരണം കേട്ട് അത്രയും നേരം കരഞ്ഞവരൊക്കെ പൊട്ടിച്ചിരിക്കുവാ…. ഇത്രയും ഈ രാവണനെ അസ്വസ്ഥനാക്കുവാൻ നീ ആരാണ് പെണ്ണേ… നിന്റെ ഒരു നോട്ടം പോലും എന്റെ ഉള്ളിൽ തിരയിളക്കം ഉണ്ടാക്കുന്നു… കണ്ണുകൾ പോലും നിയന്ത്രിച്ചിട്ടും അവളുടെ ചുണ്ടുകൾക്ക് മേലുള്ള കുഞ്ഞ് മറുകിൽ പാറി വീഴുന്നു… ആരാണ് നീയെനിക്ക്….\n← നെഞ്ചോരം നീ മാത്രം : ഭാഗം 27\nനാഗമാണിക്യം: ഭാഗം 27 →\nഅനാഥ : ഭാഗം 20\nനിഴലായ് മാത്രം : ഭാഗം 27


Covid cases on the rise: Minister Veena George\nതിരുവനന്തപുരം: സംസ്ഥാനത്ത് കോവിഡ് കേസുകള് ഗണ്യമായി ഉയരുന്നതിനാല് ജാഗ്രത പാലിക്കണമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. കഴിഞ്ഞ ആഴ്ചയെക്കാള് ഈ ആഴ്ചയില് കോവിഡ് കേസുകളുടെ എണ്ണത്തില് 100 ശതമാനം വര്‍ധനവ് ഉണ്ടായി. ആരോഗ്യ പ്രവര്‍ത്തകര്‍ക്കും കൂടുതലായി കോവിഡ് ബാധിക്കുന്നതായാണ് റിപ്പോര്‍ട്ട്. സംസ്ഥാനത്തെ കോവിഡ് സാഹചര്യം മുന്‍നിര്‍ത്തി എല്ലാ ജില്ലകളിലേയും ആരോഗ്യ വകുപ്പിന്റെ തയ്യാറെടുപ്പുകള് വിലയിരുത്തി. കോവിഡിനും നോണ് കോവിഡിനും വേണ്ടിയുള്ള ആശുപത്രി കിടക്കകള്, ഐസിയു, വെന്റിലേറ്ററുകള്, ഓക്‌സിജന് പ്ലാന്റുകള്, മരുന്നുകളുടെ ലഭ്യത എന്നിവ വിലയിരുത്തി. എല്ലാ ജില്ലകളിലും കേസുകളുടെ എണ്ണം കൂടുന്നുണ്ട്. പ്രത്യേകിച്ചും തിരുവനന്തപുരം, എറണാകുളം, തൃശൂര്, കോഴിക്കോട് ജില്ലകളില്. എല്ലാവരും വളരെ ജാഗ്രതയോടെ ഇടപെടാന് പ്രത്യേകമായി ശ്രദ്ധിക്കണമെന്ന് മന്ത്രി പറഞ്ഞു.\nകോവിഡ് പ്രോട്ടോകോള് പാലിക്കാതെയുള്ള ആള്‍ക്കൂട്ടം ഉണ്ടാകാതിരിക്കാന് എല്ലാവരും ശ്രദ്ധിക്കണം. എല്ലാ യോഗങ്ങളും കോവിഡ് പ്രോട്ടോകോള് പാലിച്ച് നടത്തേണ്ടതാണ്. കോവിഡ് വര്‍ധിക്കുന്ന സാഹചര്യത്തില് ആരോഗ്യ വകുപ്പിന്റെ നേതൃത്വത്തില് 13 കമ്മിറ്റികള് പുനസംഘടിപ്പിച്ചിട്ടുണ്ട്. 416.63 മെട്രിക് ടണ് ഓക്‌സിജനാണ് സംസ്ഥാനത്ത് ഉത്പാദിക്കപ്പെടുന്നത്. കേന്ദ്ര സര്‍ക്കാരിന്റെ മാര്‍ഗനിര്‍ദേശമനുസരിച്ചുള്ള പരിശോധനയാണ് നടത്തുന്നത്. പ്രായമുള്ളവര്, മറ്റനുബന്ധ രോഗങ്ങളുള്ളവര് എന്നിവര് പ്രത്യേകം ശ്രദ്ധിക്കണം. ജീവിതശൈലീ രോഗമുള്ളവര്‍ക്കുള്ള മരുന്നുകള് വീടുകളിലെത്തിക്കാന് നിര്‍ദേശം നല്‍കിയിട്ടുണ്ട്. അതിന് വേണ്ടി അവര് ആരോഗ്യ കേന്ദ്രത്തിലേക്ക് എത്തേണ്ടതില്ല. അനാവശ്യ യാത്രകള് എല്ലാവരും ഒഴിവാക്കണം.\n« ഉപഭോക്താക്കള്‍ക്കായി വാട്സാപ്പ് സേവനങ്ങള് ആരംഭിച്ച് സ്റ്റാര് ഹെല്‍ത്ത് ഒമിക്രോണ് സാഹചര്യം അതീവ ജാഗ്രതയില്ലെങ്കില് ആപത്ത്: മന്ത്രി വീണാ ജോര്‍ജ് »


സെക്സി ദുര്‍ഗ്ഗ; പേരിനെ ചൊല്ലി വഴക്കടിക്കുന്നവര്‍ക്ക് കാപട്യം-സനല്‍കുമാര് ശശിധരന് – Azhimukham\nസെക്സി ദുര്‍ഗ്ഗ; പേരിനെ ചൊല്ലി വഴക്കടിക്കുന്നവര്‍ക്ക് കാപട്യം-സനല്‍കുമാര് ശശിധരന്\nഡല്‍ഹിയിലെ കൂട്ടമാനഭംഗ കേസില് നിന്നാണ് ചിത്രത്തിന്റെ ആശയം മനസിലെത്തിയത്; അവാര്‍ഡ് നേട്ടത്തിന് ശേഷം അഴിമുഖത്തോട് സംസാരിക്കുകയായിരുന്നു സനല്\nFeb 04 2017 02:20 PM\nകേരളത്തില് ഗൗരവതരമായ സംവാദങ്ങള് ഉണ്ടാകുന്നില്ലെന്നും വിവാദങ്ങള് മാത്രമാണ് ഉണ്ടാകുന്നതെന്നും റോട്ടര്‍ഡാം ഫിലിംഫെസ്റ്റിവലിലെ മികച്ച ചിത്രത്തിനുള്ള ഹിവോസ് ടൈഗര് പുരസ്‌കാരം നേടിയ സെക്‌സി ദുര്‍ഗയുടെ സംവിധായകന് സനല്‍കുമാര് ശശിധരന്. അവാര്‍ഡ് വിവരം അറിഞ്ഞ് അഭിനന്ദനം അറിയിക്കാന് ബന്ധപ്പെട്ട അഴിമുഖം പ്രതിനിധിയോട് സംസാരിക്കുകയായിരുന്നു അദ്ദേഹം.\nസെക്‌സി ദുര്‍ഗ എന്ന പേര് പലയിടങ്ങളിലും പ്രശ്‌നമായില്ലേ എന്ന ചോദ്യത്തിന് പ്രശ്‌നങ്ങള് ഇല്ലാതെ ആര്‍ട്ട് ഉണ്ടാകില്ല, ഞാന് കച്ചവടക്കാരനല്ല എന്നാണ് സനല് മറുപടി പറഞ്ഞത്. പേരിന്റെ പേരിലുള്ള അസ്വാരസ്യങ്ങളെല്ലാം കപടമാണ്. സിനിമ കാണാതെ അതേക്കുറിച്ച് വഴക്കടിക്കുന്നവരോട് ഒന്നും പറഞ്ഞിട്ട് കാര്യമില്ല. ചിലര്‍ക്കൊക്കെ പേര് പ്രശ്‌നമാകുന്നുണ്ടെന്നും സനല് കൂട്ടിച്ചേര്‍ത്തു.\nഒഴിവുദിവസത്തെ കളി എന്ന ചിത്രത്തിന് സമാനമായി സെക്‌സി ദുര്‍ഗയും തിയറ്ററുകളില് എത്തിക്കും. ഈ ചിത്രം യഥാര്‍ത്ഥത്തില് ഫെസ്റ്റിവലുകള്‍ക്ക് വേണ്ടി തയ്യാറാക്കിയതല്ല. ഇത് ഇന്ത്യന് സിനാമ ആസ്വാദകര്‍ക്ക് വേണ്ടിയുള്ളതാണ്. സദാചാര ബോധത്തെ ചോദ്യം ചെയ്യുന്ന ചിത്രങ്ങള്‍ക്ക് ഇന്ത്യയില് ഏറെ വെല്ലുവിളികള് നേരിടുന്ന സാഹചര്യത്തില് സെക്‌സി ദുര്‍ഗ എന്ന പേര് ചിത്രത്തിന്റെ റിലീസിംഗ് സമയത്ത് പ്രശ്‌നങ്ങള് ഉണ്ടാക്കുമെന്ന് തോന്നുന്നുണ്ടോയെന്ന ചോദ്യത്തിന് എന്റെ സിനിമ ഒന്നിനെയും അധിക്ഷേപിക്കുന്നില്ല. ദുര്‍ഗ എന്നത് ചിത്രത്തിലെ ഒരു പെണ്‍കുട്ടിയുടെ പേരാണ്. പ്രശ്‌നങ്ങളുണ്ടാക്കുമോയെന്ന് എനിക്ക് അറിയില്ല. അവര് ബുദ്ധിപൂര്‍വം പെരുമാറുമെന്ന് പ്രതീക്ഷിക്കാം എന്നും സനല് വ്യക്തമാക്കി. ഇരുപത് ദിവസം കൊണ്ടാണ് ചിത്രത്തിന്റെ ഷൂട്ടിംഗ് പൂര്‍ത്തിയാക്കിയത്. ഡല്‍ഹിയിലെ കൂട്ടമാനഭംഗ കേസില് നിന്നാണ് ഈ ചിത്രത്തിന്റെ ആശയം തന്റെ മനസിലെത്തിയതെന്നും സനല് കൂട്ടിച്ചേര്‍ത്തു.\nഒരു രാത്രി യാത്രയില് ഒരു യുവതിക്കും അവളുടെ കാമുകനും നേരിടേണ്ടി വരുന്ന ഇന്ത്യന് പുരുഷ സമൂഹത്തെയാണ് സെക്‌സി ദുര്‍ഗ അവതരിപ്പിക്കുന്നത്. രാജശ്രീ ദേശ്പാണ്ഡേയാണ് ദുര്‍ഗ എന്ന ടൈറ്റില് കഥാപാത്രമായി എത്തുന്നത്. കൃത്യമായി എഴുതപ്പെട്ട ഒരു കഥയോ തിരക്കഥയോ ഇല്ല എന്നതാണ് ചിത്രത്തിന്റെ പ്രത്യേകത. പൂര്‍ണ്ണമായും രാത്രിയിലാണ് ചിത്രം ഷൂട്ട് ചെയ്തിരിക്കുന്നത്. പ്രതാപ് ജോസഫാണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത്.\nസെക്സി ദുര്‍ഗ്ഗ സംവിധായകന് സനല് കുമാര് കുമാര് ശശിധരനുമായുള്ള അഭിമുഖം/വീഡിയോ\nസെക്‌സി ദുര്‍ഗ: ഇന്ത്യയിലേക്ക് തിരിച്ചുവരൂ, സംസ്കാരമെന്തെന്ന് പഠിപ്പിക്കാം; സനല് കുമാര് ശശിധരന് ഹിന്ദുത്വ സംഘടനകളുടെ ഭീഷണി\nദേശീയഗാനം, ദേശീയത എല്ലാം രാഷ്ട്രീയ ലക്ഷ്യത്തിനായി ഉപയോഗിക്കപ്പെടുന്നു: സനല്‍കുമാര് ശശിധരന്\nനടിയ്ക്ക് നേരെയുള്ള ആക്രമണം: മേജര് രവിയുടെ ആണത്ത പരാമര്‍ശത്തിനെതിരെ സനല്‍കുമാര് ശശിധരന്\nസനല്‍കുമാര് ശശിധരന്റെ സെക്‌സി ദുര്‍ഗയ്ക്ക് റോട്ടര്‍ഡാം ഫിലിംഫെസ്റ്റിവലിലെ ഏറ്റവും വലിയ പുരസ്‌കാരം\n# here is no discussions only controversies


സുശാന്തിന്റെ മരണത്തെക്കുറിച്ചുള്ള സംശയങ്ങൾ; മറുപടിയുമായി എയിംസ് ഫോറൻസിക് സംഘം – Indian Express Malayalam\nഎയിംസിലെ ഫോറൻസിക് ഡോക്ടർമാരുടെ ആറ് അംഗ സംഘമാണ് വിവരങ്ങൾ സമർപിച്ചത്\nOctober 3, 2020 6:39:50 pm\nനടൻ സുശാന്ത് സിങ്ങ് രജ്പുത്തിന്റെ മരണം കൊലപാതകം ആണോ എന്ന സാധ്യത തള്ളിക്കളഞ്ഞ് ഡൽഹി എയിംസ്. “ തൂങ്ങി മരണമാണിതെന്നും, ആത്മഹത്യയാണിതെന്നും” എയിംസിലെ ഫോറൻസിക് വിഭാഗം മേധാവി ഡോ. സുധീർ ഗുപ്ത പറഞ്ഞു. സിബിഐക്ക് നൽകിയ വിദഗ്ദോപദേശത്തിലാണ് എയിംസ് വിദഗ്ധർ ഇക്കാര്യങ്ങൾ വ്യക്തമാക്കിയത്. മരണം വിഷം ഉള്ളിൽ ചെന്നാണെന്നുള്ള വാദവും കഴുത്ത് ഞെരിച്ച് കൊലപ്പെടുത്തിയതാവാമെന്ന് വാദവും എയിംസിലെ ഫോറൻസിക് ഡോക്ടർമാരുടെ ആറ് അംഗ സംഘം തള്ളി.\n“ഇത് തൂങ്ങിമരിച്ച കേസാണ്. ഞങ്ങളുടെ നിർണായക റിപ്പോർട്ട് സെൻട്രൽ ബ്യൂറോ ഓഫ് ഇൻവെസ്റ്റിഗേഷന് (സിബിഐ) സമർപ്പിച്ചു, ”ഫോറൻസിക് മെഡിക്കൽ ബോർഡ് ചെയർമാൻ കൂടിയായ ഡോ. ഗുപ്ത പറഞ്ഞു.\nതൂങ്ങിമരിച്ചതിന്റേതല്ലാതെ ശരീരത്തിൽ പരിക്കില്ല. ഏറ്റുമുട്ടലിന്റെയോ ബലപ്രയോഗത്തിന്റെയോ അടയാളങ്ങളൊന്നും ഉണ്ടായിരുന്നില്ലെന്നും അദ്ദേഹം പറഞ്ഞു. ഏഴ് വർഷം മുമ്പ് “കൈ പോ ചെ” യിലൂടെ ബോളിവുഡിൽ അരങ്ങേറ്റം കുറിച്ച രാജ്പുത്തിനെ (34) ജൂൺ 14 നാണ് മുംബൈയിലെ സബർബൻ ബാന്ദ്രയിലെ അപ്പാർട്ട്മെന്റിൽ മരിച്ച നിലയിൽ കണ്ടെത്തി.\nസുശാന്തിന്റെ കൂട്ടുകാരിയായിരുന്ന റിയ ചക്രവർത്തിക്കും കുടുംബത്തിനും എതിരെ സുശാന്തിന്റെ പിതാവ് കെ കെ സിംഗ് പട്നയിൽ സമർപ്പിച്ച പരാതി പ്രകാരമുള്ള കേസിൽ അന്വേഷണം സിബിഐ ഏറ്റെടുത്തിരുന്നു. ബിഹാർ പോലീസിൽ നിന്നായിരുന്നു സിബിഐ അന്വേഷണം ഏറ്റെടുത്തത്. സുശാന്തിന്റെ മരണവുമായി ബന്ധപ്പെട്ട കേസിൽ ഒരു നിഗമനത്തിലും എത്തിയിട്ടില്ലെന്നും എല്ലാ വശങ്ങളും അന്വേഷിക്കുകയാണെന്നും സിബിഐ ഈ ആഴ്ച പറഞ്ഞിരുന്നു.\nRead More: Sushant Singh Rajput’s death ‘a case of hanging and death by suicide’: AIIMS medical board


ആദ്യമായി ഇലക്ട്രിക് ടാക്സി കാര് സര്‍വീസ് തുടങ്ങി കണ്ണൂര് വിമാനത്താവളം | നേര്‍രേഖ24X7\nആദ്യമായി ഇലക്ട്രിക് ടാക്സി കാര് സര്‍വീസ് തുടങ്ങി കണ്ണൂര് വിമാനത്താവളം\nകണ്ണൂര് : കേരളത്തില് ആദ്യമായി കണ്ണൂര് വിമാനത്താവളത്തില് ഇലക്‌ട്രിക് ടാക്‌സി കാര് സര്‍വീസ് തുടങ്ങി. ഭാവിയില് വിമാനത്താവളത്തിനാവശ്യമായ മുഴുവന് വാഹനങ്ങളും വൈദ്യുതി പ്രവര്‍ത്തിക്കുന്നവ ആക്കലാണ് ലക്ഷ്യമെന്ന് കിയാല് എംഡി അറിയിച്ചു. പരിസ്ഥിതിക്ക് ഇണങ്ങിയ രീതിയില് വിമാനത്താവളത്തിന്റെ പ്രവര്‍ത്തനങ്ങളെ മാറ്റുക ലക്ഷ്യമിട്ടാണ് പുതിയ പദ്ധതി. മൂന്ന് വൈദ്യുത വാഹനങ്ങളാണ് പ്രാരംഭ ഘട്ടത്തില് സര്‍വീസ് നടത്തുക. കിയാല് എംഡി വി.തുളസീദാസ് ആദ്യ യാത്രക്കാര്‍ക്ക് പാസ് നല്‍കി സര്‍വീസ് ഉദ്ഘാടനം ചെയ്തു.\nഒറ്റതവണ ചാര്‍ജ് ചെയ്താല് 200 കിലോമീറ്റര് വരെ യാത്ര ചെയ്യാം. വിമാനത്താവളത്തില് തന്നെ ഇതിന്റെ ചാര്‍ജിംഗ് സൗകര്യവും ഒരുക്കിയിട്ടുണ്ട്11 മണിക്കൂര് വേണം ഫുള് ചാര്‍ജ് ആകാന്. സ്പീഡ് ചാര്‍ജര് സംവിധാനം എത്തിയാല് രണ്ട് മണിക്കൂര് മതിയാകും. തലശ്ശേരി തളിപ്പറമ്ബ് കണ്ണൂര് അടക്കമുള്ള പോയിന്റുകളില് ചാര്‍ജിംഗ് യൂണിറ്റ് ഒരുക്കാനും ആലോചനയുണ്ട്. കാര് സര്‍വീസ് കോണ്‍ട്രാക്ടിന് എടുത്തിട്ടുള്ള സ്വകാര്യ കമ്ബനിയാണ് വാഹനങ്ങള് ഇറക്കിയത്. വരും വര്‍ഷങ്ങളില് വിമാനത്താവളത്തിന്റെ വിവിധ ആവശ്യങ്ങള്‍ക്കായി വൈദ്യുത വാഹനങ്ങള് ഉപയോഗിക്കാനാണ് കിയാല് തീരുമാനം.\nനേര്‍രേഖ24X7: ആദ്യമായി ഇലക്ട്രിക് ടാക്സി കാര് സര്‍വീസ് തുടങ്ങി കണ്ണൂര് വിമാനത്താവളം


'ഒരോ ചുവടിലും കൂടെ നിന്നതിന് നന്ദി' വിവാഹ വാര്‍ഷിക ദിനത്തില് ഭര്‍ത്താവിനെ കുറിച്ചുള്ള സോണാലിയുടെ ഹൃദയഹാരിയായ കുറിപ്പ്\n13 Nov 2018 4:34 AM GMT\nഭര്‍ത്താവിന് വിവാഹ വാര്‍ഷിക ആശംസകള് നേര്‍ന്ന് മുന് ബോളിവുഡ് താരം സോണാലി ബിന്ദ്രയുടെ ഹൃദയഹാരിയായ കുറിപ്പ്. ക്യാൻസർ ചികില്‍സയുടെ ഭാഗമായി ന്യൂയോര്‍ക്കില് കഴിയുന്ന സോണാലി തങ്ങളുടെ 16ാം വിവാഹ വാര്‍ഷിക ദിനമായിരുന്ന തിങ്കളാഴ്ചയാണ് ഭര്‍ത്താവ് ഗോള്‍ഡി ഭേലിന് തന്റെ ആശംസ സോഷ്യല് മീഡിയയില് പോസ്റ്റ് ചെയ്തത്. തങ്ങളുടെ വിവാഹം മുതലുള്ള നിരവധി ചിത്രങ്ങള് ഉള്‍പ്പെടെയായിരുന്നു സോണാലിയുടെ പോസ്റ്റ്.\nഈ കുറിപ്പ് തയ്യാറാക്കാന് ഒരുങ്ങുമ്പോള് എന്റെ വികാരങ്ങളും വിചാരങ്ങളും നിയന്ത്രിക്കാനാവില്ലെന്ന ഉറപ്പായിരുന്നു. നിരവധി ചിന്തകളാണ് ഈ സമയം കടന്നുപോവുന്നത്. ഗോള്‍ഡി ഭേല്, തന്റെ ഭര്‍ത്താവ്, നല്ല സുഹൃത്ത്, തോഴന്, എനിക്ക് വേണ്ടി ഉറച്ചുനിന്നവന്. ബിന്ദ്ര പോസ്റ്റില് പറയുന്നു.\nജിവിതത്തിലെ സന്തോഷങ്ങളിലും പ്രതിസന്ധികളിലും ഒരുപോലെ തനിക്ക് ഒപ്പം നില്‍ക്കുന്ന വ്യക്തി. ഈ വര്‍ഷം തങ്ങള് ഏതു തരത്തിലാണ് പ്രവര്‍ത്തിച്ചതെന്ന് ദൈവത്തിന് വ്യക്തമായി അറിയാം. ക്യാന്‍സറിനെതിരായ പോരാട്ടം ഒരു വ്യക്തി തനിച്ച് നടത്തേണ്ടതല്ല എന്ന് ഒരുപാട് ആളുകള് തിരിച്ചറിയുന്നില്ല. പലപ്പോഴും കുടുംബത്തിന്റെ മികച്ച പിന്തുണയാണ് ആവശ്യം. കൂട്ടായ്മ കരുത്ത് പകരും. നിങ്ങള് ഉത്തരവാദിത്വങ്ങളെ കുറിച്ച് ബോധവാന്‍മാരാക്കും.\nതനിക്ക് കരുത്തായതിനും സ്‌നേഹത്തിനും സന്തോഷത്തിനും നന്ദി. ഒരോ ചുവടിലും കൂടെ നിന്നതിന് നന്ദി. തന്റെ വികാരങ്ങള് മനസ്സിലാക്കി കരുത്ത് പകര്‍ന്നതിന് നന്ദി, സോണാലി പറയുന്നു.\nപോസറ്റിന് താഴെ ആശംസകള് അറിയിച്ച് കൊണ്ട് പ്രിയങ്ക ചോപ്ര, ശ്വേത ബച്ചന് നന്ദ, ആയുഷ്മാന് ഖുറാന, നേഹ ധൂപിയ, സൂസന്ന ഖാന് എന്നിവരും രംഗത്തെത്തിയിട്ടുണ്ട്. ഇക്കഴിഞ്ഞ ജുലായിലാണ് ക്യാന്‍സര് രോഗ ബാധ കണ്ടെത്തിയതിന് തുടര്‍ന്ന് 43 കാരിയായ സോണാലി ന്യൂയോര്‍ക്കിലേക്ക് ചികില്‍സയ്ക്കായി പോയത്.\nemotional message Goldie Behl pens Sonali Bendre wedding anniversary


ദില്ലിയില് പൊലീസുകാര് സമരവുമായി തെരുവില്; അഭിഭാഷകരെ അറസ്റ്റ് ചെയ്യണമെന്ന് ആവശ്യം\nDelhi, First Published 5, Nov 2019, 11:49 AM\nഅഭിഭാഷകരെ അറസ്റ്റ് ചെയ്യാതെ സമരം അവസാനിപ്പിക്കില്ലെന്ന് സമരം ചെയ്യുന്ന പൊലീസ‌് ഉദ്യോഗസ്ഥർ വ്യക്തമാക്കി.\nദില്ലി: ദില്ലി പൊലീസ് ആസ്ഥാനത്ത് ആയിരക്കണക്കിന് പൊലീസ് ഉദ്യോഗസ്ഥർ പണിമുടക്കുന്നു. ടിസ് ഹസാരി കോടതിയില് വെച്ച് പൊലീസ് ഉദ്യോഗസ്ഥരെ മർദ്ദിച്ച അഭിഭാഷകരെ അറസ്റ്റ് ചെയ്യണമെന്നാവശ്യപ്പെട്ടാണ് പൊലീസ് സമരം ചെയ്യുന്നത്. അഭിഭാഷകരെ അറസ്റ്റ് ചെയ്യാതെ സമരം അവസാനിപ്പിക്കില്ലെന്ന് സമരം ചെയ്യുന്ന പൊലീസ‌് ഉദ്യോഗസ്ഥർ വ്യക്തമാക്കി. ആയിരത്തോളം പൊലീസുകാരാണ് യൂണിഫോമിലെത്തി പ്രതിഷേധസമരം നടത്തുന്നത്.\nകഴിഞ്ഞ ദിവസം കോടതിയില് വെച്ച് അഭിഭാഷകര് പൊലീസിനെ മര്‍ദ്ദിക്കുന്നതിന്‍റെ വീഡിയോ ദൃശ്യങ്ങള് പുറത്തു വന്നിരുന്നു. എന്നാല് ഇതുവരേയും സംഭവത്തില് പ്രതികളായ അഭിഭാഷകരെ അറസ്റ്റുചെയ്തിട്ടില്ല. ഒടുവില് സ്വന്തം സുരക്ഷ ഉറപ്പാക്കുന്നതിന് വേണ്ടി പൊലീസ് ഉദ്യോഗസ്ഥര് തെരുവിലിറങ്ങിയിരിക്കുകയാണ്.\nതുടക്കത്തില് നൂറോളം പൊലീസുകാരാണ് സമരത്തിനെത്തിയതെങ്കിലും പിന്നീട് ആയിരക്കണക്കിന് പൊലീസ് ഉദ്യോഗസ്ഥര് സംഭവസ്ഥലത്തേക്ക് എത്തുകയായിരുന്നു. ഉന്നത ഉദ്യോഗസ്ഥര് സമരം അനുനയിപ്പിക്കാന് സ്ഥലത്തെത്തിയെങ്കിലും പ്രതികളായ അഭിഭാഷകരുടെ അറസ്റ്റിന് ശേഷം മാത്രമേ സമരം അവസാനിപ്പിക്കൂ എന്ന നിലപാടിലാണ് സമരക്കാര്.\nLast Updated 5, Nov 2019, 11:51 AM\ndilli police strike\nprotest outside Head Quarters\nപൊലീസുകാര് സമരവുമായി തെരുവില്\nഅഭിഭാഷകരെ അറസ്റ്റ് ചെയ്യണമെന്ന് ആവശ്യം


ഒരു മെഡിക്കല് ക്രൈം ഫിക്ഷന് ലൗ സ്റ്റോറി!\nഅഗതാ ക്രിസ്റ്റിയുടെ എഴുത്തിന്റെ നൂറാം വാര്‍ഷികത്തോടനുബന്ധിച്ച് ലോകമെങ്ങും നടക്കുന്ന ആഘോഷത്തില് പങ്കുചേര്‍ന്നുകൊണ്ട് ഡി സി ബുക്‌സ് സംഘടിപ്പിച്ച ക്രൈം ഫിക്ഷന് മത്സരത്തിൽ സമ്മാനാര്‍ഹമായി തിരഞ്ഞെടുക്കപ്പെട്ട ന്യൂറോ ഏരിയ(ശിവന് എടമന) എന്ന പുസ്തകത്തിന് റില്‍വാന് അബൂബക്കര് ആക്കോട് എഴുതിയ വായനാനുഭവം.\nഈയിടെ വായിച്ച ക്രൈം ഫിക്ഷനുകളില് ഏറ്റവും കൂടുതല് സംതൃപ്തി നല്‍കിയ പുസ്തകമാണ് ന്യൂറോ ഏരിയ. നല്ല ഭാഷ, കൃത്യതയുള്ള അവതരണം, അറിയാതെ അടുത്ത പേജുകള് മറിക്കാനുള്ള മാന്ത്രിക വിദ്യ ഒരോ പേജിലും അടുക്കിവെച്ചത് പോലുള്ള അക്ഷരക്കൂട്ടുകള്. അപാര ട്വിസ്റ്റുകള്, സസ്പന്‍സ് തുടങ്ങി ഒരു ക്രൈം ഫിക്ഷന് ചേരുവക്കാവശ്യമായതെല്ലാം കൃത്യമായി സമം ചേര്‍ത്ത് തന്നെ ഗ്രന്ഥക്കാരന് കൂട്ടൊരുക്കിയിട്ടുണ്ട്.\nവളരെ നൂതനമായ എന്നാല് ലോകത്തിന് ഒരു പോലെ ദോഷവും ഗുണവും ചെയ്യാന് സാധ്യതയുള്ള ബ്രയിന് അപ്‌ലോഡിങ് ആണ് കഥയുടെ പ്രധാന പ്രമേയം. ഇത് പറഞ്ഞത് കൊണ്ട് കഥയുടെ ഇതിവൃത്തമോ കഥയുടെ രസച്ചരടോ നഷ്ടപ്പെടുമെന്ന് കരുതുന്നില്ല.\nമറ്റൊരു കോണിലൂടെ വീക്ഷിക്കുമ്പോള് ഇതൊരു പ്രണയ കഥയാണോ എന്നും നമുക്ക് വിലയിരുത്താവുന്നതാണ്. പക്ഷെ, ആ പ്രണയ കഥയെ നാം വായിച്ചെടുക്കണമെങ്കില് കഥയുടെ അവസാനപേജും മറിക്കണം. സാമ്പ്രദായിക കഥകളിലെ ക്ലീഷേ പ്രണയങ്ങളില് നിന്ന് വ്യത്യസ്തമായി ഒരു മെഡിക്കല് ക്രൈം ഫിക്ഷന് ലൗ സ്റ്റോറിയെന്ന് വേണമെങ്കില് നമുക്ക് പറയാം.\nഎടുത്ത് പറയേണ്ട മറ്റൊരു കാര്യം. ഭാവിയില് മനുഷ്യന് എങ്ങനെ മരണത്തെ അതിജീവിക്കാമെന്നും ഗ്രന്ഥക്കാരന് പറയാന് ശ്രമിക്കുന്നുണ്ട്. മരണം എന്ന സത്യത്തെ നിഷേധിക്കാതെ തന്നെ തന്റെ മനസ്സില് വിരിഞ്ഞ ഒരാശയം അദ്ദേഹം മുന്നോട്ട് വയ്ക്കുന്നുണ്ട്. അത്രത്തോളം ഉള്‍ക്കൊള്ളാന് സാധിക്കും എന്ന ചര്‍ച്ചകള്‍ക്കപ്പുറം കഥക്ക് ഈ ആശയം നല്‍കുന്ന ശക്തി വളരെ വലുതാണ്. ഉദ്വേഗജനകമായും അവഗാഹത്തോട് കൂടെയുമുള്ള അദ്ദേഹത്തിന്റെ ഈ രചനാപാടവത്തെ വളരെ ബഹുമാനത്തോടെ നോക്കി കാണുന്നു.\nഡിസി ബുക്ക്‌സിന്റെ 2020ലെ ക്രൈം ഫിക്ഷന് പുരസ്‌കാരം ന്യൂറോ എരിയക്കാണ് ലഭിച്ചത് എന്നതില് ഒട്ടും അത്ഭുതം തോന്നിയില്ല. കാരണം അര്‍ഹതക്കുള്ള അംഗീകാരമാണത്. മലയാളിക്ക് ഇതുപോലൊരു വായനാനുഭവം നല്‍കിയ ഗ്രന്ഥക്കാരനും അത് പുറത്തിറക്കിയ പ്രസാധകര്‍ക്കും കൃതജ്ഞതകള്.\nശാന്തമായ മനസ്സ് എല്ലാ ഉത്തരങ്ങളും …


രാത്രി കർഫ്യൂ: അവശ്യ സാധനങ്ങള് വാങ്ങാം, നോമ്പിന് ഇളവ്; രാത്രിയാത്ര കാരണം ബോധ്യപ്പെടുത്തി മാത്രം | Asian Metro News\nരാത്രി കർഫ്യൂ: അവശ്യ സാധനങ്ങള് വാങ്ങാം, നോമ്പിന് ഇളവ്; രാത്രിയാത്ര കാരണം ബോധ്യപ്പെടുത്തി മാത്രം\nനോമ്പ് സമയത്ത് ഇളവ് നല്‍കും. രാത്രി നിരോധന സമയം കടന്നുള്ള ദീര്‍ഘദൂര യാത്രകള് ഒഴിവാക്കണം. കാറില് ഒരാൾ മാത്രമാണെങ്കിലും മാസ്ക് നിര്‍ബന്ധമായി ധരിക്കണമെന്നും ഡിജിപി വ്യക്തമാക്കി.\nതിരുവനന്തപുരം: കോവിഡ് രോഗികൾ ഉയരുന്ന സാഹചര്യത്തില് കേരളത്തിൽ ഇന്നു മുതൽ രാത്രികാല കർഫ്യൂ നിലവില് വരും. ജനങ്ങൾ പുറത്തിറങ്ങുന്നതും കൂട്ടം കൂടുന്നതും ഒഴിവാക്കിയുള്ള നിയന്ത്രണം രാത്രി9മുതൽ പുലർച്ചെ5വരെയായിരിക്കും. മരുന്ന്, പാല് എന്നിങ്ങനെ ആവശ്യസാധനങ്ങള് വാങ്ങാന് പോകുന്നതിന് തടസ്സമില്ലെന്ന് ഡിജിപി ലോക്നാഥ് ബെഹ്റ അറിയിച്ചു.\nകോവിഡ് പ്രോട്ടോക്കോള് ലംഘനങ്ങള്‍ക്ക് പിഴ കൂടാതെ സ്ഥാപനങ്ങള് രണ്ടു ദിവസം അടച്ചിടേണ്ടി വരും. രാത്രികാലങ്ങളിലെ ഒത്തുചേരലുകളും ആഘോഷങ്ങളും ഒഴിവാക്കാനാണ് രാത്രി ഒന്‍പതുമുതല് പുലര്‍ച്ചെ അഞ്ചുവരെയുള്ള രാത്രി കര്‍ഫ്യൂ. പെട്രോള് പമ്പുകള്, ആശുപത്രികള്, മെഡിക്കല് ഷോപ്പുകള്, രാത്രി ഷിഫ്റ്റില് ജോലിചെയ്യുന്നവര്, മാധ്യമപ്രവര്‍ത്തകര്, ആരോഗ്യപ്രവര്‍ത്തകര്, പാല്‍വിതരണക്കാര് എന്നിവര്‍ക്ക് മാത്രമേ ഇളവുണ്ടാവൂ.\nഓട്ടോറിക്ഷകളോ ടാക്സികളോ രാത്രി ഒന്‍പതു മണിക്ക് ശേഷം അവശ്യസേവനങ്ങള്‍ക്ക് മാത്രമേ അനുവദിക്കൂ. ആരാധനാലയങ്ങളില് ആളുകള് കൂടാന് അനുവദിക്കില്ല. ആരാധനാലയങ്ങളിലെ സാന്നിധ്യം ജീവനക്കാരും ചടങ്ങുകള് നടത്തേണ്ടവരും മാത്രമായി ചുരുക്കണം. പൊതുചടങ്ങുകള് ഓണ്‍ലൈന് വഴി സംപ്രേഷണം ചെയ്യണമെന്നും നിര്‍ദേശമുണ്ട്.\nപലചരക്ക് കടകളും ഹോട്ടലുകളും രാത്രി9വരെ പ്രവര്‍ത്തിക്കാം. ഒന്‍പതിനു ശേഷം പാഴ്സലുകളും നല്‍കാനാവില്ല. മാളുകളും സിനിമ തീയറ്ററുകളും ഏഴരയ്ക്കുള്ളില് അടയ്ക്കണം. സ്വകാര്യ ട്യൂഷനുകൾ ഇന്നു മുതല് ഓണ്‍ലൈന് വഴി മാത്രമേ അനുവദിക്കൂ. എല്ലാ പരീക്ഷകളും അഭിമുഖങ്ങളും രണ്ടാഴ്ചത്തേക്ക് മാറ്റി വയ്ക്കാന് പിഎസ്‌സിയോട് സര്‍ക്കാര് നിര്‍ദേശിച്ചു. ചികിത്സയില് കഴിയുന്നവരുടെ എണ്ണം ഒരു ലക്ഷം കവിഞ്ഞതോടെ ബുധന്, വ്യാഴം ദിവസങ്ങളില് മൂന്നു ലക്ഷം പേര്‍ക്ക് ആരോഗ്യവകുപ്പ് കൂട്ടപരിശോധന നടത്തും.


അസ്ഹറുദ്ദീന്റെ നേട്ടം സംസ്ഥാനത്തിന് അഭിമാനം-മന്ത്രി ഇ. ചന്ദ്രശേഖരന് – Utharadesam\nJanuary 27, 2021 Published Time: 1:52 PM\nകാസര്‍കോട്: സയ്യിദ് മുഷ്താഖ് അലി ട്രോഫി ടി-20 ക്രിക്കറ്റില് മുംബൈക്കെതിരെ കേരളത്തിന് വേണ്ടി അതിവേഗ സെഞ്ച്വറി നേടിയ കാസര്‍കോടിന്റെ മുഹമ്മദ് അസ്ഹറുദ്ദീന് കേരളത്തിന്റെ ആകെ അഭിമാനമാണെന്നും അസ്ഹറുദ്ദീന്റെ നേട്ടത്തില് സംസ്ഥാനം ഒന്നാകെ ആഹ്ലാദം കൊള്ളുകയാണെന്നും മന്ത്രി ഇ. ചന്ദ്രശേഖരന് പറഞ്ഞു. ജില്ലാ ക്രിക്കറ്റ് അസോസിയേഷന്റെ ആഭിമുഖ്യത്തില് മുഹമ്മദ് അസ്ഹറുദ്ദീന് നല്‍കിയ പൗര സ്വീകരണം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nഎന്.എ. നെല്ലിക്കുന്ന് എം.എല്.എ. അധ്യക്ഷത വഹിച്ചു. മുഹമ്മദ് അസ്ഹറുദ്ദീന് ഇന്ത്യന് ടീമിന് വേണ്ടി ജേഴ്‌സി അണിയുന്ന കാലം വിദൂരമല്ലെന്ന് എം.എല്.എ. പറഞ്ഞു.\nരാജ്‌മോഹന് ഉണ്ണിത്താന് എം.പി. മുഖ്യാതിഥി ആയിരുന്നു. ഇന്ത്യന് ക്രിക്കറ്റ് ലോകത്തിന് തന്നെ വലിയ പ്രതീക്ഷ പകരുന്ന പ്രകടനമായിരുന്നു മുഹമ്മദ് അസ്ഹറുദ്ദീന്റെതെന്നും ആ കളിമികവ് കണ്ട് വിസ്മയിച്ചുപോയെന്നും എം.പി. പറഞ്ഞു. അസ്ഹറുദ്ദീന് മന്ത്രി ഉപഹാരം സമര്‍പ്പിച്ചു. എം.പി. ഷാള് അണിയിച്ചു.\nകേരളാ ക്രിക്കറ്റ് അസോസിയേഷന് ട്രഷറര് കെ.എം. അബ്ദുല് റഹ്‌മാന് സ്വാഗതം പറഞ്ഞു. നഗരസഭാ ചെയര്‍മാന് അഡ്വ. വി.എം. മുനീര്, മുന് ചെയര്‍മാന് ടി.ഇ. അബ്ദുല്ല, എ. അബ്ദുല് റഹ്‌മാന്, ഗോവിന്ദന് പള്ളിക്കാപ്പില്, ടി.എ. ഷാഫി, അബ്ബാസ് ബീഗം, മുജീബ് കമ്പാര്, കെ.എം. ബഷീര്, സി.എല്. ഹമീദ്, ജില്ലാ ക്രിക്കറ്റ് അസോസിയേഷന് ജനറല് സെക്രട്ടറി ടി.എച്ച്. മുഹമ്മദ് നൗഫല്, ട്രഷറര് കെ.ടി. നിയാസ്, ലീഗല് അഡൈ്വസര് അഡ്വ. കുമാരന് നായര്, കേരള ക്രിക്കറ്റ് അസോസിയേഷന് അംഗം ടി.എം. ഇഖ്ബാല് തുടങ്ങിയവര് സംസാരിച്ചു.\nമുഹമ്മദ് അസ്ഹറുദ്ദീന് മറുപടി പ്രസംഗം നടത്തി. ഈ നാടിന്റെ വലിയ സ്‌നേഹവും പിന്തുണയും കൊണ്ടാണ് തനിക്ക് ഈ നേട്ടങ്ങള് കൊയ്യാന് കഴിഞ്ഞതെന്ന് അസ്ഹറുദ്ദീന് പറഞ്ഞു.\nജില്ലാ ക്രിക്കറ്റ് അസോസിയേഷന് പ്രസിഡണ്ട് എന്.എ. അബ്ദുല് ഖാദര് നന്ദി പറഞ്ഞു.\nദേളി കൂവ്വത്തൊട്ടി സ്വദേശി ഷാര്‍ജയില് അന്തരിച്ചു\nടിപ്പര് ലോറി ബൈക്കിലിടിച്ച് യുവാവ് മരിച്ചു\nARCHIVES Select Month March 2021 (89) February 2021 (815) January 2021 (832) December 2020 (828) November 2020 (703) October 2020 (729) September 2020 (647) August 2020 (717) July 2020 (751) June 2020 (697) May 2020 (521) April 2020 (575) March 2020 (648) February 2020 (678) January 2020 (832) December 2019 (851) November 2019 (926) October 2019 (909) September 2019 (708) August 2019 (458) July 2019 (197) June 2019 (77) May 2019 (4)


എന്താണ് പണം – നേരിടം\nPublished on നവംബര് 30, 2016ഡിസംബര് 1, 2016 by admin\tനാമെല്ലാം പണം ഉപയോഗിക്കുന്നുണ്ട്. സാധനങ്ങള് വാങ്ങാന് നമുക്കത് വേണം. കഷ്ടപ്പെട്ടാണ് നാം അത് നേടുന്നത്. വിരമിക്കുമ്പോഴോ മഴ ദിവസത്തിലോ ഉപയോഗിക്കാനായി നാം അത് സൂക്ഷിച്ച് വെക്കുന്നു. നമ്മളെല്ലാം പണത്തെ ആശ്രയിക്കുന്നു – എന്നിട്ടും നമുക്ക് അതിനെ അറിയാത്തതെന്തുകൊണ്ടാണ്?\nഎങ്ങനെയാണ് പണം പ്രവര്‍ത്തിക്കുന്നത്? എന്തുകൊണ്ടാണ് അത് വളരേധികമുണ്ടാകുന്നത്, നല്ല കാലം ഒരിക്കലും അവസാനിക്കില്ല എന്ന് നമ്മേ അത് എന്തുകൊണ്ടാണ് വിശ്വസിപ്പിക്കുന്നത്\nഈ പണമെല്ലാം എവിടെ നിന്നാണ് വരുന്നത്? എന്തുകൊണ്ടാണ് പെട്ടെന്ന് ആവശ്യത്തിനുള്ള പണം ഇല്ലാതാകുന്നത്? എന്തുകൊണ്ടാണ് ചിലവിനുള്ള പണം കണ്ടെത്താന് ആളുകള് വളരേധികം കഷ്ടപ്പെടുന്നത്? ആ പണമെല്ലാം എവിടെയാ പോകുന്നത്? ബ്രിട്ടണിലെ പണത്തിന്റെ വലിയൊരു ഭാഗം ബാങ്കുകള് നിര്‍മ്മിക്കുന്നതാണ് അത്ഭുതപ്പെടുത്തുന്ന ഒരു കാര്യം. പണം കടം കൊടുക്കുമ്പോള് ഒരു മാജിക്ക്കാരനെ പോലെ ശൂന്യതയില് നിന്ന് ബാങ്ക് പണം നിര്‍മ്മിക്കുന്നു. എന്നാല് ഈ പണം അതുപോലെ തോന്നുന്നില്ല. ഈ പണം ക്രഡിറ്റ് ആണ് ബാങ്ക് കൊടുത്ത വായ്പയുട പുറത്താണത് നില്‍ക്കുന്നത്. അത് പണം പോലെ നാം ഉപയോഗിക്കുന്നു. അതാണ് പണം എന്ന് നാം വിശ്വസിക്കുന്നു.\nഎന്നാല് അത് ക്രഡിറ്റ് ആയതിനാല്, ഭാവിയിലെ ഏതെങ്കിലും ഒരു സമയത്ത് അത് തിരിച്ചടക്കപ്പെടും. എപ്പോള് അത് തിരിച്ചടക്കപ്പെടുന്നുവോ അപ്പോള് അത് അപ്രത്യക്ഷമാകുകയും ചെയ്യുന്നു.\nഇത് ഒരു ട്രിക്ക് അല്ല — ഇങ്ങനെയാണ് നമ്മുടെ കൈയ്യിലെ പണത്തിന്റെ വലിയ ഭാഗവും നിര്‍മ്മിക്കുന്നതും നശിപ്പിക്കുന്നതും.\nഅതുകൊണ്ട് നാമെല്ലാം ആശ്രയിക്കുന്ന ബാങ്ക് നിര്‍മ്മിക്കുന്ന ഈ പണത്തെ നമുക്ക് എത്രമാത്രം ആശ്രയിക്കാം?\nവായ്പകള്‍ക്ക് പലിശ ഈടാക്കിയാണ് ബാങ്ക് ലാഭമുണ്ടാക്കുന്നത്. ബാങ്കിന് സമ്പദ്‌വ്യവസ്ഥയില് വിശ്വാസമുടത്തോളം കാലം അവര്, എത്രമാത്രം കൂടുതല് വായ്പകൊടുക്കാന് പറ്റുമോ അത്രയും കൂടുതല് വായ്പ കൊടുക്കും. കൂടുതല് വായ്പകളും ഭവനവായ്പകളും എന്നാല് കൂടുതല് പണം നിര്‍മ്മിച്ചു എന്നാണ് അര്‍ത്ഥം. നിങ്ങളത് അറിയുന്നതിന് മുമ്പ് വീട് വില കുതിച്ചുയരും.\nഎന്നാല് നിങ്ങള് കൂടുതല് വായ്പ കൊടുത്താല് കടത്തിന്റെ ഭാരം വളരേധികം വര്‍ദ്ധിക്കും. ആളുകള്‍ക്ക് തിരിച്ചടക്കാന് കഴിയാതെയാവും. അപ്പോള് ബാങ്ക് കടം കൊടുക്കുന്നത് നിര്‍ത്തും. പെട്ടെന്ന് പണം ഇല്ലാത്ത അവസ്ഥയുണ്ടാകും. ബിസിനസുകള് പൊട്ടും, ആളുകള്‍ക്ക് ജോലി നഷ്ടപ്പെടും, വീടുകള് ജപ്തി ചെയ്യും. അത് സാമ്പത്തിക തകര്‍ച്ചക്ക് കാരണമാകുന്നു.\nഅതതിന് ശേഷം കാര്യമായ ഒരു മാറ്റവും ഉണ്ടായിട്ടില്ല. പണത്തില് ഇപ്പോഴും ബാങ്ക് മാന്ത്രികവിദ്യകള് നടത്തുകയാണ് കടം തിരിച്ചടക്കുമ്പോള് അത് ഇപ്പോഴും അപ്രത്യക്ഷമാകുന്നു. നാം ഇത്\nമാറ്റുന്നത് വരെ നമുക്ക് സുസ്ഥിരമായ ഒരു സമ്പദ്‌വ്യവസ്ഥയോ, തൊഴില് സുരക്ഷയോ, താങ്ങാവുന്ന ഭവന വിലയോ ഉണ്ടാവില്ല.\nഅതുകൊണ്ട് പണം നിര്‍മ്മിക്കുന്ന രീതി മാറ്റാനുള്ള സമരം നാം തുടങ്ങണം. — സ്രോതസ്സ് positivemoney.org\nCategories ധനകാര്യം,ബാങ്ക്•Tags ബാങ്ക്,ധനകാര്യം\tPost navigation\nPrevious ട്രമ്പ് ‘വെറും പ്രസിഡന്റ് മാത്രമാണ്’Next ബാങ്കിങ്ങിനെക്കുറിച്ചുള്ള തെറ്റിധാരണകള്\n2 thoughts on “എന്താണ് പണം”\tsumalraj says:\tഡിസംബര് 2, 2016 -ല് 10:52 pm In India 14% of the total money supply is notes and coins 86% is bank created money..\nമറുപടി\tadmin says:\tഡിസംബര് 3, 2016 -ല് 9:29 am any reference links?


Kodiyeri | മത്സരിക്കാനുള്ള മോഹം എന്താകും... കള്ളപ്പണം വെളുപ്പിക്കല് കേസില് ബിനീഷ് കോടിയേരി പുറത്തിറങ്ങുമെന്ന് കരുതിയെങ്കിലും ജാമ്യമില്ല; ഇതോടെ തെരഞ്ഞെടുപ്പില് മത്സരിക്കാനുള്ള കോടിയേരി ബാലകൃഷ്ണന്റെ മോഹങ്ങള് കരിയുന്നു; ബിനീഷും ബിനോയിയും കൂടി അച്ഛനെ വരിഞ്ഞ് മുറുക്കുമ്പോള് - Malayalivartha.com Widgets Magazine\nമത്സരിക്കാനുള്ള മോഹം എന്താകും... കള്ളപ്പണം വെളുപ്പിക്കല് കേസില് ബിനീഷ് കോടിയേരി പുറത്തിറങ്ങുമെന്ന് കരുതിയെങ്കിലും ജാമ്യമില്ല; ഇതോടെ തെരഞ്ഞെടുപ്പില് മത്സരിക്കാനുള്ള കോടിയേരി ബാലകൃഷ്ണന്റെ മോഹങ്ങള് കരിയുന്നു; ബിനീഷും ബിനോയിയും കൂടി അച്ഛനെ വരിഞ്ഞ് മുറുക്കുമ്പോള്\n23 FEBRUARY 2021 09:14 AM IST\nകഴിഞ്ഞ ജന്മത്തിലെ ശത്രുക്കള് ഈ ജന്മത്തില് മക്കളായി ജനിക്കുമെന്നാണ് വിശ്വാസം. അതുപോലെയാണ് കോടിയേരി ബാലകൃഷ്ണന്റെ അവസ്ഥ. താനായിട്ട് ഒരു വിവാദത്തിനും പോയില്ലെങ്കിലും മക്കള് കാരണമാണ് സകല പ്രതാപങ്ങളും പോയത്. ബിനീഷിന് ജാമ്യം കിട്ടിയിരുന്നെങ്കില് നിയമസഭാ തെരഞ്ഞെടുപ്പില് മത്സരിക്കാനെങ്കിലും കഴിഞ്ഞേനെ. ഇപ്പോള് അതും തര്‍ക്കത്തിലാണ്.\nലഹരിമരുന്ന് ഇടപാടുമായി ബന്ധപ്പെട്ട കള്ളപ്പണം വെളുപ്പിക്കല് കേസില് നാലാം പ്രതിയായ ബിനീഷ് കോടിയേരിയുടെ ജാമ്യാപേക്ഷ പ്രത്യേക കോടതിയാണ് വീണ്ടും തള്ളിയത്. ആദ്യ ജാമ്യഹര്‍ജി ഡിസംബര് 14ന് തള്ളിയിയിരുന്നു. ഹൈക്കോടതിയെ സമീപിക്കുമെന്ന് അഭിഭാഷകര് പറഞ്ഞു. ജയിലില് റിമാന്‍ഡിലുള്ള ബിനീഷിന്റെ ജുഡീഷ്യല് കസ്റ്റഡി ഇന്ന് അവസാനിക്കാനിരിക്കെ, കോടതിയില് നേരിട്ടു ഹാജരാക്കും. ഒക്ടോബര് 29ന് എന്‍ഫോഴ്‌സ്‌മെന്റ് ഡയറക്ടറേറ്റ് അറസ്റ്റ് ചെയ്ത്, നവംബര് 11 മുതല് റിമാന്‍ഡിലാണ്.\nലഹരി മരുന്നിടപാടുമായി ബന്ധമുണ്ടെന്നാരോപിച്ച് എന്‍ഫോഴ്‌സ്‌മെന്റ് ഡയറക്ടറേറ്റ് (ഇഡി) റജിസ്റ്റര് ചെയ്ത കള്ളപ്പണം വെളുപ്പിക്കല് കേസില് ബിനീഷ് കോടിയേരിയെ നാലാം പ്രതിയാക്കിയാണ് കുറ്റപത്രം സമര്‍പ്പിച്ചത്.\nലഹരിമരുന്നുമായി നര്‍കോട്ടിക്‌സ് കണ്‍ട്രോള് ബ്യൂറോ (എന്‍സിബി) ഓഗസ്റ്റില് അറസ്റ്റ് ചെയ്ത കൊച്ചി സ്വദേശി അനൂപ് മുഹമ്മദ്, കന്നഡ സീരിയല് നടി ഡി. അനിഖ, തിരുവില്വാമല സ്വദേശി റിജേഷ് രവീന്ദ്രന് എന്നിവരാണ് കേസിലെ ആദ്യ3പ്രതികള്.\nഎന്‍സിബി നേരത്തെ അറസ്റ്റ് ചെയ്ത സുഹാസ് കൃഷ്ണ ഗൗഡയെ സാക്ഷിയായാണ് ഉള്‍പ്പെടുത്തിയിരിക്കുന്നതെന്ന് ബിനീഷിന്റെ അഭിഭാഷകന് രഞ്ജിത് ശങ്കര് പറഞ്ഞു. അനൂപ് മുഹമ്മദ് വാടകയ്ക്ക് എടുത്തിരുന്ന കല്യാണ് നഗറിലെ റോയല് സ്വീറ്റ്‌സ് അപ്പാര്‍ട്‌മെന്റില് ബിനീഷ് സ്ഥിരമായി എത്തിയിരുന്നതായും ലഹരിമരുന്ന് ഉപയോഗിച്ചിരുന്നതായും സുഹാസ് മൊഴി നല്‍കിയിരുന്നു.\nബിനീഷിന്റെ അക്കൗണ്ടില് കണ്ടെത്തിയ കണക്കില്‍പ്പെടാത്ത പണം ലഹരി ഇടപാടിലൂടെ സമ്പാദിച്ചതാണെന്നും ബെനാമിയായ അനൂപ് മുഹമ്മദുമായി കള്ളപ്പണ ഇടപാടു നടത്തിയതിനു തെളിവുണ്ടെന്നുമാണ് ഇഡിയുടെ വാദം. ബാങ്ക് അക്കൗണ്ടുകളിലെ പണവും ആദായനികുതി റിട്ടേണും തമ്മില് പൊരുത്തക്കേടുണ്ടെന്ന് കണ്ടെത്തിയ ഇഡി 201219 വരെയുള്ള 5.17 കോടി രൂപയുടെ വരുമാനത്തില് 3.95 കോടി രൂപ കണക്കില്ലാത്തതാണെന്നും ആരോപിച്ചു.\nഅതേസമയം മൂത്ത മകന് ബിനോയിയുടെ കേസും തല പൊങ്ങുകയാണ്. വിവാഹവാഗ്ദാനം നല്‍കി പീഡിപ്പിച്ചെന്ന് ആരോപിച്ച് ബിഹാര് സ്വദേശിനി നല്‍കിയ കേസില് വിചാരണ മൂന്നാഴ്ചത്തേക്കു മാറ്റിവയ്ക്കണമെന്ന് അഭ്യര്‍ഥിച്ച് ബിനോയ് കോടിയേരി അടുത്തിടെ കോടതിയെ സമീപിച്ചു.\nദിന്‍ഡോഷി സെഷന്‍സ് കോടതി യുവതിയുടെ ഭാഗം കേള്‍ക്കാനായി കേസ് വെള്ളിയാഴ്ചത്തേക്കു മാറ്റി. കഴിഞ്ഞ മാസം 15ന് കുറ്റപത്രം സമര്‍പ്പിച്ച കേസില് 21ന് വിചാരണ ആരംഭിക്കാനിരിക്കെയാണു ബിനോയിയുടെ ഹര്‍ജി. ദുബായിലായതിനാല് വിചാരണ മാറ്റണമെന്നാണ് അപേക്ഷ.\nഇങ്ങനെ രണ്ട് മക്കളും കൂടി മത്സരിക്കുമ്പോള് ഇല്ലാതാകുന്നത് അച്ഛന്റെ രാഷ്ട്രീയ ഭാവി കൂടിയാണ്. ഈ മക്കള് കാരണമാണ് അച്ഛന് ലീവില് പോകേണ്ടി വന്നത്. ഇനിയും പാര്‍ട്ടി അധികാരത്തില് വന്നാല് എതിര്‍പ്പുകള് മാറി കോടിയേരിക്ക് തിരിച്ചു വരാനാകും.\nആ പാട്ടിനു പിന്നിൽ പ്രതിഷേധമുണ്ട്, സംസ്‌കാരമുണ്ട്, ജീവിതമുണ്ട്, ഒപ്പം ഭാഷയും ദേശവും മനുഷ്യരും തീർത്ത അതിർത്തികൾ വെട്ടി മുറിച്ച് സ്വീകാര്യതയുടെ പുതു തരംഗമായി മാറുന്ന എൻജ (5 minutes ago)\nവെള്ളക്കാരന്റെ വർണ വെറിക്കിരയായ ജോർജ് ഫ്ലോയിഡ് മരിച്ചത് ഓക്സിജന്റെ അളവ് കുറഞ്ഞതിനാൽ ഡോക്ടറുടെ നിഗമനം പുറത്ത് (28 minutes ago)\nഎന്റെ ക്യാൻസറിന്റെ മോളിക്കുലാർ ടെസ്റ്റ് റിസൾട്ട് വന്നപ്പോൾ ഞെട്ടിയത് ഞാൻ മാത്രമല്ല ഡോക്ടർമാർ കൂടിയാണ്..ഈ ഭൂമിയിൽ ഇത്രയും കോടിക്കണക്കിന് ക്യാൻസർ രോഗികൾ ഉള്ളതിൽ ഇങ്ങനൊരു വകഭേദം ആദ്യമായാണ് മെഡിക്കൽ സയൻസി (53 minutes ago)


‘നടനെയും നിർമ്മാതാവിനെയും വിലക്കുമെന്ന വാര്‍ത്ത അടിസ്ഥാനരഹിതം’: ഫിയോക്ക് | feuok|feuok kerala theatre owners\nHome/NEWS/General/‘നടനെയും നിർമ്മാതാവിനെയും വിലക്കുമെന്ന വാര്‍ത്ത അടിസ്ഥാനരഹിതം’: ഫിയോക്ക്\nകൊച്ചി : പൃഥ്വിരാജ് ചിത്രങ്ങള് നിരന്തരമായി ഒ.ടി.ടി പ്ലാറ്റ്ഫോമുകളില് റിലീസ് ചെയ്യുന്നതിനാല് അദ്ദേഹത്തിന്റെ ചിത്രങ്ങള്‍ക്ക് തിയേറ്ററില് വിലക്കേര്‍പ്പെടുത്തണമെന്ന് ചില തിയേറ്റര് ഉടമകള് യോഗത്തില് ആവശ്യപ്പെട്ടതായുള്ള റിപ്പോർട്ടുകൾ പുറത്തു വന്നിരുന്നു. പൃഥ്വിയുടെ അവസാന മൂന്ന് ചിത്രങ്ങളും ഒ.ടി.ടിയിലൂടെയായിരുന്നു പുറത്തിറങ്ങിയത്. കോള്‍ഡ് കേസ്, കുരുതി, ഭ്രമം എന്നീ ചിത്രങ്ങള് ആമസോണ് പ്രൈമിലൂടെയാണ് പുറത്ത് വന്നത്. കൂടാതെ ആൻറണി പെരുമ്പാവൂര് നിര്‍മിച്ച ദൃശ്യം2വും ഒ.ടി.ടി റിലീസായിരുന്നു. ബ്രോ ഡാഡിയും നിലവില് ഒ.ടി.ടി റിലീസാണ് തീരുമാനിച്ചിരിക്കുന്നത്.\nഇപ്പോൾ നടന് പൃഥ്വിരാജിന്റേയും നിര്‍മാതാവ് ആൻറണി പെരുമ്പാവൂരിന്റേയും ചിത്രങ്ങള്‍ക്ക് തിയേറ്ററില് വിലക്കേര്‍പ്പെടുത്തുമെന്ന വാര്‍ത്തകളില് പ്രതികരണവുമായി എത്തിയിരിക്കുകയാണ് ഫിയോക്ക്. ഇത്തരം വാര്‍ത്തകള്‍ക്ക് ഒരു അടിസ്ഥാനവുമില്ലെന്നും ചിലര് വെറും ഊഹാപോഹങ്ങള് എഴുതി വിടുകയാണെന്നും ഫിലിം എക്‌സിബിറ്റേഴ്‌സ് യുണൈറ്റഡ് ഓര്‍ഗനൈസഷന് ഓഫ് കേരള സെക്രട്ടറി എം.സി. ബോബി പറഞ്ഞു.\n‘പൃഥ്വിരാജ്, ആൻറണി പെരുമ്പാവൂര് ചിത്രങ്ങള്‍ക്ക് വിലക്കേര്‍പ്പെടുത്തണമെന്ന് ആരും തീരുമാനിച്ചിട്ടില്ല. പൃഥ്വിരാജും ജോജു ജോര്‍ജും പ്രധാനകഥാപാത്രങ്ങളാകുന്ന ‘സ്റ്റാര്’ എന്ന ചിത്രം ഒക്ടോബര് 29ന് തിയേറ്ററില് റിലീസ് ചെയ്യാന് പോകുകയാണ്. പിന്നെയെന്ത് വിലക്ക്. ആരുടേയും ചിത്രങ്ങള്‍ക്ക് വിലക്ക് ഏര്‍പ്പെടുത്തണമെന്ന തീരുമാനം ഞങ്ങള് എടുത്തിട്ടില്ല. ഇത്തരം വാര്‍ത്തകളുടെ അടിസ്ഥാനം എന്താണെന്ന് അറിയില്ല.\nആൻറണി പെരുമ്പാവൂര് അദ്ദേഹത്തിന്റെ മൂന്ന് ചിത്രങ്ങള് ഒ.ടി.ടി പ്ലാറ്റ്‌ഫോമിന് വേണ്ടി തന്നെ എടുത്തതാണ്. 80 കോടി മുതല് മുടക്കില് എടുത്ത ‘മരക്കാര്’ എന്ന പടം തിയേറ്ററില് തന്നെ റിലീസ് ചെയ്യും എന്ന് അദ്ദേഹം പറഞ്ഞിട്ടുമുണ്ട്. ഒ.ടി.ടി റിലീസ് ചെയ്തതിന്റെ പേരില് ആരേയും കുറ്റപ്പെടുത്താന് പറ്റില്ല. സാഹചര്യം അതാണ്.\nതിയേറ്ററുകള് അടഞ്ഞു കിടന്നതു കൊണ്ടാണല്ലോ ഇവര് ഒ.ടി.ടിക്ക് വേണ്ടി സിനിമ എടുത്തത്. തിയേറ്റര് തുറക്കുമ്പോള് തിയേറ്ററിലേക്ക് വേണ്ടി തന്നെ സിനിമയെടുക്കും എന്ന് മിക്കവരും ഉറപ്പു നല്‍കിയിട്ടുണ്ട്. എത്രയോ പടങ്ങള് ഒടിടിയില് റിലീസ് ചെയ്തിട്ടുണ്ട്. അതില് ഞങ്ങള് ഒരു എതിര്‍പ്പും അറിയിച്ചിട്ടില്ല. അവരുടെ ബുദ്ധിമുട്ട് മനസിലാക്കാന് സാധിച്ചതുകൊണ്ട് തന്നെയാണ് അത്തരമൊരു നിലപാട് എടുത്തത്’- എം.സി. ബോബി പറഞ്ഞു.\nfeuok feuok kerala theatre owners\nജാമ്യം കിട്ടാത്തതിന് പിറകെ ആര്യനെ കാണാൻ ഗൗരി ഖാൻ ജയിലിലേക്ക്\nദുല്‍ഖറിന്റെ നിര്‍മ്മാണ കമ്പനിയോട് തിയേറ്റർ ഉടമകളുടെ വഞ്ചന, പരാതിയുമായി ‘കുറുപ്പ്’ നിർമ്മാതാക്കൾ\nNov 17, 2021, 03:35 pm IST\n‘കുറുപ്പ്’ നിലനിര്‍ത്തിക്കൊണ്ട് ‘മരക്കാര്’ പ്രദര്‍ശിപ്പിക്കാനുള്ള സാധ്യത പരിശോധിക്കും’: ഫിയോക് പ്രസിഡന്റ്\nNov 13, 2021, 11:17 am IST\nറിലീസ് ദിവസം കരിദിനമായി ആചരിക്കും, മരക്കാര് റിലീസ് ചെയ്യുന്ന തിയേറ്റര് ഉടമകളെ സംഘടനയില് നിന്ന് പുറത്താക്കും: ഫിയോക്\nNov 7, 2021, 12:15 pm IST


sarath kamal out from tokyo olympics ടോക്യോ ഒളിമ്പിക്സ് ടെന്നീസ്; ശരത് കമാൽ മാ ലോംഗിനോട് പൊരുതി തോറ്റു\nആദ്യ മൂന്ന് ഗെയിമുകളില് ടെന്നീസ് ഇതിഹാസം മാ ലോംഗിനോട് പൊരുതി നിന്നുവെങ്കിലും 1-4 എന്ന സ്കോറിന് പരാജയം ഏറ്റുവാങ്ങി ഇന്ത്യയുടെ ശരത് കമാല്. മത്സരത്തിന്റെ രണ്ടാം ഗെയിം സ്വന്തമാക്കിയ ശരത് മൂന്നാം ഗെയിമില് മത്സരം ഡ്യൂസിലേക്ക് എത്തിച്ചുവെങ്കിലും അവസാന രണ്ട് ഗെയിമില് ചൈനീസ് താരത്തിന് മുന്നില് നിഷ്പ്രഭമാകുന്നതാണ് കണ്ടത്.\nആദ്യ ഗെയിം 11-7ന് മാ ലോംഗ് നേടുകയായിരുന്നു. രണ്ടാം ഗെയിമില് ശരത്ത് തുടക്കം മുതല് ലീഡ് നേടി 8-4ന് മുന്നിലെത്തി. എന്നാല് മാ ലോംഗ് സ്കോര് ഒപ്പമെത്തിക്കുന്ന കാഴ്ചയാണ് കണ്ടത്. അടുത്ത രണ്ട് പോയിന്റും നേടി ശരത് കമാല് മത്സരത്തില് രണ്ട് ഗെയിം പോയിന്റുകള് നേടി. മികച്ചൊരു കൗണ്ടറിലൂടെ ശരത് കമാല് തന്റെ ആദ്യ ഗെയിം സ്വന്തമാക്കുകയായിരുന്നു.\nമൂന്നാം ഗെയിമില് ശരത്ത് 4-2ന്റെ ലീഡ് നേടിയെങ്കിലും മാ ലോംഗ് മത്സരത്തില് 6-4ന് മുന്നിലെത്തി. ശരത്ത് അടുത്ത രണ്ട് പോയിന്റ് നേടി ഒപ്പമെത്തി. ഇരു താരങ്ങളും ഒപ്പത്തിനൊപ്പം നീങ്ങിയപ്പോള് സ്കോര് 8-8 എന്ന നിലയിലായി. എന്നാല് അടുത്ത രണ്ട് പോയിന്റുകളും നേടി മാ ലോംഗ് രണ്ട് ഗെയിം പോയിന്റുകള് നേടി. അടുത്ത രണ്ട് പോയിന്റുകളും നേടി ശരത്ത് ഗെയിം ഡ്യൂസിലേക്ക് എത്തിച്ചു. ഗെയിം 13-11ന് ശരത് കമാല് നേടുകയായിരുന്നു.\nനാലാം ഗെയിമില് മാ ലോംഗ് തന്റെ ഗെയിം 11-4ന് സ്വന്തമാക്കി മാച്ചില് 3-1ന്റെ ലീഡ് നേടി. അവസാന ഗെയിമും 4-11ന് ഇന്ത്യന് താരം പിന്നില് പോയപ്പോള് നിലവിലത്തെ സ്വര്‍ണ്ണ മെഡല് ജേതാവ് അടുത്ത റൗണ്ടിലേക്ക് കടന്നു.\nRead more on: sarath kamaal | Tokyo Olympics


Guestronomy Three Chefs andaRendezvous | ഡിസ്കവർ ദി സ്പൈസിസ് ഫ്രം കൊച്ചി...\nലോകപ്രസിദ്ധരായ പാചകവിദഗ്ധരുടെ നേതൃത്വത്തിൽ രുചിയുടെ ആഴങ്ങളിലേക്ക് ഒരു സഞ്ചാരം\nമനോരമ ലേഖകൻ January 21, 2020 03:41 PM IST Read in English\nവയർ മാത്രമല്ല, മനസ്സും നിറയും; കൊച്ചിയിൽ രുചി ഉത്സവത്തിനുള്ള തയാറെടുപ്പുകൾ.\nലോകപ്രസിദ്ധരായ പാചകവിദഗ്ധരുടെ നേതൃത്വത്തിൽ രുചിയുടെ ആഴങ്ങളിലേക്കുള്ള ഒരു സഞ്ചാരത്തിന് നിങ്ങൾ തയാറാണോ? വെറും ഒരു ഫുഡ് ഫെസ്റ്റിവൽ അല്ല ഇത്.\nSareeka John and Payal Bafna, founders of Guestronomy\nകൊച്ചിയിലെ ലേ മെറിഡിയനിൽ ഗസ്ട്രോണമിയുടെ നേതൃത്വത്തിൽ ആതിഥേയത്തിന് പുതിയ മാനങ്ങൾ നൽകുകയാണ്. ഓരോ സ്പൈസിന്റെയും രുചി അനുഭവങ്ങളും ഇത് ചേർത്ത് ഷെഫുമാർ തയാറാക്കിയ വിഭവങ്ങളുടെ രുചി കഥകളും പങ്കെടുക്കുന്ന അതിഥികൾക്ക് പരിചയപ്പെടുത്തി കൊടുക്കും. 23,24,25,26 തിയതികളിലാണ് ഈ വ്യത്യസ്തരുചിഅനുഭവങ്ങൾ ഒരുക്കിയിരിക്കുന്നത്. സരിക ജോണും പായൽ ബഫ്നയുമാണ് ഗസ്ട്രോണമിയുടെ നേതൃത്വം വഹിക്കുന്നത്.\nFrom top row left to right : Food bloggers from Kerala- Rahulsfoodscenes, Salmanthefoodie,fcboy83, Chef Shriya Shetty, Sareeka John of Guestronomy, Foodiemenon Bottom row left to right: Food bloggers from Kerala- Anna.foodieandherfeast,Payal Bafna of Guestronomy, Thank godIamfat, Deetalkz, Letsstalkfood, Kochinfoodie\nഷെഫ് ജോൺസൺ എബ്നൈസർ, ഷെഫ്. മൈത്രേയി അയ്യർ, ഷെഫ് അവിനാഷ് വിശാൻ എന്നിവരാണ് സ്പൈസിസിന്റെ പുതു രുചികഥകളുമായി എത്തുന്നത്.\nGlimpses of last year's culinary journey\n12 കോഴ്സ് ഡിന്നറിന്റെ ആദ്യ ബാച്ച്7PM നും, രണ്ടാം ബാച്ച് 8.30 PM നും ഓരോ ദിവസവും ആരംഭിക്കും.\nകൂടുതൽ വിവരങ്ങൾക്കും ബുക്കിങ്ങിനും : 6282067902, 9895117979\nEnglish Summary: Experience the culinary journey in Kochi this week


കോവിഡ് തലച്ചോറിനെ ബാധിക്കുമെന്ന് പഠന റിപ്പോർട്ട്. - Narada News\n29 - Jun - 2022 06:54 AM\nകോവിഡ് തലച്ചോറിനെ ബാധിക്കുമെന്ന് പഠന റിപ്പോർട്ട്.\nഅണുബാധയുമായി ബന്ധപ്പെട്ട ന്യൂറോപാത്തോളജിയുടെ ആദ്യത്തെ സമഗ്രമായ വിലയിരുത്തലാണെന്ന് ഈ പഠനമെന്ന് നേച്ചര് കമ്മ്യൂണിക്കേഷന്‍സ് ജേണലില് പ്രസിദ്ധീകരിച്ച കണ്ടെത്തലുകള് പറയുന്നത്.\nApr 6, 2022 - 10:24\nകോവിഡിൽ ബേധമായതിന് ശേഷവും നിരവധി ആരോഗ്യപ്രശ്നങ്ങളാണ് നേരിടുന്നത്. തലവേദന, മറ്റ് ന്യൂറോളജിക്കല് ലക്ഷണങ്ങള് എന്നിവ പലര്‍ക്കും അനുഭവപ്പെട്ടിട്ടുണ്ട്. കൊവിഡ് പിടിപെടുന്നവരില് ന്യൂറോണ് തകരാറും തലച്ചോറിലേക്കുള്ള രക്തയോട്ടം കുറയുകയോ ഓക്സിജനുമായി പൊരുത്തപ്പെടുന്ന ഗുരുതരമായ മസ്തിഷ്ക വീക്കവും കണ്ടെത്തിയതായി ഗവേഷകര് വെളിപ്പെടുത്തുന്നു. അണുബാധയുമായി ബന്ധപ്പെട്ട ന്യൂറോപാത്തോളജിയുടെ ആദ്യത്തെ സമഗ്രമായ വിലയിരുത്തലാണെന്ന് ഈ പഠനമെന്ന് നേച്ചര് കമ്മ്യൂണിക്കേഷന്‍സ് ജേണലില് പ്രസിദ്ധീകരിച്ച കണ്ടെത്തലുകള് പറയുന്നത്.\nകൊവിഡ് ബാധിച്ച് മരിച്ചവരുടെ മസ്തിഷ്‌കങ്ങളില് നാഡീവ്യൂഹ തകരാറിന്റെ സൂചനകള് ശാസ്ത്രജ്ഞര് കണ്ടെത്തി. അള്‍ഷിമേഴ്‌സും പാര്‍കിന്‍സണ്‍സും വന്ന് മരിക്കുന്നവരുടെ അവസ്ഥയ്ക്ക് സമാനമായ ലക്ഷണങ്ങളാണ് കണ്ടെത്തിയത്. അമേരിക്കയിലെ സ്റ്റാന്‍ഫോര്‍ഡ് സ്‌കൂള് ഓഫ് മെഡിസിന്, ജര്‍മനിയിലെ സാര്‍ലാന്‍ഡ് യൂണിവേഴ്‌സിറ്റി എന്നിവിടങ്ങളിലെ ഗവേഷകരാണ് കണ്ടെത്തല് നടത്തിയത്.\nകൊവിഡ് തീവ്രമായവരിലാണ് ഈ തകരാറുകള് കണ്ടെത്തിയത്. ലോംഗ് കൊവിഡ് എന്ന് വിളിക്കുന്ന ദീര്‍ഘകാല തകരാര് സ്ഥിരമാകാനും ഇത് ഇടയാക്കും. ആശുപത്രിയില് പ്രവേശിപ്പിക്കുന്ന മൂന്നിലൊന്ന് കൊവിഡ് രോഗികളും ചിന്തയിലെ അവ്യക്തത, മറവി, ഏകാഗ്രത പ്രശ്‌നം, ഡിപ്രഷന് തുടങ്ങിയ ലക്ഷണങ്ങള് കാണിച്ചിട്ടുണ്ട്. രോഗം ബാധിച്ച് മരിച്ച എട്ട് പേരുടെ മസ്തിഷ്‌കമാണ് പഠനവിധേയമാക്കിയത്.\nപ്രതിരോധ ബസ്സിന്റെ ചില്ലുപൊളിച്ച് സിറ്റി\nശിവസേന എം.പി സഞ്ജയ് റാവത്തിനെതിരെ ഇ.ഡി നടപടി; 11.34 കോടി മൂല്യമുള്ള സ്വത്ത് കണ്ടുകെട്ടി\nപ്ലേ സ്റ്റോറിലെ എല്ലാ കോള് റെക്കോര്‍ഡിംഗ് ആപ്പുകളും ഗൂഗിള്...\nshihabudeen Apr 22, 2022\nവിന്റേജ് കാർ പ്രേമികൾക്കൊരു സന്തോഷവാർത്ത\nabdulnazer Apr 4, 2022\nതട്ടുപൊളിപ്പൻ വിൽപനയുമായി 10 ബെസ്റ്റ് കാറുകൾ\nabdulnazer Apr 8, 2022


a ayyappan, തെരുവിന്റെ കവിയുടെ മായാത്ത ഓർമ്മകളിൽ\nതെരുവിന്റെ കവിയുടെ മായാത്ത ഓർമ്മകളിൽ\nOctober 21, 2014 11:04 am\nആൾക്കൂട്ടങ്ങൾക്ക് വെളിയിൽ സ്വന്തമായി നിർമ്മിച്ച തെരുവിൽ ജീവിച്ച കവി എ. അയ്യപ്പന്റെ ഓർമ്മകൾക്ക് ഇന്ന് നാല് വയസ്. സ്വന്തം ജീവിതം കൊണ്ട് വ്യവസ്ഥിതിയോട് കലഹിച്ച് തിരിച്ചറിയപ്പെടാതെ മരണം വരിച്ച അയ്യപ്പൻ. മലയാളിയുടെ വായനശീലത്തെ വ്യത്യസ്ത കാഴ്ച്ചപ്പാടുകൾ കൊണ്ട് കീഴ്‌മേൽ മറിച്ച, മുറിവുകളുടെ വസന്തമെന്ന് സ്വയം വിശേഷിപ്പിച്ച അയ്യപ്പൻ മലയാള കവിതയിലെ വേറിട്ട ശബ്ദമായിരുന്നു.\n1949 ഒക്ടോബർ 27-ന് തിരുവനന്തപുരം നേമത്ത് ജനിച്ച അയ്യപ്പൻ സഹോദരി സുബ്ബലക്ഷ്മിയുടെയും സഹോദരീ ഭർത്താവായ വി. കൃഷ്ണന്റെയും സംരക്ഷണയിലാണ് വളർന്നത്. അക്ഷരം മാസികയുടെ പ്രസാധകനും പത്രാധിപരുമായിരുന്നു. 2010 ഒക്ടോബർ 23-ന് ചെന്നൈയിൽ ആശാൻ പുരസ്‌കാരം ഏറ്റു വാങ്ങാനിരിക്കെ, ഒക്ടോബർ 21-ന് തിരുവനന്തപുരത്ത് വച്ചായിരുന്നു മരണം. അനാഥമായി മോർച്ചറിയിൽ കിടന്നു വിറങ്ങലിച്ച അയ്യപ്പന്റെ മൃതദേഹത്തെ സംസ്ഥാന സർക്കാർ അവഗണിച്ചത് അന്ന് ഏറെ വിവാദമായിരുന്നു.\nകേരളാ സാഹിത്യ അക്കാദമി അവാർഡും ആശാൻ പുരസ്‌കാരവും ലഭിച്ച വെയിൽ തിന്നുന്ന പക്ഷി, കറുപ്പ്, ബുദ്ധനും ആട്ടിൻകുട്ടിയും, ബലിക്കുറിപ്പുകൾ, ചിത്തരോഗാശുപത്രിയിലെ ദിനങ്ങൾ, മാളമില്ലാത്ത പാമ്പ്, പ്രവാസിയുടെ ഗീതം, മുറിവേറ്റ ശീർഷകങ്ങൾ തുടങ്ങിയവയാണ് പ്രധാനകൃതികൾ.\nTopics: A Ayyappan


സ്വഭാവ ഗുണങ്ങള് മലയാളം ഹദീസുകള് | Malayalam hadees\nHome > Malayalam Hadees > Hadees Topics > സ്വഭാവ ഗുണങ്ങള്\n2) അബൂമൂസ(റ)ഉദ്ധരിക്കുന്നു: റസൂല് അരുള് ചെയ്തു: തീര്‍ച്ചയായും അല്ലാഹു (ത) നിങ്ങളുടെ സൌന്ദര്യമോ ശരീരപ്രകൃതിയോ അല്ല പരിഗണിക്കുന്നത്. നിങ്ങളുടെ ഹൃദയങ്ങളിലേക്കത്രെ അവന്റെ നോട്ടം. (മുസ്ലിം)\n6) അബൂഹുറയ്റ(റ)യില് നിന്ന്: റസൂല്(സ) പറഞ്ഞു: സത്യവിശ്വാസിക്ക് തന്റെ ശരീരത്തിലും സന്താനങ്ങളിലും സമ്പത്തിലും പരീക്ഷണമുണ്ടായിക്കൊണ്ടിരിക്കും. അവസാനം അവന് പാപരഹിതനായി സ്വര്‍ഗ്ഗത്തില് പ്രവേശിക്കും. (തിര്‍മിദി)\n7) സഹല് ബിന് ഹുനൈഫി(റ)ല് നിന്ന്: (ബദറില് പങ്കെടുത്തവ്യക്തിയാണദ്ദേഹം) നബി(സ) പറഞ്ഞു. രക്തസാക്ഷിയാകാന് ആത്മാര്‍ത്ഥമായി അല്ലാഹുവിനോട് പ്രാര്‍ത്ഥിക്കുന്നവന് തന്റെ വിരിപ്പില് കിടന്നു മരണപ്പെട്ടാലും രക്തസാക്ഷിയുടെ പദവി അല്ലാഹു അവന് പ്രദാനം ചെയ്യുന്നതാണ്. (മുസ്ലിം)\n8) ശദ്ദാദി(റ)ല് നിന്ന്: നബി(സ) പ്രഖ്യാപിച്ചു: തന്നെ മതത്തിന്റെ ചട്ടക്കൂട്ടില് ഒതുക്കി നിര്‍ത്തുന്നവനും മരണാനന്തരജീവിതത്തിനു വേണ്ടി പ്രവര്‍ത്തിക്കുന്നവനുമാണ് ബുദ്ധിമാന്. ദേഹേച്ഛക്ക് വശംവദനായി ജീവിക്കുന്നതോടുകൂടി അല്ലാഹുവില് നിന്ന് മോക്ഷമാഗ്രഹിക്കുന്നവന് അതിന് അപ്രാപ്തനായിത്തീരുന്നു. (തിര്‍മിദി)\n18) സുഫ്യാനുബ്നു അബ്ദില്ല(റ)യില് നിന്ന്: പ്രവാചകരേ! മറ്റാരോടും ചോദിച്ചു പഠിക്കേണ്ട ആവശ്യം നേരിടാത്തത്രയും വ്യക്തവും സമ്പൂര്‍ണ്ണവുമായ ഒരു വചനം എനിക്ക് പഠിപ്പിച്ചുതരണം. അവിടുന്ന് പറഞ്ഞു: ഞാന് അല്ലാഹുവില് പരിപൂര്‍ണ്ണമായി വിശ്വസിച്ചിരിക്കുന്നു എന്ന് നീ പറയുകയും സത്യമാര്‍ഗ്ഗത്തില് അടിയുറച്ച് നില്‍ക്കുകയും ചെയ്യുക. (മുസ്ലിം)\n23) മിഖ്ദാദ്ു(റ) വില് നിന്ന് നിവേദനം: നബി(സ) അരുള് ചെയ്തു. ഒരാള് തന്റെ സഹോദരനെ സ്നേഹിക്കുന്നുവെങ്കില് അക്കാര്യം അവനെ അറിയിച്ചുകൊള്ളട്ടെ. (അബൂദാവൂദ്, തിര്‍മിദി)\n28) സഅ്ദി(റ)ല് നിന്ന് നിവേദനം: റസൂല്(സ) പറയുന്നത് ഞാന് കേട്ടു: നിശ്ചയം, അല്ലാഹു ഭക്തനും നിരാശ്രയനും അപ്രശസ്തനുമായ വ്യക്തിയെ ഇഷ്ടപ്പെടും. (പേരിനും പ്രശസ്തിക്കും വേണ്ടി പ്രവര്‍ത്തിക്കുന്നവന് സത്യത്തില് അല്ലാഹുവിനെയല്ല ധ്യാനിക്കുന്നത്; ജനങ്ങളാണവന്റെ ലക്ഷ്യം). (മുസ്ലിം)\n29) അബൂഹുറൈറ(റ)ല് നിന്ന്: റസൂല്(സ) ഖണ്ഡിതമായി പറഞ്ഞു. യുദ്ധത്തിലേക്കു വിളികേള്‍ക്കുമ്പോഴൊക്കെ ശത്രുക്കളെ വധിക്കുവാനോ യുദ്ധക്കളത്തില് രക്തസാക്ഷിയാകാനോ ഉദ്ദേശിച്ചുകൊണ്ട് തന്റെ കുതിരപ്പുറത്തുകയറി അതിന്റെ കടിഞ്ഞാണ് പിടിച്ചുകൊണ്ട് പറക്കുന്നവനോ, നമസ്കാരം നിലനിര്‍ത്തുകയും സക്കാത്ത് കൊടുക്കുകയും മരണം വരെ തന്റെ നാഥനെ ആരാധിക്കുകയും ജനങ്ങള്‍ക്ക് നന്മമാത്രം നല്കുകയും ചെയ്തുകൊണ്ട് താഴ്വരകളിലോ പര്‍വ്വതനിരകളിലോ ആടുമേച്ച് ജീവിതം നയിക്കുന്നവനോ ആണ് ജനങ്ങളില് ഉത്തമന്. (മുസ്ലിം)\n40) അബുദ്ദര്‍ദാഅ്(റ) നിവേദനം ചെയ്യുന്നു: നബി(സ) പ്രഖ്യാപിച്ചു: അന്ത്യദിനത്തില് സത്യവിശ്വാസിയുടെ തുലാസില് സല്‍സ്വഭാവത്തേക്കാള് ഘനംതൂങ്ങുന്ന മറ്റൊന്നുമില്ല. നിശ്ചയം നീച വാക്കുകള് പറയുന്ന ദുസ്വഭാവിയോട് അല്ലാഹു കോപിക്കുക തന്നെ ചെയ്യും. (തിര്‍മിദി)\n42) അബൂഹുറയ്റ(റ)യില് നിന്ന് നിവേദനം: റസൂല്(സ) അരുളി: അവരില് വെച്ച് ഏറ്റവും സ്വഭാവ വൈശിഷ്ട്യമുളളവരാണ് സത്യവിശ്വാസികളില് പരിപൂര്‍ണ്ണര്. നിങ്ങളിലുത്തമന് തന്റെ സഹധര്‍മ്മിണിയോട് നല്ലനിലയില് വര്‍ത്തിക്കുന്നവനുമാകുന്നു. (തിര്‍മിദി)\n43) ആയിശ(റ)യില് നിന്ന് നിവേദനം: തിരുദൂതന്(സ) പറയുന്നത് ഞാന് കേട്ടു. ഒരു സത്യവിശ്വാസിക്ക് തന്റെ സല്‍സ്വഭാവം കൊണ്ട് (സദാ) വ്രതമനുഷ്ഠിക്കുകയും നമസ്കരിക്കുകയും ചെയ്യുന്നവന്റെ പദവികളാര്‍ജ്ജിക്കാന് കഴിയും. (അബൂദാവൂദ്) (ഉത്തമസ്വഭാവംകൊണ്ട് നമസ്കരിക്കുന്നവന്റെയും നോമ്പനുഷ്ഠിക്കുന്നവന്റെയും പ്രതിഫലം നേടാന് കഴിയും)\n49) ജരീര് (റ) വില് നിന്ന് നിവേദനം: റസൂല്(സ) പറയുന്നത് ഞാന് കേട്ടു. വല്ലവനും കാരുണ്യം സ്വയം വിലങ്ങിയാല് സര്‍വ്വനന്മകളും അവനും വിലക്കപ്പെട്ടു. (മുസ്ലിം) (കരുണയില്ലാത്തവന് എന്തുമാത്രം സദ്വൃത്തനാണെങ്കിലും അവന് നല്ലവനായി ഗണിക്കപ്പെടുകയില്ല)\n54) അബൂദര്‍റി(റ)ല് നിന്ന് നിവേദനം: ഒരിക്കല് നബി(സ) എന്നോട് പറഞ്ഞു: പുണ്യകര്‍മ്മങ്ങളിലൊന്നിനെയും നീ നിസ്സാരമാക്കി തള്ളരുത്. അത് നിന്റെ സഹോദരനുമായി മുഖപ്രസന്നതയോടെ കണ്ടുമുട്ടുക എന്നതാണെങ്കിലും. (മുസ്ലിം)\n59) അബ്ദുല്ല(റ)യില് നിന്ന് നിവേദനം: നബി(സ) പട്ടാളത്തെ യാത്ര അയക്കാനുദ്ദേശിച്ചാല് പറയാറുണ്ട്. നിങ്ങളുടെ മത നടപടികളും അമാനത്തും അമലുകളുടെ പര്യവസാനവും സുരക്ഷിതമാക്കാന് ഞാന് അല്ലാഹുവിനോട് പ്രാര്‍ത്ഥിക്കുന്നു. (അബൂദാവൂദ്)\n1) ജാബിര്(റ) പറയുന്നു: ഞങ്ങള് ഒരു യുദ്ധത്തില് (തബൂക്ക്) നബി(സ) യൊന്നിച്ചുണ്ടായിരുന്നു. അവിടുന്നിപ്രകാരം പറഞ്ഞു: മദീനയില് ചിലരുണ്ട്. പര്‍വ്വതപ്രാന്തത്തിലൂടെ സഞ്ചരിച്ച നിങ്ങളുടെ പ്രതിഫലത്തില് പങ്കാളികളാണവര്. കാരണം രോഗം അവരെ തടഞ്ഞുവെച്ചു. (മുസ്ലിം)\n3) അബൂമാലിക്കി(റ)ല് നിന്ന്: റസൂല്(സ) പ്രസ്താവിച്ചു. ശുചിത്വം ഈമാന്റെ പകുതിയാകുന്നു. 'അല്‍ഹംദുലില്ലാ' മീസാന് നിറക്കും. 'സുബ്ഹാനല്ലാഹി വല്‍ഹംദുലില്ലാ' ആകാശഭൂമി കള്‍ക്കിടയെ നിറക്കും. നമസ്കാരം ഖുര്‍ആന് നിനക്ക് അനുകൂലമോ പ്രതികൂലമോ ആയിരിക്കും. ഓരോരുത്തരും പ്രഭാതത്തില് പുറത്തുപോയി പണിയെടുക്കുന്നു. അതുവഴി തന്നെ അവന് രക്ഷിക്കുകയോ അപകടപ്പെടുത്തുകയോ ചെയ്യുന്നു. (മുസ്ലിം)\n4) സുഹൈബ്(റ)ല് നിന്ന്: നബി(സ) പറഞ്ഞു: സത്യവിശ്വാസിയുടെ നില അത്ഭുതം! എല്ലാം അവനു ഗുണകരമാണ്. ഈ പ്രത്യേകത സത്യവിശ്വാസിക്കല്ലാതെ മറ്റാര്‍ക്കുമില്ല. സന്തുഷ്ടനാകുമ്പോള് നന്ദി പ്രകടിപ്പിക്കും. ദുഃഖിതനാകുമ്പോള് ക്ഷമ പാലിക്കും. അപ്പോള് അത് (സുഖദുഃഖം) അവന് ഗുണകരമായിത്തീരുന്നു. (മുസ്ലിം)\n10) തിരുമേനി(സ) അരുളിയതായി അബൂസഈദില് നിന്ന്: ഇഹലോകം മധുരവും അലങ്കാര പ്രദവുമാണ്. അതില് നിങ്ങളെ അല്ലാഹു പ്രതിനിധികളാക്കി നിശ്ചയിച്ചിരിക്കുകയാണ്. നിങ്ങളെന്തു ചെയ്യുന്നുവെന്ന് അവന് വീക്ഷിക്കുന്നുണ്ട്. (മുസ്ലിം)\n11) ഇബ്നു മസ്ഊദി(റ)ല് നിന്ന്: നബി(സ) പതിവായി പ്രാര്‍ത്ഥിക്കാറുണ്ട്: അല്ലാഹുവേ! ക്ഷേമവും പവിത്രതയും തഖ്വയും സന്മാര്‍ഗ്ഗവും എനിക്ക് പ്രദാനം ചെയ്യേണമേ! (മുസ്ലിം)\n12) അദിയ്യിബ്നു ഹാത്തിമി(റ)ല് നിന്ന്: നബി(സ) പറയുന്നത് ഞാന് കേട്ടു. ഒരാള് ശപഥം ചെയ്തു. പിന്നീട് അതിനേക്കാള് മെച്ചപ്പെട്ടത് കണ്ടാല് അതവന് കൊണ്ട് വരട്ടെ. (മുസ്ലിം)\n14) അബൂഹുറയ്റ(റ)യില് നിന്ന്: നബി(സ) പറഞ്ഞു: പറവകള്‍ക്ക് സമാനം നിഷ്കളങ്കരായവര് സ്വര്‍ഗ്ഗം പൂകുന്നതാണ്. (മുസ്ലിം)\n19) അബൂഹുറയ്റ(റ)യില് നിന്ന്: നിങ്ങള് സന്മാര്‍ഗ്ഗം സ്വീകരിക്കുകയും അതില് അടിയുറച്ചു നില്ക്കുകയും ചെയ്യുക. നിങ്ങളറിയണം: ആരും തന്നെ തന്റെ സല്‍പ്രവൃത്തികൊണ്ടുമാത്രം രക്ഷപ്പെടുകയില്ല. ഇതു കേട്ടപ്പോള് അനുചരന്മാര് ചോദിച്ചു. പ്രവാചകരേ! അങ്ങും രക്ഷപ്പെടുകയില്ലേ? അവിടുന്ന് പറഞ്ഞു: അല്ലാഹുവിന്റെ ഔദാര്യവും അനുഗ്രഹവും എന്നെ ആവരണം ചെയ്തിട്ടു ണ്ടായിരുന്നില്ലെങ്കില് ഞാനും രക്ഷപ്പെടുകയില്ലായിരുന്നു. (മുസ്ലിം)\n20) അബൂഹുറയ്റ(റ)വില് നിന്ന് നിവേദനം: റസൂല്(സ) പറഞ്ഞു. തീര്‍ച്ചയായും അന്ത്യദിനത്തില് അല്ലാഹു ചോദിക്കും. എന്നെ മാനിച്ചുകൊണ്ട് പരസ്പരം സ്നേഹിച്ചവരെവിടെ? എന്റേതല്ലാത്ത മറ്റൊരു നിഴലും ഇല്ലാത്ത ഈ ദിവസം ഞാനവര്‍ക്ക് നിഴലിട്ടുകൊടുക്കുന്നതാണ്. (മുസ്ലിം)\n21) അബൂഹുറയ്റ(റ)വില് നിന്ന് നിവേദനം: റസൂല്(സ) പറഞ്ഞു. എന്റെ ആത്മാവ് ആരുടെ കയ്യിലാണോ അവനെത്തന്നെയാണ്, സത്യവിശ്വാസികളാകുന്നതുവരെ നിങ്ങള് സ്വര്‍ഗ്ഗത്തില് പ്രവേശിക്കുകയില്ല. പരസ്പരം സ്നേഹിക്കുന്നതു വരെ നിങ്ങളാരും സത്യവിശ്വാസികളാവുകയില്ല. ഞാനൊരു കാര്യം നിങ്ങളെ അറിയിക്കാം. അതു കൈക്കൊണ്ടാല് നിങ്ങള് പരസ്പരം സ്നേഹിക്കുന്നവരാകും. നിങ്ങള്‍ക്കിടയില് സലാം വ്യാപിപ്പിക്കലാണത്. (മുസ്ലിം)\n25) നവാസി(റ) വില് നിന്ന് നിവേദനം: നബി(സ) അരുള് ചെയ്തു: നന്മയില് പ്രധാന ഭാഗം സല്‍സ്വഭാവമാണ്. നിന്റെ ഹൃദയത്തില് ഹലാലോ ഹറാമോ എന്ന് സംശയമുളവാകുകയും ജനങ്ങളറിയുന്നത് നിനക്കിഷ്ടമില്ലാതിരിക്കുകയും ചെയ്യുന്നതേതോ അതാണ് (യഥാര്‍ത്ഥത്തില്) പാപം. (ജനങ്ങളറിയുന്നത് നിനക്കിഷ്ടമില്ലെങ്കില് അത് നിഷിദ്ധമാണെന്നതിന് വ്യക്തമായ തെളിവാണ്). (മുസ്ലിം)\n31) അബൂഹുറയ്റ(റ)യില് നിന്ന് നിവേദനം: റസൂല്(സ) തറപ്പിച്ചുപറഞ്ഞു. ധനം ധര്‍മ്മം കൊണ്ട് ഒരിക്കലും ചുരുങ്ങുകയില്ല. മാപ്പ് ചെയ്യുന്നതുകൊണ്ട് പ്രതാപം വര്‍ദ്ധിക്കുന്നു. അല്ലാഹുവിനോട് താഴ്മ കാണിക്കുന്നവനെ അവന് ഉയര്‍ത്തുന്നു. (മുസ്ലിം)\n32) അബൂരിഫാഅത്തി(റ)ല് നിന്ന് നിവേദനം: നബി(സ) പ്രസംഗിച്ചുകൊണ്ടിരിക്കുമ്പോള് ഞാനൊരിക്കല് അടുത്തു ചെന്നുകൊണ്ട് പറഞ്ഞു. അല്ലാഹുവിന്റെ പ്രവാചകരെ! ഞാനൊരു വിദേശിയാണ്. മതനടപടികളെ സംബന്ധിച്ച് ചോദിച്ച് പഠിക്കാന് വേണ്ടി വന്നതാണ്. ദീന് എന്താണെന്ന് എനിക്കറിഞ്ഞുകൂടാ. അന്നേരം റസൂല്(സ) ഖുത്തുബ ഉപേക്ഷിച്ചുകൊണ്ട് എന്റെ നേരെ തിരിഞ്ഞു. അവസാനം എന്റെ സമീപത്ത് എത്തിച്ചേര്‍ന്നപ്പോള് ഒരുകസേര കൊണ്ടുവരപ്പെട്ടു. അതിന്മേല് ഇരുന്നുകൊണ്ട് അവിടുത്തേക്ക് അല്ലാഹു പഠിപ്പിച്ചുകൊടുത്തതില് നിന്ന് എന്നെ പഠിപ്പിക്കാന് തുടങ്ങി. അതിനുശേഷം പ്രസംഗിച്ചിരുന്ന സ്ഥലത്ത് മടങ്ങിച്ചെന്ന് ഖുത്തുബ പൂര്‍ത്തികരിച്ചു. (മുസ്ലിം)\n33) അനസി(റ)ല് നിന്ന് നിവേദനം: റസൂല്(സ) ഭക്ഷണം കഴിച്ചാല് മൂന്നു വിരലുകളും നക്കാറുണ്ട്. അനസ്(റ) പറയുന്നു. നബി(സ) പറയുകയുണ്ടായി. നിങ്ങളില് ആരുടെയെങ്കിലും ഭക്ഷണപ്പിടി താഴെ വീണാല് അതില് നിന്ന് അഴുക്കുകള് നീക്കം ചെയ്ത് അവന് തിന്നുകൊള്ളട്ടെ. പിശാചിനു വേണ്ടി അതുപേക്ഷിച്ചിടരുത്. ഭക്ഷണത്തളിക തുടച്ചുവൃത്തിയാക്കാന് കല്‍പ്പിച്ചു കൊണ്ട് തിരുദൂതന്(സ)പറയാറുണ്ട്. നിങ്ങളുടെ ഏതു ഭക്ഷണത്തിലാണ് ബര്‍ക്കത്തെന്ന് നിങ്ങള്‍ക്കറിയുകയില്ല. (മുസ്ലിം)\n34) അബ്ദുല്ലാഹിബ്നു മസ്ഊദി(റ)ല് നിന്ന് നിവേദനം: നബി(സ) അരുള് ചെയ്തു. ഹൃദയത്തില് ഒരണുമണിത്തൂക്കം അഹംഭാവമുള്ളവന് സ്വര്‍ഗ്ഗത്തില് പ്രവേശിക്കുകയില്ല. അന്നേരം ഒരാള് ചോദിച്ചു. നിശ്ചയം, ഒരു വ്യക്തി തന്റെ വസ്ത്രവും പാദരക്ഷയും കൌതുകമുള്ളതാകാന് ആഗ്രഹിക്കാറുണ്ടല്ലോ? തിരുദൂതന്(സ)പറഞ്ഞു. നിശ്ചയം, അല്ലാഹു അഴകുള്ളവനും അഴകിഷ്ട പ്പെടുന്നവനുമാണ്. അതുകൊണ്ട് അതൊരു അഹങ്കാരമല്ല. സത്യത്തെ ധിക്കരിക്കലും ജനങ്ങളെ അവഗണിക്കലുമാണ് യഥാര്‍ത്ഥത്തില് അഹങ്കാരം. (മുസ്ലിം)\n35) സലമത്തി(റ)ല് നിന്ന് നിവേദനം: നിശ്ചയം, ഒരാള് നബി(സ)യുടെ സമീപത്തുവെച്ച് ഇടതു കൈകൊണ്ട് ഭക്ഷിച്ചു. അന്നേരം നബി(സ) അവനോട് നിര്‍ദ്ദേശിച്ചു. നിന്റെ വലതുകൈകൊണ്ട് നീ തിന്നുക. അയാള് പറഞ്ഞു. എനിക്കതിന് കഴിയുകയില്ല. നബി(സ) പറഞ്ഞു. എന്നാല് നിനക്കൊരിക്കലും കഴിയാതിരിക്കട്ടെ. അഹങ്കാരം മാത്രമായിരുന്നു അവനെ അതില് നിന്നും തടുത്തുനിര്‍ത്തിയത്. റാവി പറയുന്നു. പിന്നീടൊരിക്കലും ആ (വലതു) കൈ തന്റെ വായിലേക്കുയര്‍ത്താന് അവന് സാധിച്ചിട്ടില്ല. (മുസ്ലിം)\n36) അബൂഹുറൈറ(റ)ല് നിന്ന് നിവേദനം: റസൂല്(സ) പറഞ്ഞു: അന്ത്യദിനത്തില് മൂന്നാളുകളോട് അല്ലാഹു സംസാരിക്കുകയോ അവരെ ശുദ്ധിയാക്കുകയോ ശ്രദ്ധിക്കുകയോ ചെയ്യുകയില്ല. മാത്രമല്ല, വേദനാജനകമായ ശിക്ഷയും അവര്‍ക്കുണ്ട്. 1. വൃദ്ധനായ വ്യഭിചാരി 2. കള്ളം പറയുന്ന രാജാവ് 3. അഹങ്കാരിയായ ദരിദ്രന് (മുസ്ലിം)\n37) അബൂഹുറൈറ(റ)ല് നിന്ന് നിവേദനം: അല്ലാഹുവിന്റെ പ്രവാചകന്(സ) അരുളിയിരിക്കുന്നു. അല്ലാഹു പറയുകയുണ്ടായി: പ്രതാപം എന്റെ അരയുടുപ്പും അഹങ്കാരം എന്റെ രണ്ടാംമുണ്ടും ആകുന്നു. അതുകൊണ്ട് ഇക്കാര്യത്തില് എന്നോടാരെങ്കിലും മത്സരിച്ചാല് ഞാനവനെ ശിക്ഷിക്കുന്നതാണ്. (മുസ്ലിം)\n39) നവാസി(റ)ല് നിന്ന് നിവേദനം: നന്മ-തിന്മയെ സംബന്ധിച്ച് ഒരിക്കല് നബി(സ) യോട് ഞാന് ചോദിച്ചപ്പോള് അവിടുന്ന് പറഞ്ഞു. സല്‍സ്വഭാവമാണ് യഥാര്‍ത്ഥത്തില് നന്മ. നിന്റെ ഹൃദയത്തില് സംശയമുളവാക്കുകയും ജനങ്ങളറിയല് നിനക്ക് വെറുപ്പുണ്ടാവുകയും ചെയ്യുന്നതേതോ അതാണ് തിന്മ. (മുസ്ലിം)\n46) ഇബ്നു അബ്ബാസി(റ)ല് നിന്ന് നിവേദനം: അശജ്ജ് അബ്ദുല് ഖൈസിനോട് ഒരിക്കല് നബി(സ) പറഞ്ഞു. അല്ലാഹുവിനിഷ്ടമുള്ള രണ്ട് സ്വഭാവങ്ങള് നിന്നിലുണ്ട്. 1. സഹിഷ്ണുത 2. സൌമ്യത. (മുസ്ലിം)\n47) ആയിശ(റ)യില് നിന്ന് നിവേദനം: നിശ്ചയം, നബി(സ) അരുള് ചെയ്തു. അല്ലാഹു ദയയുള്ളവനും ദയ ഇഷ്ടപ്പെടുന്നവനുമത്രെ. മാത്രമല്ല, പരുഷസ്വഭാവത്തിനോ, മറ്റേതെങ്കിലും കാര്യങ്ങള്‍ക്കോ നല്‍കാത്ത പ്രതിഫലം കാരുണ്യത്തിന് അവന് നല്കുന്നതുമാണ്. (മുസ്ലിം)\n48) ആയിശ(റ)യില് നിന്ന് നിവേദനം: നബി(സ) പറഞ്ഞു. ഏതൊരുകാര്യത്തിലും ദയ അലങ്കാരമാണ്. അത് നീക്കം ചെയ്യപ്പെട്ടാല് ഏതും വികൃതമാണ്. (മുസ്ലിം)\n50) അബൂയഅ്ല(റ)യില് നിന്ന് നിവേദനം: റസൂല്(സ) പ്രഖ്യാപിച്ചു. എല്ലാകാര്യങ്ങളിലും അല്ലാഹു ഇഹ്സന് നിശ്ചയിച്ചിട്ടുണ്ട്. അതുകൊണ്ട് നിങ്ങള് വധിക്കുമ്പോള് നന്നായി വധിക്കുകയും അറുക്കുമ്പോള് നല്ല വിധത്തില് അറുക്കുകയും ചെയ്യുക. അഥവാ നിങ്ങളോരോരുത്തരും തന്റെ അറവുകത്തി മൂര്‍ച്ച കൂട്ടുകയും മൃഗത്തിന് സുഖം നല്കുകയും ചെയ്യുക. (മുസ്ലിം)\n52) അബൂഹുറയ്റ(റ)യില് നിന്ന് നിവേദനം: ഒരാള് പറഞ്ഞു അല്ലാഹുവിന്റെ പ്രവാചകരേ! എനിക്ക് ചില കുടുംബങ്ങളുണ്ട്. ഞാന് അവരെ ചേര്‍ക്കുകയും അവരെന്റെ ബന്ധം മുറിക്കുകയും ചെയ്യുന്നു. ഞാനവരോട് നന്നായി വര്‍ത്തിക്കുന്നു. എന്നാല്, അവരാവട്ടെ എന്നോട് മോശമായി പെരുമാറുന്നു. ഞാനവര്‍ക്കുവേണ്ടി സഹനമവലംബിക്കുന്നു. അവരെന്നോട് അവിവേകമായി പെരുമാറുന്നു. അപ്പോള് തിരുദൂതന്(സ) പറഞ്ഞു. നീ പറഞ്ഞതുപോലെത്തന്നെയാണ് നീയെങ്കില് ചൂടുള്ള വെണ്ണീര് നീ അവരെ തീറ്റിയതുപോലെയാണ്. (അതുകൊണ്ടവര് നശിക്കുക തന്നെ ചെയ്യും) നീ ഈ നില തുടരുമ്പോള് ഒക്കെ നിനക്ക് അല്ലാഹുവില് നിന്ന് ഒരു സഹായി നിന്നോടൊന്നിച്ചുണ്ടായിരിക്കും. (മുസ്ലിം)\n53) അബൂസഈദി(റ)ല് നിന്ന് നിവേദനം: റസൂല്(സ) അരുളി: ഭാര്യയും ഭര്‍ത്താവും സംയോഗം നടത്തുകയും എന്നിട്ട് അവളുടെ രഹസ്യം പരസ്യപ്പെടുത്തുകയും ചെയ്യുന്നവന് അന്ത്യദിനത്തില് അല്ലാഹുവിങ്കല് ഏറ്റവും താഴ്ന്ന പദവിയിലായിരിക്കും. (മുസ്ലിം)\n56) അമ്മാറി(റ)ല് നിന്ന് നിവേദനം: റസൂല്(സ) പറയുന്നത് ഞാന് കേട്ടു. ഒരു വ്യക്തിയുടെ നമസ്കാരം നീളലും ഖുത്തുബ ചുരുങ്ങലും തന്റെ വിജ്ഞാനത്തിന്റെ ലക്ഷണമാണ്. അതുകൊണ്ട് നിങ്ങള് നമസ്കാരം ദീര്‍ഘിപ്പിക്കുകയും ഖുത്തുബ ചുരുക്കുകയും ചെയ്യുക. (മുസ്ലിം)\n5) മുആദി(റ)ല് നിന്ന്: റസൂല്(സ) പറഞ്ഞു: പ്രതികാരത്തിന് കഴിവുണ്ടായിരിക്കെ വല്ലവനും കോപമടക്കിയാല് ജനമദ്ധ്യത്തില് വെച്ച് തനിക്കിഷ്ടപ്പെട്ട സുന്ദരികളെ അല്ലാഹു അവന് സമ്മാനിക്കും. (അബൂദാവൂദ്, തിര്‍മിദി)\n15) മുഅ്മിനീങ്ങളുടെ മാതാവ് ഉമ്മുസല്‍മ ഉദ്ധരിക്കുന്നു: നബി(സ) തന്റെ വീട്ടില് നിന്ന് പുറത്ത് പോകാന് ഉദ്ദേശിക്കുമ്പോള് പറയാറുണ്ട്: അല്ലാഹുവിന്റെ നാമത്തില് ഞാന് യാത്രയാരംഭിക്കുന്നു. എല്ലാം ഞാന് അല്ലാഹുവിനെ ഭരമേല്പിച്ചിരിക്കുന്നു. ഞാന് അലഞ്ഞുതിരിയുകയോ വഴിതെറ്റിക്കപ്പെടുകയോ അബദ്ധത്തില് ചാടുകയോ തെറ്റുചെയ്യിക്കപ്പെടുകയോ അക്രമിക്കയോ അക്രമിക്കപ്പെടുകയോ വിഢ്ഢിത്തം ചെയ്തുപോവുകയോ അവിവേകം പ്രവര്‍ത്തിക്കപ്പെടുകയോ ചെയ്യുന്നതില് നിന്നെല്ലാം അല്ലാഹുവേ! നിന്നോട് ഞാന് കാവല് തേടുന്നു. (അബൂദാവൂദ്, തിര്‍മിദി)\n24) മുആദ്(റ) വില് നിന്ന് നിവേദനം: റസൂല്(സ) എന്റെ കൈ പിടിച്ചുപറഞ്ഞു അല്ലാഹുവാണ, ഞാന് നിന്നെ സ്നേഹിക്കുന്നു. നിന്നോട് വസിയ്യത്ത് ചെയ്യുന്നു. മുആദേ! നമസ്കാരത്തിനു ശേഷം ഇങ്ങനെ പ്രാര്‍ത്ഥിക്കുവാന് നീ ഒരിക്കലും വിട്ടുപോകരുത് - അല്ലാഹുവേ! നിന്നെ സ്മരിക്കുന്നതിനും നിന്റെ അനുഗ്രഹങ്ങള്‍ക്ക് നന്ദിചെയ്യുന്നതിനും ക്രമാനുസൃതം നിന്നെ ആരാധിക്കുന്നതിനും എന്നെ നീ സഹായിക്കേണമേ!. (അബൂദാവൂദ്, നസാഈ)\n55) ആയിശ(റ)യില് നിന്ന് നിവേദനം: റസൂല്(സ) യുടെ വാക്കുകള് ശ്രോതാക്കള്‍ക്ക് ഗ്രാഹ്യമാകുംവിധം സ്പഷ്ടമായിരുന്നു. (അബൂദാവൂദ്)\n57) ഉമര് (റ)വില് നിന്ന് നിവേദനം: ഞാനൊരിക്കല് ഉംറ ചെയ്യാന് നബി(സ)യുടെ അനുവാദം തേടി. അനുവാദം നല്‍കിക്കൊണ്ട് പറഞ്ഞു. സഹോദരാ! നിന്റെ പ്രാര്‍ത്ഥനാ വേളയില് എന്നെ നീ മറക്കരുത്. ഉമര്(റ) പറഞ്ഞു. ചില വാക്കുകളാണ് നബി(സ) പറഞ്ഞത്. ഇഹലോകം മുഴുവന് എനിക്ക് ലഭിക്കുകയാണെങ്കില്‍തന്നെ അതെന്നെ ആഹ്ളാദിപ്പിക്കുകയില്ല. മറ്റൊരു റിപ്പോര്‍ട്ടിലുണ്ട്. എന്റെ സഹോദരാ! നിന്റെ പ്രാര്‍ത്ഥനയില് എന്നെയും ഭാഗമാക്കാക്കുക. (അബൂദാവൂദ്, തിര്‍മിദി)\n9) അബൂഹുറയ്റ(റ)യില് നിന്ന്: നബി(സ) പറഞ്ഞു: അനാവശ്യങ്ങളില് നിന്ന് മാറിനില്ക്കല് ഇസ്ളാമിന്റെ പരിപൂര്‍ണ്ണതയില്‍പ്പെട്ടതാണ്. (തിര്‍മിദി)\n13) സുദിയ്യ്ബ്നു അജ്ലാനില് നിന്ന്: ഹജ്ജത്തുല്‍വദാഇല് നബി(സ) പ്രസംഗിക്കുന്നത് ഞാന് കേട്ടു: നിങ്ങള് അല്ലാഹുവിനെ സൂക്ഷിക്കുകയും അഞ്ചുനേരത്തെ നമസ്കാരം നിര്‍വ്വഹിക്കുകയും റംസാന് മാസത്തില് നോമ്പനുഷ്ടിക്കുകയും ധനത്തിനു സകാത്തുകൊടുക്കുകയും ഭരണകര്‍ത്താക്കളെ അനുസരിക്കുകയും ചെയ്താല് നിങ്ങള്‍ക്ക് സ്വര്‍ഗ്ഗത്തില് പ്രവേശിക്കാം. (തിര്‍മിദി)\n17) നബി(സ) പറഞ്ഞതായി അനസി(റ)ല് നിന്ന്: നബി(സ) യുടെ കാലത്ത് രണ്ട് സഹോദരന്മാരുണ്ടായിരുന്നു. അവരിലൊരാള് നബി(സ) യുടെ സവിധത്തില് ചെന്ന് പഠിക്കുകയും മറ്റെയാള് തൊഴിലിലേര്‍പ്പെടുകയും ചെയ്തു. തൊഴിലാളി, സഹോദരനക്കുറിച്ച് നബി(സ)യോട് ആവലാതിപ്പെട്ടു. നബി(സ) പറഞ്ഞു: അവന്റെ പേരില് നീ അനുഗ്രഹിക്കപ്പെട്ടേക്കാം. (അതിനാല് അവന് പഠിച്ചു കൊള്ളട്ടെ. (തിര്‍മിദി)\n22) മുആദി(റ)ല് നിന്ന് നിവേദനം: റസൂല്(സ) പറയുന്നത് ഞാന് കേട്ടു. അല്ലാഹു പ്രഖ്യാപിച്ചിരിക്കുന്നു എന്നെ ആദരിച്ചുകൊണ്ട് പരസ്പരം സ്നേഹിക്കുന്നവര്‍ക്ക് നാളെ പ്രകാശത്താലുള്ള സ്റേജുകളുണ്ടായിരിക്കും. നബിമാരും ശൂഹദാക്കളും കൂടി ആ സമുന്നത പദവി ആഗ്രഹിക്കുന്നവരാണ്. (തിര്‍മിദി)\n27) അത്വിയ്യത്തി(റ)ല് നിന്ന് നിവേദനം: റസൂല്(സ) അരുളി: ദോഷമുള്ള കാര്യങ്ങള് സൂക്ഷിക്കാന്‍വേണ്ടി (അതിലേക്ക് ചേര്‍ക്കാന് സാദ്ധ്യതയുള്ള) തെറ്റില്ലാത്ത കാര്യം പോലും ഉപേക്ഷിക്കാതെ ആര്‍ക്കും ഭക്തന്മാരില് ഉള്‍പ്പെടുവാന് സാദ്ധ്യമല്ല. (തിര്‍മിദി)\n38) സലമത്തി(റ) വില് നിന്ന് നിവേദനം: റസൂല്(സ) പ്രവചിച്ചു. ഒരാള് തന്നെ വാഴ്ത്തിക്കൊണ്ടേയിരിക്കും. അവസാനം ധിക്കാരികളുടെ കൂട്ടത്തില് അവന് എഴുതപ്പെടുകയും അനന്തരം അവര്‍ക്കെത്തിയത് ഇവനെ ബാധിക്കുകയും ചെയ്യും. (തിര്‍മിദി)\n41) അബൂഹുറയ്റ(റ)യില് നിന്ന് നിവേദനം: മനുഷ്യരെ സ്വര്‍ഗ്ഗത്തില് പ്രവേശിപ്പിക്കുന്ന മിക്കകാര്യങ്ങളെ സംബന്ധിച്ചും റസൂല്(സ) ചോദിക്കപ്പെടുകയുണ്ടായി. അവിടുന്ന് മറുപടി പറഞ്ഞു. സല്‍സ്വഭാവവും അല്ലാഹുവിനോടുള്ള ഭക്തിയുമാണത്. മനുഷ്യരെ നരകത്തില് പ്രവേശിപ്പിക്കുന്ന ഒരുപാട് കാര്യങ്ങളെ സംബന്ധിച്ചും അവിടുന്ന് ചോദിക്കപ്പെട്ടു. വായയും ഗുഹ്യസ്ഥാനവുമാണത്. എന്ന് തിരുദൂതന്(സ) അപ്പോള് മറുപടി പറഞ്ഞു. (തിര്‍മിദി)\n45) ജാബിര് (റ) വില് നിന്ന് നിവേദനം: റസൂല്(സ) പ്രവചിച്ചു. അന്ത്യദിനത്തില് നിങ്ങളില് വെച്ച് എനിക്ക് ഏറ്റവും ഇഷ്ടപ്പെട്ടവരും സ്ഥാനം കൊണ്ട് എന്നോട് കൂടുതലടുത്തവരും നിങ്ങളില് വെച്ച് ഏറ്റവും ഉത്തമ സ്വഭാവികളാണ്. അന്ത്യദിനത്തില് നിങ്ങളില് വെച്ച് എന്നോട് ഏറ്റവും കോപമുള്ളവരും എന്നോടടുപ്പമില്ലാത്തവരും ധാരാളം സംസാരിക്കുന്നവരും ജനങ്ങളുടെമേല് കുറ്റാരോപണം ചുമത്തുന്നവരും മുതഫയ്ഹിഖീങ്ങളുമാകുന്നു. അവര് ചോദിച്ചു. പ്രവാചകരെ! സര്‍സാറും മുതശദ്ദിഖും ഞങ്ങള്‍ക്കറിയാം. മുതഫയ്ഹിഖുകൊണ്ടുള്ള വിവക്ഷയെന്താണ്? തിരു ദൂതന്(സ) പറഞ്ഞു. മുതകബ്ബിറൂന് എന്നാണ് അതുകൊണ്ടുള്ള വിവക്ഷ. (തിര്‍മിദി)\n51) ഇബ്നുമസ്ഊദ്(റ) വില് നിന്ന് നിവേദനം: റസൂല്(സ) അരുളി: നരകം നിഷിദ്ധമായവനോ നരകത്തിന് നിഷിദ്ധമായവനോ ആരെന്ന് ഞാന് പറഞ്ഞുതരട്ടെയോ? ജനങ്ങളോട് അടുപ്പവും സൌമ്യശീലവും സഹിഷ്ണുതയും വിട്ടുവീഴ്ചാ മനഃസ്ഥിതിയുമുള്ളവര്‍ക്കെല്ലാം അത് നിഷിദ്ധമാണ്. (തിര്‍മിദി) (ശാശ്വതമായി അവര് നരകത്തില് താമസിക്കേണ്ടിവരികയില്ല)\n58) സാലിം(റ) വില് നിന്ന് നിവേദനം: നിശ്ചയം, അബ്ദുല്ലാഹിബ്നു ഉമര്(റ) യാത്ര ഉദ്ദേശിക്കുന്നവ്യക്തിയോട് പറയാറുണ്ടായിരുന്നു. നീ ഇങ്ങോട്ടു അടുത്തുവരൂ! നബി(സ) ഞങ്ങളോട് യാത്ര പറയാറുളളതുപോലെ ഞാന് നിന്നോട് യാത്ര പറയട്ടെ. എന്നിട്ടദ്ദേഹം പറഞ്ഞു. നിന്റെ ദീനും അമാനത്തും നിന്നിലര്‍പ്പിതമായ ബാധ്യതകളും നിന്റെ പ്രവര്‍ത്തനങ്ങളുടെ പര്യവസാനവും സുരക്ഷിതമാക്കാന് ഞാന് അല്ലാഹുവിനോട് പ്രാര്‍ത്ഥിക്കുന്നു. (തിര്‍മിദി)\n60) അനസി(റ)ല് നിന്ന് നിവേദനം: ഒരിക്കല് ഒരാള് നബി(സ)യുടെ സവിധത്തില് ചെന്ന് പറഞ്ഞു. തിരുദൂതരേ! ഞാനൊരു യാത്ര ഉദ്ദേശിക്കുന്നു. എനിക്കെന്തെങ്കിലും പാരിതോഷികം നല്കിയാലും. തിരുദൂതന്(സ) പ്രാര്‍ത്ഥിച്ചു. നിനക്ക് അല്ലാഹു ഭക്തി പ്രദാനം ചെയ്യട്ടെ! അദ്ദേഹം പറഞ്ഞു. സ്വല്പം കൂടി അവിടുന്ന് പ്രാര്‍ത്ഥിച്ചു. നിന്റെ പാപം അല്ലാഹു പൊറുക്കുകയും ചെയ്യട്ടെ. അപ്പോഴും അദ്ദേഹം പറഞ്ഞു. അല്പവും കൂടി. അവിടുന്ന് അപ്പോള് പ്രാര്‍ത്ഥിച്ചു. നീ എവിടെയായാലും അല്ലാഹു നിനക്ക് നന്മ എളുപ്പമാക്കിത്തരട്ടെ! (തിര്‍മിദി)\n26) വാബിസത്തി(റ)ല് നിന്ന് നിവേദനം: ഞാന് ഒരിക്കല് റസൂല്(സ) യുടെ അടുത്ത് ചെന്നപ്പോള് എന്നോട് ചോദിച്ചു. നന്മയെ സംബന്ധിച്ച് ചാദിച്ചു പഠിക്കാനാണോ നീ ഇപ്പോഴിവിടെ വന്നത്? അതെ എന്ന് ഞാന് പ്രത്യുത്തരം നല്കിയപ്പോള് അവിടുന്ന് എന്നോടാജ്ഞാപിച്ചു. എന്നാല് നിന്റെ ഹൃദയത്തോട് നീ വിധി തേടിക്കൊള്ളുക. ഹൃദയത്തിന് ശാന്തിയും സമാധാനവും ലഭിക്കുന്നതേതോ അതാണ് (യഥാര്‍ത്ഥത്തില്) നന്മ. മറിച്ച് ഹൃദയത്തില് സംശയവും പരിഭ്രാന്തിയും ഉളവാക്കുന്നതേതോ അതാണ് (സത്യത്തില്) പാപം. ജനങ്ങളൊക്കെ (അത് അനുവദനീയമാണെന്ന്) നിനക്ക് വിധി നല്കുന്നുവെങ്കിലും. (അഹ്മദ്, ദാരിമി)


fake currencyവെഞ്ഞാറമൂട്ടില് 13,000രൂ\nസച്ചിന് പുതുതലമുറയുടെ ബ്രാഡ്മാന്: ലാറ\nTuesday 30th November 2010 1:49pm\nതിരുവനന്തപുരം: വെഞ്ഞാറമൂട്ടില് 13,000 രൂപയുടെ കള്ളനോട്ട് പിടിച്ചു. സംഭവുമായി ബന്ധപ്പെട്ട് നാലുപേരെ പോലീസ് അറസ്റ്റുചെയ്തതായി റിപ്പോര്‍ട്ടുണ്ട്.\nഇന്നലെ രാത്രി ആറ്റിങ്ങല്- വെഞ്ഞാറമൂട് റോഡിലൂടെ കള്ളനോട്ട് വിതരണം ചെയ്യാന് പോവുകയായിരുന്ന നാലംഗ സംഘത്തെ വാഹനം ഉള്‍പ്പെടെയാണ് പോലീസ് പിടികൂടിയത്. ആറ്റിങ്ങല് അയിലം സ്വദേശികളായ വിമല്‍രാജ്, സംഗീത്, ജോയി, വിപിന് എന്നിവരാണ് പിടിയിലായതെന്ന് അറിയുന്നു. കുപ്രസിദ്ധ ഗുണ്ട ആര്യനാട് ശ്യാമുമായി ബന്ധമുള്ളതായി പോലീസ് സംശയിക്കുന്നു.\nപോലീസിന് ലഭിച്ച രഹസ്യ വിവരത്തെ തുടര്‍ന്ന് ആറ്റിങ്ങല് വെഞ്ഞാറമൂട് റോഡിലെ രഹസ്യ കേന്ദ്രത്തില് വച്ചാണ് പ്രതികളെ കസ്റ്റഡിയിലെടുത്തത്. ഇവര് സഞ്ചരിച്ചിരുന്ന കെഎല്-16 ഇ 3359 നമ്പര് മാരുതി കാറും പോലീസ് കസ്റ്റഡിയിലെടുത്തു.\nകഴിഞ്ഞ ദിവസം തിരുവനന്തപുരത്ത് കണ്ടെടുത്ത കള്ളനോട്ടുമായി സാമ്യമുണ്ടോയെന്ന വിവരം പോലീസ് അന്വേഷിക്കുന്നുണ്ട്. ഇവരില് നിന്നും നോട്ടുകള് അച്ചടിക്കാനുള്ള സാമഗ്രികളും കടലാസുകളും പോലീസ് പിടിച്ചെടുത്തിട്ടുണ്ട്.


കളിതോക്ക് ചൂണ്ടി ഭീഷണിപ്പെടുത്തി, നടിയെ പോലീസ് വെടിവെച്ച് കൊന്നു\nഹോളിവുഡ് നടി വെനേസ മാര്‍ക്വസിനെ പോലീസ് വെടിവെച്ച് കൊലപ്പെടുത്തി. ശ്രദ്ധനേടിയ ഹോളിവുഡ് ടിവി സീരീസ് ‘ഇആര്’ ഇലെ പ്രമുഖ കഥാപാത്രത്തെ കൈകാര്യം ചെയ്തത് വെനേസയായിരുന്നു. പോലീസിന് നേരെ വെനേസ കളിതോക്ക് ചൂണ്ടുകയും ഇത് കണ്ട് യഥാര്‍ത്ഥ തോക്കാണെന്ന് കരുതി പോലീസ് വെടിയുതിര്‍ക്കുകയുമായിരുന്നു എന്നാണ് വിവരം.\nക്ഷേമ പരിശോധനയ്ക്കായി വെനേസയുടെ വീട്ടില് പോലീസ് എത്തിയപ്പോഴായിരുന്നു സംഭവം. 49കാരിയായ നടി തോക്ക് ചൂണ്ടിയാണ് പുറത്തേക്ക് എത്തിയത്. എന്നാല് ഇത് കളിത്തോക്ക് ആയിരുന്നെന്ന് പോലീസ് ഉദ്യോഗസ്ഥര്‍ക്ക് മനസിലായില്ല. നടി വെളിപ്പെടുത്തിയതുമില്ല. എന്നാല് വെനേസ ഇത് തുടര്‍ന്നപ്പോള് തോക്ക് താഴെയിടാന് ഉദ്യോഗസ്ഥര് പലപ്രാവശ്യം ആവശ്യപ്പെട്ടു. കേള്‍ക്കാതെ വന്നതോടെ വെടിയുതിര്‍ക്കുകയായിരുന്നു.\nസംഭവത്തിന് ശേഷം പോലീസ് ഉദ്യോഗസ്ഥര് വെനേസയുടെ കൈയ്യില് ഉണ്ടായിരുന്ന തോക്ക് പരിശോധിച്ചു. തുടര്‍ന്നാണ് ഇത് ബിബി ടൈപ് സെമി ഓട്ടോമാറ്റിക് തോക്കാണെന്ന് മനസിലായത്. വെനേസയുടെ വീട്ടുടമയാണ് പോലീസിനെ വിളിച്ച് വീട് പരിശോധിക്കണമെന്നും അവരുടെ ക്ഷേമം അന്വേഷിക്കണമെന്നും ആവശ്യപ്പെട്ടത്. ഇത് പ്രാകാരം പോലീസ് എത്തിയപ്പോഴായിരുന്നു തോക്ക് ചൂണ്ടിയുള്ള നടിയുടെ ഭീഷണി.\nനടിയുടെ സ്വഭാവമാറ്റത്തെ തുടര്‍ന്നായിരുന്നു വീട്ടുടമ ഇക്കാര്യം പറഞ്ഞത്. ഇവരോട് സംസാരിക്കാനായി ഒരു മാനസികാരോഗ്യ ക്ലിനിക് ജീവനക്കാരനും പോലീസിനൊപ്പമുണ്ടായിരുന്നു. ഈ സമയം തോക്കുമായി എത്തിയ വെനേസ ആദ്യം ആത്മഹത്യഭീഷണി മുഴക്കി പിന്നീട് തോക്ക് പോലീസ് ഉദ്യോഗസ്ഥര്‍ക്ക് നേരെ ചൂണ്ടുകയായിരുന്നു. ഈ സമയം ഒരു ഉദ്യോഗസ്ഥന് നടിക്ക് നേരെ നിറയൊഴിച്ചു.\n1994 മുല് 1997 വരെ ഹോളിവുഡ് സീരീസായ ‘ഇആറി’ല് വെന്‍ഡി ഗോള്‍ഡ്മാന് എന്ന കഥാപാത്രത്തെ അവതരിപ്പിച്ചത് വെനേസയായിരുന്നു. സെയിന്‍ഫെല്‍ഡ്, മെല്‍റോസ് പ്ലെയ്‌സ് തുടങ്ങിയ ഷോകളിലും വെനേസ അഭിനയിച്ചിട്ടുണ്ട്. ‘ഇആറി’ലെ സഹതാരമായിരുന്ന ജോര്‍ജ് ക്ലൂണി തന്നെ സീരീസില് നിന്നും പുറത്താക്കിയെന്നും ലൈംഗിക ചുവയോടെ സംസാരിച്ചുവെന്നും ആരോപണം ഉന്നയിച്ച് വെനേസ നേരത്തെ വാര്‍ത്തകളില് ഇടം പിടിച്ചിരുന്നു. എന്നാല് ഇതെല്ലാം ക്ലൂണി നിരസിച്ചിരുന്നു.


ബിഹാറില് പിതാവിന്റെ കണ്‍മുന്നില്‍വെച്ച് പെണ്‍കുട്ടിയെ കൂട്ടബലാത്സംഗം ചെയ്തു | Reporter Live\nബിഹാറില് പിതാവിന്റെ കണ്‍മുന്നില്‍വെച്ച് പെണ്‍കുട്ടിയെ കൂട്ടബലാത്സംഗം ചെയ്തു\nBy Web Desk\tFebruary 7, 2019 9:49 pm A+ A-\nപാറ്റ്‌ന: ബിഹാറില് 19 കാരിയെ പിതാവിന്റെ കണ്‍മുന്നില്‍വെച്ച് കൂട്ടബലാത്സംഗം ചെയ്തു. ഈ മാസം നാലാം തിയതിയാണ് സംഭവം നടന്നത്. പെണ്‍കുട്ടിയുടെ പരാതിയില് പൊലീസ് കേസെടുത്ത് അന്വേഷണം ആരംഭിച്ചു. സംഭവ ദിവസം അക്രമികള് ഇവരുടെ വീട്ടില് എത്തുകയും വാതിലില് തട്ടി വിളിച്ച് വെള്ളം നല്‍കാന് ആവശ്യപ്പെടുകയുമായിരുന്നു. വെള്ളം എടുക്കാന് പെണ്‍കുട്ടിയുടെ പിതാവ് അകത്തേക്ക് പോയ സമയത്ത് അക്രമികള് വീട്ടിലേക്ക് അതിക്രമിച്ചു കടക്കുകയായിരുന്നു.\nവീട്ടിലേക്ക് അതിക്രമിച്ച് കയറിയ പ്രതികള് പെണ്‍കുട്ടിയെയും പിതാവിനെയും വീടിനു പുറത്തേക്ക് വലിച്ചിഴച്ച് കൊണ്ടുപോയി. പ്രതികള് പിതാവിനെ മര്‍ദ്ദിച്ചവശനാക്കിയതിനു ശേഷം ഒരു മരത്തില് കെട്ടിയിടുകയും പെണ്‍കുട്ടിയെ ഇയാളുടെ മുന്‍പില്‍വെച്ച് കൂട്ടബലാത്സംഗം ചെയ്യുകയുമായിരുന്നു.\nസംഭവത്തില് പൊലീസ് ആറുപേര്‍ക്കെതിരെയാണ് കേസെടുത്തിരിക്കുന്നത്. ഗ്രാമവാസികള് കേസ് ഒത്തുതീര്‍പ്പാക്കണം എന്നാവശ്യപ്പെട്ട് പെണ്‍കുട്ടിയെയും പിതാവിനെയും സമീപിച്ചിരുന്നു. എന്നാല് ഇവര് ഇതിന് വഴങ്ങാതെ പൊലീസില് പരാതി നല്‍കുകയായിരുന്നു.\nFeb 7, 2019 9:49 pm\nനവവധുവിനെ ഭര്‍ത്താവിന്റെ ബന്ധുക്കളും മന്ത്രവാദിയും ചേര്‍ന്ന് കൂട്ടബലാത്സംഗം ചെയ്തു\nഡെറാഡൂണിലെ ബോഡിംഗ് സ്‌കൂളില് വിദ്യാര്‍ത്ഥിനിയെ കൂട്ടബലാത്സംഗം ചെയ്തു\nഹരിയാനയില് വിദ്യാര്‍ത്ഥിനിയെ കൂട്ടബലാത്സംഗം ചെയ്തു\nജാര്‍ഖണ്ഡില് തോക്ക് ചൂണ്ടി ഭീഷണിപ്പെടുത്തി അഞ്ച് സാമൂഹ്യ പ്രവര്‍ത്തകരെ കൂട്ടബലാത്സംഗം ചെയ്തു


ലോക്ഡൗണിന് ജീവന്റെ വില; ജാഗ്രത വേണമെന്ന് മുഖ്യമന്ത്രി - Janayugom Online\ncovid Latest News Kerala TOP NEWS Most Trending News\nതീവ്രമായി മാറിയ കോവിഡ് രണ്ടാം തരംഗ വ്യാപനത്തിൽ മരണങ്ങൾ കുറയ്ക്കുക എന്നതാണ് ലോക്ഡൗണിന്റെ ലക്ഷ്യമെന്നു മുഖ്യമന്ത്രി പിണറായി വിജയൻ. ഈ ലോക്ഡൗണിനുള്ളത് നമ്മുടെ ജീവന്റെ വിലയാണെന്നു മറക്കരുത്. സ്വന്തം സുരക്ഷയ്ക്കും പ്രിയപ്പെട്ടവരുടെ നന്മയ്ക്കും ഈ ലോക്ഡൗൺ ഏറ്റവും ഫലപ്രദമായി നടപ്പാക്കുമെന്ന് ഓരോരുത്തരും തീരുമാനിക്കണമെന്നും മുഖ്യമന്ത്രി പറഞ്ഞു.\nഇപ്പോൾ നടപ്പിലാക്കുന്നത് എമർജൻസി ലോക്ഡൗൺ ആണ്. കോവിഡ് ഒന്നാമത്തെ തരംഗത്തിൽ രോഗം പടരാതെ നോക്കുക എന്നതും, രോഗബാധിതരാകുന്നവർക്ക് മികച്ച ചികിത്സ ലഭ്യമാക്കുക എന്നതുമായിരുന്നു. അവ ഫലപ്രദമായി നടപ്പിലാക്കിയതുകൊണ്ട് രോഗബാധ 11 ശതമാനത്തോളം ആളുകളിൽ ഒതുക്കാനും, മരണനിരക്ക് വളരെ കുറഞ്ഞ തോതിൽ നിലനിർത്താനും സാധിച്ചു. രോഗബാധ ഇവിടെത്തന്നെയുള്ള സമ്പർക്കം മൂലമാണിപ്പോൾ കൂടുതലായി ഉണ്ടാകുന്നത്.\nരണ്ടാമത്തെ തരംഗം കൂടുതൽ തീവ്രമായതിനാൽ, കൂടുതൽ ശക്തമായി മുൻകരുതൽ മാനദണ്ഡങ്ങൾ നടപ്പിലാക്കുകയാണ്. ഡബിൾ മാസ്കിങ്ങ്, അല്ലെങ്കിൽ എൻ 95 മാസ്കുകൾ എല്ലാവരും ശീലമാക്കണം. അകലം പാലിക്കുക, കൈകൾ ശുചിയാക്കുക എന്നീ കാര്യങ്ങൾ പാലിക്കാനും, അടഞ്ഞ സ്ഥലങ്ങൾ, ആൾക്കൂട്ടം, അടുത്തിടപെടലുകൾ എന്നിവ ഒഴിവാക്കാനും പ്രത്യേക ജാഗ്രത പുലർത്തണമെന്നും മുഖ്യമന്ത്രി പറഞ്ഞു.\nEnglish summary: CM press meet updates\ncovid 19 covid kerala lockdown covid covid treatment press meet\nസംസ്ഥാനത്ത് 50 ശതമാനത്തിന് മുകളിൽ ടെസ്റ്റ് പോസിറ്റിവിറ്റിയുള്ള 72 പഞ്ചായത്തുകൾ\nതമിഴ്‌നാട്ടിലെ ഭരണമാറ്റം തേനി-തേവാരംമെട്ട് യാഥാര്‍ത്ഥ്യമാകുവാന് സാധ്യതയേറെയെ: മന്ത്രി എം എം മണി\nസംസ്ഥാനത്ത് 5848 പേർക്ക് കോവിഡ്, രോഗമുക്തി നേടിയത് 5820 പേർ, 32 മരണം\nലോകത്ത് കോവിഡ് ബാധിതർ 7.90 കോടി; മരണം 17,36,331\nകേരളത്തില് ഇന്ന് 35,636 പേര്‍ക്ക് കോവിഡ്; 15,493 രോഗമുക്തര്


Saturday 28 April 2018 3:07 am IST\nപട്‌ന: മുന് കേന്ദ്രമന്ത്രിയും ബീഹാര് മുഖ്യമന്ത്രിയുമായിരുന്ന ലാലു പ്രസാദ് യാദവിന്റെ 3.67 കോടിയുടെ ബിനാമി സ്വത്ത് ആദായ നികുതി വകുപ്പ് കണ്ടുകെട്ടി. ഇവയുമായി ബന്ധപ്പെട്ട രേഖകള് ആവശ്യപ്പെട്ടെങ്കിലും ഹാജരാക്കാന് ലാലുവിനും മക്കള്‍ക്കും കഴിഞ്ഞില്ല. തുടര്‍ന്നാണ് പട്‌നയിലെ സ്വത്തുക്കള് കണ്ടുകെട്ടിയത്.\nപട്‌ന വിമാനത്താവളത്തിനോട് ചേര്‍ന്ന് ഫുല്‍വാരിഷെരീഫിലുള്ള രണ്ടു നില കെട്ടിടം അടക്കമുള്ളവയാണ് കണ്ടുകെട്ടിയത്. ഈ കെട്ടിടം നേരത്തെ കാലിത്തീറ്റക്കേസിലെ പ്രതി ആര്.കെ. റാണയുടേതായിരുന്നു. പിന്നീട് ഇത് കൊല്‍ക്കത്തയിലെ ഒരു സ്ഥാപനം 77 ലക്ഷം രൂപയ്ക്ക് വാങ്ങിയെന്നാണ് രേഖ. ലാലു റെയില്‍വേ മന്ത്രിയായിരുന്ന കാലത്ത് ഈ സ്ഥാപനം ലാലുവിന്റെ അനുയായിയും എംപിയുമായിരുന്ന പ്രേം ഗുപ്ത വാങ്ങി.\nപിന്നീട് ഈ കമ്പനിയുടെ ഡയറക്ടര്‍മാരെ മുഴുവന് ഒറ്റയടിക്ക് മാറ്റി ലാലുവിന്റെ മക്കളായ തേജ്പ്രതാപും തേജസ്വിയും രാഗിണിയും ചന്ദയും ഡയറക്ടമാരായി. ആദായ നികുതി വകുപ്പ് ഇവരെയെല്ലാം ചോദ്യംചെയ്തു. തുടര്‍ന്നാണ് സ്വത്ത് കണ്ടുകെട്ടിയത്.\nലാലു കുടുംബത്തിന്റെ 175 കോടിയുടെ സ്വത്ത് കണ്ടുകെട്ടി\nഭൂമി ഇടപാട്: ലാലു പ്രസാദിന്റെ കുടുംബത്തിന് തിരിച്ചടി\nകര്‍ണ്ണാടകയിലെ കോണ്‍ഗ്രസ് നേതാക്കളുടെ 162 കോടിയുടെ സ്വത്ത് പിടിച്ചെടുത്തു\nബിനാമി ഭൂമി ഇടപാട്: ലാലുവിന്റെ വസതിയില് ആദായനികുതി റെയ്ഡ്\nഇതുവരെ കണ്ടെത്തിയത് 3,590 കോടിയുടെ കണക്കില്‍പ്പെടാത്ത സ്വത്ത്\nമലബാര് സിമന്റ്സ്: വി.എം.രാധാകൃഷ്ണന്റെ സ്വത്ത് കണ്ടുകെട്ടി\nമോദി സര്‍ക്കാരിന്റെ പുതിയ ബിനാമി നിയമം; 6900 കോടി കണ്ടുകെട്ടി\nകാര്‍ത്തിയുടെ സ്വത്ത് കണ്ടുകെട്ടി


റയലിനു മുട്ടൻ പണി നൽകാൻ റൊണാൾഡോ, ‘ചങ്ക് ബ്രോ’യെ യുവന്റസിലെത്തിക്കാൻ നീക്കം – Southlive Malayalam: Kerala News, Malayalam News, Breaking News, Movie News, Political News\nറയലിനു മുട്ടൻ പണി നൽകാൻ റൊണാൾഡോ, ‘ചങ്ക് ബ്രോ’യെ യുവന്റസിലെത്തിക്കാൻ നീക്കം\nAugust 9, 2018 , 9:20 pm\nകഴിഞ്ഞ ഒൻപതു വർഷമായി റയൽ മാഡ്രിഡിന്റെ ഇടതു വിങ്ങിനെ അടക്കി ഭരിച്ചിരുന്ന താരങ്ങളായിരുന്നു റൊണാൾഡോയും മാഴ്സലോയും. കളത്തിലും പുറത്തും ഉറ്റ സുഹൃത്തുക്കളാണ് ഇരുവരും. അതു കൊണ്ടു തന്നെ റൊണാൾഡോ യുവന്റസിലേക്കു കൂടുമാറിയപ്പോൾ കൂടെ മാഴ്സലോയും യുവന്റസിലെത്താൻ സാധ്യതയുണ്ടെന്ന് ആരാധകർ അടക്കം പറഞ്ഞിരുന്നു. അവർ കരുതിയതു പോലെ തന്നെ മാഴ്സലോയെ യുവൻറസിലെത്തിക്കാൻ റൊണാൾഡോ ശ്രമം നടത്തുന്നുണ്ടെന്നാണ് ഇപ്പോൾ പുറത്തു വരുന്ന വാർത്ത. റൊണാൾഡോ യുവന്റസിലെത്തുമെന്ന് ആദ്യം പുറത്തുവിട്ട ഇറ്റാലിയൻ മാധ്യമം ടുട്ടോസ്പോർടാണ് ഈ വാർത്തയും പുറത്തു വിട്ടത്. യുവന്റസ് അധികൃതരെ റൊണാൾഡോ ഇക്കാര്യം അറിയിച്ചുവെന്നും അവർ റിപ്പോർട്ടു ചെയ്യുന്നു.\nമാഴ്സലോക്കും റയൽ മാഡ്രിഡ് വിട്ട് സുഹൃത്തിനൊപ്പം ഇറ്റലിയിൽ കളിക്കാൻ ആഗ്രഹമുണ്ട്. ഇരുവരും സ്പെയിനിൽ നേടാനുള്ള എല്ലാ കിരീടങ്ങളും നേടിക്കഴിഞ്ഞു. നാലു ചാമ്പ്യൻസ് ലീഗ് കിരീടങ്ങളാണ് മാഴ്സലോയും റൊണാൾഡോയും റയലിനൊപ്പം നേടിയിട്ടുള്ളത്. അതു കൊണ്ട് ഇറ്റാലിയൻ ലീഗിലെത്തി പുതിയ വെല്ലുവിളികളെ നേരിടാൻ മാഴ്സലോക്കു താൽപര്യമുണ്ടെന്നാണ് ഇറ്റാലിയൻ മാധ്യമം പറയുന്നത്. സിനദിൻ സിദാൻ റയൽ പരിശീലക സ്ഥാനം ഒഴിഞ്ഞതും മാഴ്സലോക്ക് റയൽ വിടാൻ പ്രേരണയായിട്ടുണ്ടെന്ന് സൂചനകളുണ്ട്. നിലവിൽ റയലിനൊപ്പം യുവേഫ സൂപ്പർ കപ്പ് മത്സരത്തിനുള്ള തയ്യാറെടുപ്പിലാണ് മാഴ്സലോ.\nബ്രസീലിയൻ പ്രതിരോധ നിര താരമായ അലക്സ് സാൻഡ്രോ ടീം വിടുകയാണെങ്കിൽ യുവന്റസ് മാഴ്സലോയെ ഇറ്റലിയിലെത്തിക്കുമെന്നാണ് സൂചനകൾ. അലക്സ് സാൻഡ്രോക്കു വേണ്ടി പിഎസ്ജി നടത്തുന്ന നീക്കങ്ങൾ ഫലം കണ്ടാൽ മാഴ്സലോക്കു വേണ്ടി റയലിനെ യുവന്റസ് സമീപിച്ചേക്കും. റൊണാൾഡോക്കു പിന്നാലെ മാഴ്സലോയും പോയാൽ അവരുടെ സുഹൃദ് വലയത്തിലെ മൂന്നാമനായ കസമീറോയും ടീം വിടുമോയെന്നാണ് റയൽ ആരാധകരുടെ ഇപ്പോഴത്തെ ആശങ്ക.\nRelated Topics:Cristiano RonaldoJUVENTUSMarceloReal Madrid


സാംസംഗ് ഗ്യാലക്സി എം 30 ഫെബ്രുവരി 27-ന് ഇന്ത്യൻ വിപണിയിലെത്തും | samsung m30 india launch date february 27 specifications galaxy m series - Malayalam Gizbot\n30 min ago രണ്ട് മാസം മുമ്പ് പുഴയിൽ വീണ ഐഫോൺ 8 തിരികെ കിട്ടിയപ്പോഴും പ്രവർത്തിക്കുന്നു\nഫെബ്രുവരി 27 ന് ഇന്ത്യയിൽ സാംസംഗ് ഗ്യാലക്സി എം 30 ഇന്ത്യൻ വിപണിയിൽ അവതരിപ്പിക്കും. ഗ്യാലക്സി എം 10, ഗാലക്സി എം 20 എന്നിവയിൽ നിന്ന് വ്യത്യസ്തമായി ഇൻഫിനിറ്റി- വി ഡിസ്പ്ലേ പാനലുകൾ, ഗാലക്സി എം 30, ഇൻഫിനിറ്റി- യു ഡിസ്പ്ലേ എന്നിവയുമൊത്തുള്ള ഒരു പുതിയ സജ്ജീകരണമായിരിക്കും സാംസംഗ് ഗ്യാലക്സി എം 30.\nഗാലക്സി എം 10, ഗാലക്സി എം 20 എന്നിവയിൽ ലഭ്യമായ എൽ.സി.ഡി പാനലിൽ നിന്ന് വ്യത്യസ്തമായി പുതിയ മോഡൽ ഡിസ്പ്ലേ പാനൽ സൂപ്പർ അമോലെഡ് ആയിരിക്കും. ഗാലക്സി എം 30-യുടെ വലിപ്പം എത്രയുണ്ടായിരിക്കും എന്ന കാര്യം വെളിപ്പെടുത്തിയിട്ടുണ്ട്. ഫെബ്രുവരി 27 ന് ഇന്ത്യയിൽ സാംസംഗ് ഗ്യാലക്സി എം 30 ഇന്ത്യൻ വിപണിയിൽ അവതരിപ്പിക്കുമെന്ന കാര്യം സാംസങിന്റെ ഔദ്യോഗിക ട്വിറ്റർ അക്കൗണ്ടിൽ വെളിപ്പെടുത്തിയിരുന്നു.\nറിലീസ് ചെയ്ത തീയതി വെളിപ്പെടുത്തുന്നത് കൂടാതെ, സാംസങ് അതേ ട്വിറ്ററിൽ ഗാലക്സി എം 30 ഇൻഫിനിറ്റി- യു ഡിസ്പ്ലെ ഡിസൈൻ അവതരിപ്പിക്കുന്നു. ഒരു 6.4 ഇഞ്ച് ഫുൾ എച്ച്.ഡി + സൂപ്പർ അമോലെഡ് പാനൽ വരുമെന്ന കാര്യം കൂടി വ്യക്തമാക്കുന്നു. ഗാലക്സി എം10, ഗാലക്സി എം 20 മോഡലുകളിൽ ലഭ്യമായ എൽ.സി.ഡി പാനലുകളിൽ അപ്ഗ്രേഡായി ഇത് പുറത്തിറങ്ങിയിട്ടുണ്ട്. മുൻ ഗാലക്സി എം സീരീസ് മോഡലുകൾക്ക് ഇൻഫിനിറ്റി- വി-ഡിസ്പ്ലേയും സാംസങ് നൽകിയിരുന്നു.\nസാംസംഗ് ഗ്യാലക്സി എം 30\nഗാലക്സി എം 30-യിൽ ട്രിപ്പിൾ റിയർ ക്യാമറ സെറ്റപ്പ് സംവിധാനം സ്ഥിരീകരിക്കുന്നു. ഉപകരണത്തിന്റെ പുറകിലുള്ള ഫിംഗർപ്രിന്റ് സെൻസറും ഇത് ഉയർത്തിക്കാട്ടുന്നു. ആമസോൺ, സാംസങ് ഇന്ത്യ ഓൺലൈൻ ഷോപ്പ് എന്നി ഓൺലൈൻ ഷോപ്പുകളിലായിരിക്കും ഈ ഫോണുകളുടെ വിൽപന നടത്തുന്നത്.\nസാംസംഗ് ഗ്യാലക്സി എം 30 സവിശേഷതകൾ (പ്രതീക്ഷിക്കുന്നത്)\nസാംസംഗ് ഗ്യാലക്സി എം 30 സവിശേഷതകളെ ഇതുവരെ സ്ഥിരീകരിച്ചിട്ടില്ല. എന്നാൽ, മുമ്പത്തെ റിപ്പോർട്ടിൽ സ്മാർട്ട്ഫോൺ 'എക്സൈനോസ് 7904' എസ്.ഓ.സി അധികാരപ്പെടുത്തിയതായി അവകാശപ്പെടുന്നു.4ജി.ബി റാം, റിയർ ക്യാമറ സെറ്റപ്പ് ഒരുf/ 1.9 ലെൻസ് സഹിതം 13 മെഗാപിക്സൽ പ്രൈമറി സെൻസർ ഉണ്ട്, ഒരു 5-മെഗാപിക്സൽ സെക്കൻഡറി സെൻസർ എഫ് / 2.2 ലെൻസ് എന്നിവയും ഉൾക്കൊള്ളുന്നു, ഒപ്പം ഒരേf/ 2.2 ലെൻസ്5മെഗാപിക്സൽ ടർഷ്യറി സെൻസർ. ഗാലക്സി M30 ന്f/ 2.0 ലെൻസ് സഹിതം മുന്നിൽ ഒരു 16 മെഗാപിക്സൽ ക്യാമറ സെൻസർ വരുമെന്ന അഭ്യൂഹമുണ്ട്, 5000 mAh ബാറ്ററി കപ്പാസിറ്റിയാണ് ഇതിൽ വരുന്നത്.\nഇന്ത്യയിൽ സാംസംഗ് ഗ്യാലക്സി എം 30-യുടെ വില (പ്രതീക്ഷിക്കുന്നത്)\nസാംസംഗ് ഗ്യാലക്സി എം 30 ന്റെ വിലകുറഞ്ഞ മോഡൽ കഴിഞ്ഞ ദിവസം അവതരിപ്പിച്ചിരുന്നു. 15,000 രൂപയായിരുന്നു വില. മാർച്ചിലെ ആദ്യ ആഴ്ചയിൽ പുതിയ മോഡലിന്റെ വിൽപ്പന ആരംഭിക്കും. ഫെബ്രുവരി 28-ന് ഇന്ത്യയിൽ റെഡ്മി നോട്ട്7അവതരിപ്പിക്കുമെന്നാണ് റിപ്പോർട്ടുകൾ പറയുന്നത്. സാംസങ്ങുമായി കടുത്ത മത്സരം ഉണ്ടായേക്കും. 48 മെഗാപിക്സളോട് കൂടിയതായിരിക്കും 'റെഡ്മി നോട്ട് 7'.\nസാംസങ് ഗ്യാലക്സി എം 30 നെ കൂടാതെ, അടുത്ത ജനറേഷനിൽ പ്രവർത്തിക്കുന്ന ഗാലക്സി എ-സീരീസ് ഫോണുകൾ പുറത്തിറക്കാനുള്ള തയ്യാറെടുപ്പിലാണ് സാംസങ് ഇന്ത്യ. മാർച്ചിൽ നവീകരിച്ച ഗാലക്സി എ-സീരീസിൽ ആദ്യ ഫോൺ പുറത്തിറക്കുമെന്ന് കമ്പനി അടുത്തിടെയായി പറഞ്ഞിരുന്നു.


ഫണ്ടിന്റെ കാര്യത്തില് കെഇ ഇസ്മയില് പറഞ്ഞതാണ് ശരിയെന്ന് പന്ന്യന് രവീന്ദ്രന്; അങ്ങനെ ഉറപ്പിച്ച് പറയാനാവില്ലെന്നും പാര്‍ട്ടി പരിശോധിക്കുമെന്നും മുല്ലക്കര രത്‌നാകരന്: സിപിഐയില് വിവാദം പുകയുന്നു - ഇ വാർത്ത | evartha\nഫണ്ടിന്റെ കാര്യത്തില് കെഇ ഇസ്മയില് പറഞ്ഞതാണ് ശരിയെന്ന് പന്ന്യന് രവീന്ദ്രന്; അങ്ങനെ ഉറപ്പിച്ച് പറയാനാവില്ലെന്നും പാര്‍ട്ടി പരിശോധിക്കുമെന്നും മുല്ലക്കര രത്‌നാകരന്: സിപിഐയില് വിവാദം പുകയുന്നു\nതോമസ് ചാണ്ടിയുടെ റിസോര്‍ട്ടിലേക്കുള്ള റോഡ് നിര്‍മാണത്തിനു ഫണ്ട് അനുവദിച്ചതുമായി ബന്ധപ്പെട്ട് മുന് എംപി കെഇ ഇസ്മയിലിനെതിരെ ഉയര്‍ന്ന ആരോപണങ്ങള്‍ക്ക് മറുപടിയുമായി മുതിര്‍ന്ന നേതാക്കളായ പന്ന്യന് രവീന്ദ്രനും മുല്ലക്കര രത്‌നാകരനും രംഗത്ത്.\nവിഷയത്തില് കെഇ ഇസ്മയില് പറഞ്ഞതാണ് ശരിയെന്ന് പന്ന്യന് രവീന്ദ്രന് ‘ഇ വാര്‍ത്ത’യോട് പറഞ്ഞു. ‘രാജ്യസഭാ എംപിമാരുടെ ഫണ്ട് കേരളത്തിലെ എല്ലാ സ്ഥലത്തും വിനിയോഗിക്കാം. ആ ഫണ്ടിന് ഒരുപാട് അപേക്ഷകള് വരും. അക്കൂട്ടത്തില് വന്ന അപേക്ഷയായിരുന്നു ഇത്.\nപാര്‍ട്ടി കമ്മിറ്റിയാണ് ആര്‍ക്കാണ് ഫണ്ട് കൊടുക്കേണ്ടത് എന്ന് തീരുമാനിക്കുന്നത്. അതുകൊണ്ടുതന്നെ പാര്‍ട്ടി സെക്രട്ടറി ചന്ദ്രപ്പന് അറിഞ്ഞു കൊണ്ടാണ് ഫണ്ട് കൊടുത്തത്. പാര്‍ട്ടിയില് ഈ വിഷയത്തില് രണ്ടഭിപ്രായം ഇല്ല. ഇസ്മയില് പറഞ്ഞതു തന്നെയാണ് ശരി’, പന്ന്യന് രവീന്ദ്രന് പറഞ്ഞു.\nസിപിഐ അസിസ്റ്റന്റ് സെക്രട്ടറി പ്രകാശ് ബാബുവിന്റെ അഭിപ്രായങ്ങളെയും പന്ന്യന് രവീന്ദ്രന് തള്ളിക്കളഞ്ഞു. ഈ ഒരു വിഷയത്തെ കുറിച്ച് പ്രാകാശ് ബാബുവിന് കൃത്യമായി അറിയില്ല. ഈ സംഭവം നടക്കുമ്പോള് പ്രകാശ് ബാബു കൊല്ലം ജില്ലാ സെക്രട്ടറി ആയിരുന്നുവെന്നും പന്ന്യന് രവീന്ദ്രന് പറഞ്ഞു.\nപാര്‍ട്ടി നേതൃത്വം അറിഞ്ഞുകൊണ്ടാണ് ഫണ്ട് അനുവദിച്ചത് എന്ന് വിശ്വസിക്കാനാവില്ലെന്നും അതേക്കുറിച്ച് വ്യക്തത വരുത്താന് അന്നത്തെ പാര്‍ട്ടി സെക്രട്ടറി ജീവിച്ചിരിപ്പില്ലല്ലോയെന്നുമായിരുന്നു സിപിഐ അസിസ്റ്റന്റ് സെക്രട്ടറി പ്രകാശ് ബാബുവിന്റെ പ്രസ്താവന.\nഅതേസമയം ഇക്കാര്യത്തില് പാര്‍ട്ടി സംസ്ഥാന ഘടകത്തിന്റെ അറിവോടെയാണോ ഫണ്ട് ചെലവഴിച്ചത് എന്ന കാര്യം പാര്‍ട്ടി പരിശോധിക്കേണ്ടതാണെന്ന് മുല്ലക്കര രത്‌നാകരന് ‘ഇ വാര്‍ത്ത’യോട് പറഞ്ഞു. ”ശുപാര്‍ശ എന്തായാലും കാണും. അല്ലാതെ ഒരു എംപി സ്വന്തമായി ഫണ്ട് ആര്‍ക്കും നല്‍കാറില്ല.\nഫണ്ട് നല്‍കുന്നതിന് ഒരു സബ്കമ്മിറ്റി സംവിധാനമുണ്ട്. ആ സംവിധാനത്തില് പാര്‍ട്ടി സെക്രട്ടറി വരണമൊന്നുമില്ല. ചില ശുപാര്‍ശകളില് എംപിക്ക് തന്നെ ഫണ്ട് അനുവദിക്കാം. തോമസ് ചാണ്ടിയുടെ കാര്യത്തില് എങ്ങനെയാണ് ഫണ്ട് നല്‍കിയത് എന്ന് പരിശോധിച്ച ശേഷമെ പറയാന് പറ്റൂ”. 22 ആം തീയതി ചേരുന്ന യോഗത്തില് ഇക്കാര്യം എന്തായാലും ചര്‍ച്ച ചെയ്യുമെന്നും അദ്ദേഹം പറഞ്ഞു.\nനേരത്തെ, തോമസ് ചാണ്ടിയുടെ രാജിവിവാദം സിപിഎമ്മും സിപിഐയും തമ്മിലുള്ള ബന്ധത്തില് വിള്ളല് വീഴ്ത്തിയിരിക്കെ മുതിര്‍ന്ന നേതാവ് കെ.ഇ.ഇസ്മയിലിനെതിരെ ഒരുവിഭാഗം രംഗത്തെത്തിയതാണ് പ്രശ്‌നങ്ങള് വഷളാക്കിയത്.


കൊവിഡില് ഓക്സിജന് ലഭിക്കാതെ ആരും മരിച്ചിട്ടില്ലെന്ന് കേന്ദ്രം; ശക്തമായ പ്രതിഷേധവുമായി പ്രതിപക്ഷം – Jaihind TV\nകൊവിഡില് ഓക്സിജന് ലഭിക്കാതെ ആരും മരിച്ചിട്ടില്ലെന്ന് കേന്ദ്രം; ശക്തമായ പ്രതിഷേധവുമായി പ്രതിപക്ഷം\nന്യൂഡല്‍ഹി : ഓക്സിജന് ക്ഷാമം മൂലം രാജ്യത്ത് കൊവിഡ് രോഗികള് ആരും മരിച്ചിട്ടില്ലെന്ന കേന്ദ്ര നിലപാടിനെതിരെ ശക്തമായ പ്രതിഷേധം. കൊവിഡ് രണ്ടാം തരംഗത്തില് ഓക്സിജന് ക്ഷാമം മൂലം മരണമൊന്നും സംഭവിച്ചിട്ടില്ലെന്ന് കേന്ദ്ര ആരോഗ്യമന്ത്രി മന്‍സൂഖ് മാണ്ഡവ്യ പാര്‍ലമെന്‍റില് വ്യക്തമാക്കിയതിന് പിന്നാലെയാണ് പ്രതിഷേധം.\nസംസ്ഥാനങ്ങളില് നിന്നോ കേന്ദ്ര ഭരണ പ്രദേശങ്ങളില് നിന്നോ ഓക്സിജന് ക്ഷാമം മൂലം മരണമുണ്ടായി എന്ന റിപ്പോര്‍ട്ട് കിട്ടിയിട്ടില്ലെന്നാണ് ആരോഗ്യമന്ത്രി മന്‍സൂഖ് മാണ്ഡവ്യ പാര്‍ലമെന്‍റില് വ്യക്തമാക്കിയത്. മരണ കാരണങ്ങളിലെവിടെയും ഓക്സിജന് ക്ഷാമം എന്ന് രേഖപ്പെടുത്തിയിട്ടില്ലെന്നായിരുന്നു മന്ത്രിയുടെ വിശദീകരണം.\nകേന്ദ്ര നിലപാടിനെതിരെ അവകാശലംഘനത്തിന് നോട്ടീസ് നല്‍കുമെന്ന് കോണ്‍ഗ്രസ് വ്യക്തമാക്കി. ഓക്സിജന് കിട്ടാതെ രോഗികള് മരിച്ച ഡല്‍ഹിയിലെ ആശുപത്രികളിലെ ഡോക്ടര്‍മാരുടെ പ്രതികരണം, ഹരിയാന, കര്‍ണ്ണാടക, ആന്ധ്ര സര്‍ക്കാരുകള് കേന്ദ്രത്തിന് നല്‍കിയ അപേക്ഷകള് എന്നിവ ചൂണ്ടിക്കാട്ടിയാണ് കോണ്‍ഗ്രസ് ആരോഗ്യമന്ത്രിക്കെതിരെ അവകാശ ലംഘനത്തിന് നോട്ടീസ് നല്‍കുന്നത്.\nഓക്സിജന് ക്ഷാമമുണ്ടായിരുന്നില്ലെങ്കില് ആശുപത്രികള് കോടതികളെ സമീപിച്ചതെന്തിനെന്ന് ഡല്‍ഹി ആരോഗ്യമന്ത്രി സത്യേന്ദ്ര ജെയിന് ചോദിച്ചു. നുണ പറയുന്നതിന് കേന്ദ്ര സർക്കാരിനെതിരെ നിയമനടപടി സ്വീകരിക്കണമെന്ന് ശിവസേന ആവശ്യപ്പെട്ടു. കേന്ദ്രം ഇങ്ങനെ കൈമലര്‍ത്തുമ്പോള് ഓക്സിജന് കിട്ടാതെ മരിച്ചവരുടെ കുടുംബങ്ങള് എന്തുപറയുമെന്നും ശിവസേന ചോദിച്ചു.


കോൺഗ്രസുമായും സഖ്യം : അഖിലേഷ് യാദവ് – Jaihind TV\nകോൺഗ്രസുമായും സഖ്യം : അഖിലേഷ് യാദവ്\nകോൺഗ്രസുമായും സഖ്യമുണ്ടെന്ന് പ്രഖ്യാപിച്ച് സമാജ് വാദി പാർട്ടി അധ്യക്ഷൻ അഖിലേഷ് യാദവ്. കോൺഗ്രസ് അധ്യക്ഷൻ രാഹുൽ ഗാന്ധിയുടെയും എ.ഐ.സി.സി ജനറൽ സെക്രട്ടറി പ്രിയങ്കാ ഗാന്ധിയുടെയും നേതൃത്വത്തിൽ ഉത്തർ പ്രദേശിൽ കോൺഗ്രസിൻറെ കരുത്ത് പ്രകടിപ്പിച്ച റോഡ് ഷോയ്ക്ക് തൊട്ടുപിന്നാലെയാണ് അഖിലേഷ് യാദവിന്‍റെ പ്രതികരണം.\nബി.എസ്.പിയുമായി മാത്രമല്ല, കോൺഗ്രസുമായും സഖ്യമുണ്ടെന്ന് അഖിലേഷ് യാദവ് ഫിറോസാബാദിൽ മാധ്യമങ്ങളോട് വ്യക്തമാക്കി. വരുന്ന തെരഞ്ഞെടുപ്പിൽ ബിജെപിയെ അധികാരത്തിൽ നിന്നിറക്കാൻ എല്ലാവരും ഒറ്റക്കെട്ടായി പോരാടണമെന്നും അഖിലേഷ് യാദവ് പറഞ്ഞു. ലക്‌നൌവിനെ ഇളക്കിമറിച്ച കോൺഗ്രസ് റോഡ് ഷോയ്ക്ക് തൊട്ടുപിന്നാലെയാണ് സമാജ് വാദി പാർട്ടിയുടെ പ്രഖ്യാപനം.\nലോക്‌സഭാ തെരഞ്ഞെടുപ്പിനോടനുബന്ധിച്ച് ഉത്തർപ്രദേശ് രാഷ്ട്രീയം മാറിമറിയുന്നതിന്‍റെ സൂചനകളാണ് ദൃശ്യമാകുന്നത്. തെരഞ്ഞെടുപ്പിൽ കിഴക്കൻ ഉത്തർപ്രദേശിൻറെ ചുമതലയുള്ള ജനറൽ സെക്രട്ടറിയായി പ്രിയങ്കാ ഗാന്ധിയുടെ രംഗപ്രവേശത്തോടെ യു.പി രാഷ്ട്രീയത്തിൽ പ്രകടമായ മാറ്റങ്ങളുണ്ടെന്നാണ് വിലയിരുത്തൽ. ഇതും സമാജ് വാദി പാർട്ടിയുടെ പുതിയ നിലപാടിന് കാരണമായി.\nഎസ്.പി-ബി.എസ്.പി സഖ്യത്തിൽ കോൺഗ്രസ് കൂടി ചേർന്നാൽ ബി.ജെ.പിക്ക് കനത്ത തിരിച്ചടിയാകും നേരിടേണ്ടിവരിക. പ്രതിപക്ഷ പാർട്ടികളെല്ലാം ഒറ്റക്കെട്ടായാൽ ബി.ജെ.പി തകർന്നടിയുമെന്ന് നേരത്തെ സർവേ ഫലങ്ങൾ വ്യക്തമാക്കിയിരുന്നു.


mohanlal facebook live: 'ലോകം മുഴുവന് സുഖം പകരാനായ്'; ആരോഗ്യപ്രവർത്തകരോടൊപ്പം ലൈവിൽ ചേ‍ർന്ന് മോഹൻലാൽ - actor mohanlal joins inafacebook live with health minister k k shailaja teacher and covid 19 medical team | Samayam Malayalam\nactor mohanlal joins inafacebook live with health minister k k shailaja teacher and covid 19 medical team\n'ലോകം മുഴുവന് സുഖം പകരാനായ്'; ആരോഗ്യപ്രവർത്തകരോടൊപ്പം ലൈവിൽ ചേ‍ർന്ന് മോഹൻലാൽ\nBibin Babu | Samayam Malayalam | Updated: 09 Apr 2020, 08:50:00 AM\nകൊവിഡ് 19 രോഗപ്രതിരോധ പ്രവർത്തനങ്ങളിൽ ഏർപ്പെട്ടിരിക്കുന്ന കേരളത്തിലെ ആരോഗ്യപ്രവർത്തകരോടൊപ്പം ചേർന്ന് കളിയും ചിരിയുമായി മോഹൻലാൽ, ഇത്തരത്തിലുള്ള കാര്യങ്ങൾ തരുന്ന ഊർജ്ജം വലുതെന്ന് ആരോഗ്യമന്ത്രി\nആരോഗ്യപ്രവർത്തകരുടെ പ്രവർത്തനങ്ങളെ അനുമോദിച്ച് ലാൽ\nവലിയ ഊർജ്ജമാണ് ഇത് തരുന്നതെന്ന് ശൈലജ ടീച്ചർ\nകൊറോണ വൈറസ് രോഗം ലോകമെങ്ങും അനുദിനം പെരുകുകയാണ്. ഈ അവസരത്തിൽ പ്രതിരോധപ്രവര്‍ത്തനങ്ങളില് ഏര്‍പ്പെട്ടിട്ടുള്ള ആരോഗ്യപ്രവര്‍ത്തകരോടൊപ്പം ലൈവിൽ ചേര്‍ന്ന് നടൻ മോഹന്‍ലാല്. ചെന്നൈയിലെ തന്‍റെ വീട്ടിലിരുന്നു കൊണ്ട് ആരോഗ്യമന്ത്രി കെ കെ ശൈലജ ടീച്ചറുമായും ആരോഗ്യപ്രവര്‍ത്തകരുമായും അദ്ദേഹം ഫേസ്ബുക്ക് ലൈവിലൂടെ സംസാരിക്കുകയും കുശലാന്വേഷണം നടത്തുകയുമുണ്ടായി.\nഞങ്ങള് വീട്ടിലിരിക്കുമ്പോഴും നിങ്ങള് ആരോഗ്യപ്രവർത്തകര് എല്ലാം മറന്ന് ഞങ്ങള്‍ക്കായി ജോലി ചെയ്യുകയാണ്. ഡോക്ടര്‍മാരും നേഴ്‌സുമാരും ക്ലീനിങ് സ്റ്റാഫുകളും ടെക്‌നീഷ്യന്‍മാരും ഒരുപാടുപേരുണ്ട് നിങ്ങള്‍ക്കിടയില്, രോഗത്തെ ചെറുക്കാൻ മുന്നണിപോരാളികളായി നിങ്ങള് നീങ്ങുകയാണ്. വളരെയധികം നന്ദിയും കടപ്പാടുമുണ്ട് നിങ്ങളോരോരുത്തരോടും.\nഒരു അദൃശ്യശക്തിയുമായി യുദ്ധത്തിലേര്‍പ്പെട്ടിരിക്കുന്നവരാണ് നിങ്ങള്. ഈ അവസരത്തിൽ കുടുംബത്തോടൊപ്പം ഇരിക്കാന് സാധിക്കാതെ ഞങ്ങള്‍ക്കുവേണ്ടി രാപ്പകലില്ലാതെ കൊറോണ പ്രതിരോധ പ്രവര്‍ത്തനങ്ങളുടെ ഭാഗമായിരിക്കുകയാണ് നിങ്ങള്. ലോകത്തിന്‍റെ ഭാവി തന്നെ നിങ്ങളുടെ കൈയ്യിലാണ്. മനുഷ്യരാശിയെ ഈ വൈറസിന്‍റെ പിടിയില് നിന്നും രക്ഷിക്കാന് കിണഞ്ഞു പരിശ്രമിക്കുന്ന നിങ്ങള്‍ക്ക് ഞങ്ങളുടെ പ്രാര്‍ത്ഥനയും സ്നേഹവും.\nകീര്‍ത്തിചക്ര എന്ന സിനിമയിൽ ഒരു ഡയലോഗുണ്ട്. 'നിങ്ങള് സുഖമായുറങ്ങൂ, ഞങ്ങളിവിടെ നിങ്ങള്‍ക്കായുണ്ട്.' അതു പോലെ നിങ്ങള് സുഖമായി വീട്ടിലിരിക്കൂ, ഞങ്ങളിവിടെയുണ്ടെന്നുള്ള ആരോഗ്യപ്രവര്‍ത്തകരുടെ വാക്കുകള് ജനങ്ങളുടെ ചെവിയില് മുഴങ്ങുന്നുണ്ട്. ഈ സമൂഹത്തതിന് വേണ്ടിയാണ് ഞാൻ സംസാരിക്കുന്നത്. ഈ സമയം നിങ്ങള് നിങ്ങളുടെ ആരോഗ്യവും ശ്രദ്ധിക്കണം. നിങ്ങളെയാണ് ഞങ്ങള് ദൈവങ്ങളായി കാണുന്നത്. സര്‍ക്കാര് വലിയ പ്രവര്‍ത്തനമാണ് കാഴ്ചവെക്കുന്നത്. നല്ലൊരു നാളേക്കായി നമുക്ക് പ്രാര്‍ത്ഥിക്കാം. ജീവിതത്തിലെ വലിയൊരു കാര്യമാണ് സര്‍ക്കാര് തനിക്ക് ഒരുക്കി തന്നിരിക്കുന്നത്. ലോകം മുഴുവന് സുഖം പകരാന് എന്ന ചലച്ചിത്രഗാനവും ആലപിച്ചുകൊണ്ട് നിങ്ങൾ ചെയ്യുന്ന കാര്യമാണ് താൻ പാടിയതെന്നും പറഞ്ഞാണ് മോഹൻലാൽ ലൈവ് അവസാനിപ്പിച്ചത്.\nആരോഗ്യമന്ത്രിയുടെ ഫേസ്ബുക്കിലൂടെയായിരുന്നു ലൈവ് പങ്കുവെച്ചിരുന്നത്. ലൈവ് പങ്കുവെച്ച് മന്ത്രി ഒരു കുറിപ്പും പങ്കുവെച്ചിട്ടുണ്ട്. 'ലോകം മുഴുവന് സുഖം പകരാനായ് സ്നേഹദീപമേ മിഴി തുറക്കൂ...' ചെന്നൈയിലെ വീട്ടിലിരുന്നുകൊണ്ട് പ്രിയതാരം മോഹന്‍ലാല് ഈ ഗാനം ആരോഗ്യ പ്രവര്‍ത്തകര്‍ക്കായി പാടുമ്പോള് എല്ലാവരും ഏറെ സന്തോഷത്തിലാണ്. അങ്ങനെ എല്ലാ ഔപചാരിതകളും മാറ്റിവച്ച് കളിയും കാര്യവുമായി മോഹന്‍ലാല് ഒരു മണിക്കൂറോളം ചെലവഴിച്ചു. എല്ലാം മറന്ന് കൊറോണ രോഗികള്‍ക്കായി മാറ്റി വച്ച ആരോഗ്യ പ്രവര്‍ത്തകരുടെ ജീവിതത്തില് വേറിട്ട നിമിഷങ്ങളാണ് സമ്മാനിച്ചത്, എന്നാണ് മന്ത്രി കുറിച്ചിരിക്കുന്നത്.\nസെലീനയുടെ 'ബോയ്‍ഫ്രണ്ട്' റിലീസ് നാളെ; പ്രണയതകർച്ചയാണോ വിഷയമെന്ന് ആരാധകർആര്‍ട്ടിക്കിള് ഷോ\nമോഹൻലാൽ mohanlal facebook live Kerala Health minister K K Shailaja Teacher covid 19 medical team Actor Mohanlal\nWeb Title : actor mohanlal joins inafacebook live with health minister k k shailaja teacher and covid 19 medical team


ഇന്ത്യന് പൗരനല്ലെന്നാരോപിച്ച് വിമുക്തഭടന്‍മാര് യുപി സ്വദേശിയെ മര്‍ദിച്ചു\nSat Jan 19 2019 01:36:50 GMT+0530 (IST)\nതളിപ്പറമ്പ്: ഇന്ത്യന് പൗരനല്ലെന്നാരോപിച്ച് മദ്യലഹരിയി ല് വിമുക്തഭടന്‍മാരും പട്ടാളക്കാരനും ചേര്‍ന്ന് ഉത്തര്‍പ്രദേശ് സ്വദേശിയെ മര്‍ദിച്ചു. ഉത്തര്‍പ്രദേശ് മുസഫര്‍നഗര് സ്വദേശി മുഹമ്മദ് നുഅ്മാനെ (26)യാണ് ക്രൂരമായി മര്‍ദിച്ചത്.\nകണ്ണൂരില് താമസിച്ച് ചുരിദാര് വില്‍പന നടത്തുന്ന നുഅ്മാന് കഴിഞ്ഞ ദിവസം കോള്‍തുരുത്തിയിലെ വീട്ടിലെത്തിയപ്പോഴാണ് സംഭവം. ഒരു കുടുംബ പരിപാടിയില് പങ്കെടുക്കാനെത്തിയ രണ്ട് വിമുക്തഭടന്‍മാരും പട്ടാളക്കാരനുമാണ് പേര് ചോദിച്ച ശേഷം ഇന്ത്യന് പൗരനെന്ന് തെളിയിക്കുന്ന തിരിച്ചറിയല് കാര്‍ഡ് നല്‍കാന് ആവശ്യപ്പെട്ട് മര്‍ദിച്ചത്. ഇതിലൊരാള് തളിപ്പറമ്പ് എസ്‌ഐയെ ഫോണില് വിളിച്ച് വിവരമറിയിച്ചതിനെ തുടര്‍ന്ന് സ്ഥലത്തെത്തി. ഇന്ത്യന് പൗരനല്ലാത്ത ഒരാളെ പിടിച്ചുവച്ചിട്ടുണ്ടെന്നു പറഞ്ഞാണ് പോലിസിനെ വിളിച്ചത്. എസ്‌ഐയോടു അപമര്യാദയായാണു പെരുമാറിയത്.\nസ്ഥലത്തെത്തിയ പോലിസ്, ഒരു യുവാവിനെ മൂന്നുപേര് ചേര്‍ന്ന് മര്‍ദിക്കുന്നതാണ് കണ്ടത്. പോലിസെത്തി പിടിച്ചുമാറ്റിയെങ്കിലും തങ്ങള് ഇന്ത്യന് ആര്‍മിയിലുള്ളവരാണെന്നും എന്തും ചെയ്യുമെന്നും ആക്രോശിച്ചു. എസ്‌ഐയുടെ നെയിംബോര്‍ഡും യൂനിഫോമും വലിച്ചുകീറി. മര്‍ദനത്തിന് നേതൃ ത്വം നല്‍കിയ വിമുക്തഭടനും വടക്കാഞ്ചേരി സ്വദേശിയുമായ നാണിച്ചേരി വളപ്പില് അശോക (52)നെ പോലിസ് കസ്റ്റഡിയിലെടുത്തു. പോലിസിനെ തടയാന് സ്ത്രീകളെ ഉപയോഗിച്ചു നടത്തിയ ശ്രമം വിഫലമായതോടെ, തന്റെ ഭാര്യയെ ബലാല്‍സംഗം ചെയ്യാന് ശ്രമിച്ചെന്നു പരാതി നല്‍കുമെന്നു ഭീഷണിപ്പെടുത്തുകയും ചെയ്തു. ഇതിനിടെ രണ്ടുപേര് രക്ഷപ്പെട്ടു. വടക്കാഞ്ചേരി സ്വദേശി വിനോദും മുല്ലക്കൊടിയിലെ റിട്ട. സുബേദാര് പ്രഭാകരനുമാണ് ഓടിരക്ഷപ്പെട്ടതെന്നു തിരിച്ചറിഞ്ഞിട്ടുണ്ട്. അശോകനെ മജിസ്‌ട്രേറ്റിന്റെ വസതിയില് ഹാജരാക്കി റിമാന്‍ഡ് ചെയ്തു.


Jul 8, 2020, 10:31 am IST\nന്യൂഡല്‍ഹി : ഇന്ത്യന് പ്രതിരോധ സെക്രട്ടറി അജയ് കുമാറിന് കൊറോണ വൈറസ് ബാധ സ്ഥിരീകരിച്ചു. രോഗം സ്ഥിരീകരിച്ചതിനെ തുടര്‍ന്ന് അദ്ദേഹത്തെ വീട്ടില് നിരീക്ഷണത്തിലാക്കി. അജയ്കുമാറിന്റെ ആരോഗ്യനില തൃപ്തികരമാണെന്ന് അധികൃതര് അറിയിച്ചു.\nദിവസങ്ങള്‍ക്ക് മുന്‍പ് ചെറിയ പനി അനുഭവപ്പെട്ടതിനെ തുടര്‍ന്നാണ് അദ്ദേഹത്തിന്റെ സ്രവങ്ങള് പരിശോധനയ്ക്ക് അയച്ചത്. പരിശോധനയില് കൊറോണയുള്ളതായി സ്ഥിരീകരിക്കുകയായിരുന്നു.\nരാജ്യത്ത് ആദ്യമായാണ് ഉന്നത സര്‍ക്കാര് ഉദ്യോഗസ്ഥന് രോഗ ബാധ സ്ഥിരീകരിക്കുന്നത്. ഇദ്ദേഹവുമായി സമ്പര്‍ക്കത്തില് ഏര്‍പ്പെട്ടവരെ കണ്ടെത്താനുള്ള ശ്രമങ്ങള് പുരോഗമിക്കുകയാണ്.\nപ്രതിരോധ സെക്രട്ടറിക്ക് കൊറോണ സ്ഥിരീകരിച്ചതിനെ തുടര്‍ന്ന് പ്രതിരോധ മന്ത്രാലയത്തിലെ 35 ജീവനക്കാരെ വീടുകളില് നിരീക്ഷണത്തില് പാര്‍പ്പിച്ചു.രോഗം സ്ഥിരീകരിച്ചതിനെ തുടര്‍ന്ന് ആസ്ഥാനത്തിലെ ആദ്യത്തെ നില അണുനശീകരണത്തിന് വിധേയമാക്കിയിട്ടുണ്ട്.


യാമിനി: July 2011\nതലകള്, ചുമലുകള്, കൈകള് (എല്ലാം അജ്ഞാതം)\nപെണ്ണിര എന്ന പുസ്തകത്തിന്‍റെ proof വായിച്ച ശേഷം കേരളത്തിലെ ഒരു പ്രസിദ്ധീ കരണ ശാലയില് നിന്ന് ബസ്സില് മടങ്ങുകയായിരുന്ന റ്റിസി മറിയം തോമസിനെ തേടി പുറകില് നിന്ന് ഒരു കയ്യെത്തി. ആ കൈ മുളച്ച ചുമലും അതിനു മുകളിലെ തലയും റ്റിസി അന്വേഷിച്ചെങ്കിലും 'അദ്ദേഹം' വിദഗ്ധമായി മുങ്ങി. എന്നത്തേയും പോലെ. ഒരു ആഴ്ച മുന്‍പ് പുസ്തകം ഉള്‍പ്പടെ പല കാര്യങ്ങളെ കുറിച്ച് റ്റിസിയുമായി സംസാരിക്കുമ്പോള് ആണ് അവര് ഈ 'തമാശ' പറഞ്ഞത്. സൌമ്യ, ഗോവിന്ദചാമി തുടങ്ങിയ പേരുകള് നമ്മുടെ സ്വന്തം ജീവിതവുമായി കൂട്ടി വായിക്കുന്ന സമയത്താണ് ഇത്തരം കൈകള് വീണ്ടും വീണ്ടും മുളക്കുന്നതിനെക്കുറിച്ച് റ്റിസി പറഞ്ഞത്.\nഇത് കേട്ടപ്പോള് ഞെട്ടലിനേക്കാള് വേറെ എന്തോ ആയിരുന്നു മനസ്സില്. ഒരു empathising feeling.\nഇറങ്ങിനടപ്പ് എന്ന പുസ്തകം എഴുതിയ ആളാണ് റ്റിസി. കേരളത്തിലെ ഒരു പത്രത്തില് ഇറങ്ങിനടപ്പിലെ ചില ഭാഗങ്ങള് പരമ്പര ആയി വന്നിരുന്നു. സ്ത്രീകളുടെ യാത്ര പരിസരം സ്വന്തം അനുഭവത്തിലൂടെ ആണ് റ്റിസി ഇതില് പറഞ്ഞത്. പറഞ്ഞു വന്നപ്പോള് റ്റിസിയുടെ അനുഭവങ്ങള് ഓരോ സ്ത്രീയും അനുഭവിക്കുന്നത് തന്നെയല്ലേ എന്നും വിചാരിച്ചു.\nDC books പ്രസിദ്ധീകരിക്കുന്ന 'പെണ്ണിര' എന്ന പുതിയ പുസ്തകത്തിന്‍റെ ചില excerpts വായിക്കാന് കിട്ടി. ഇത് വായിച്ചാണ് റ്റിസിയുമായി സംസാരം തുടങ്ങിയത്. സൌമ്യ മരിച്ചിട്ടും ഗോവിന്ദ ചാമി പിടിയിലായിട്ടും 'ചങ്കരന് തെങ്ങില് തന്നെ' എന്നാണു റ്റിസി ആദ്യം പറഞ്ഞത്. കാര്യങ്ങളില് ആശാവഹമായ മാറ്റമൊക്കെ കുറവാണ്. പക്ഷെ ഒരു point വളരെ പ്രധാനമാണെന്ന് തോന്നി. അതായത്, ചര്‍ച്ചകളും ബോധവത്കരണവുമായി ഇത്തരം പ്രശ്നങ്ങള്‍ക്ക് എതിരെ ഒരു പ്രത്യേക ഇടം ഉണ്ടാക്കാന് സാധിച്ചിട്ടുണ്ട് എന്ന് റ്റിസി പറഞ്ഞപ്പോള് അത് പ്രസക്തമാണെന്നു തോന്നി. പക്ഷെ ഈ ഇടത്തിന്റെ gap-ഉം, പരിധിയും സമയവും വളരെ കുറവാണ്. സൌമ്യ മരിച്ചു, ഗോവിന്ദ ചാമിയെ പിടിച്ചു. അടുത്ത ആറോ ഏഴോ മാസങ്ങള് ഇതിനെതിരെ കരിങ്കൊടിയും പ്രതിഷേധവും കാണാം. പിന്നെ എല്ലാം പഴയ പോലെ. അടുത്ത ഗോവിന്ദ ചാമി, അടുത്ത കൈ... റ്റിസി പറഞ്ഞത് ശെരി തന്നെ എന്ന് തോന്നി.\nബ്ലോഗില് ഇത് എഴുതി കൊണ്ടിരിക്കുമ്പോഴാണ് കൊച്ചി കാക്കനാട് തെസ്നി ബാബു എന്ന പെണ്‍കുട്ടിയെ ചില 'സംരക്ഷകര്' ആക്രമിച്ച വാര്‍ത്ത കേട്ടത്. അവര് തെസ്നിയോട് ഉപയോഗിച്ച വാക്കുകള് എന്തെന്ന് അറിഞ്ഞപ്പോള് കാക്കനാട് പരിസരത്തുള്ള ഒരു 'ആസ്പത്രിയെ' കുറിച്ചാണ് ആദ്യം ആലോചിച്ചത്. റോഡില് നടക്കാന് (അതും ആണ് സുഹൃത്തിന്റെ കൂടെ) 'അവരുടെ അനുമതി' വേണമെന്ന് നമ്മള് അറിഞ്ഞില്ല. ഇനി അറിയിച്ചോളാമേ...\nസൌമ്യ ട്രെയിനില് നിന്ന് വീണാണ് മരിച്ചതെങ്കില് തെസ്നി ആക്രമിക്കപ്പെട്ടത് നടു റോഡില് ആണ്. യാത്ര പരിസരം മാറിയാലും ആക്രമണം മാറുന്നില്ല. സമീപനങ്ങളും. മറ്റൊരു തമാശയും റ്റിസി പറഞ്ഞു. ആദ്യ പുസ്തകം ഇറങ്ങിയ സമയത്താണ്. ടീവിയില് ഒരു ചാറ്റ് ഷോയില് പങ്കെടുക്കുകയായിരുന്നു. സ്ത്രീകളുടെ യാത്ര പ്രശ്നങ്ങള് ആണ് വിഷയം. പരിപാടി കഴിഞ്ഞു വീട്ടിലെത്തിയപ്പോള് സുഹൃത്തിന്റെ അച്ഛന് ശക്തമായി പ്രതികരിച്ചു. മോളെ, ലൈംഗികത എന്നൊക്കെ ഉറക്കെ വിളിച്ചു പറയാമോ എന്ന്. ( ആരോഗ്യകരമായ ആണ്-പെണ് പെരുമാറ ശീലങ്ങള് പഠി(പ്പി)ക്കാത്തിടത്തോളം സ്ഥിതി മാറാന് സാധ്യതയില്ല.\nഇനി മറ്റൊരു തമാശ. ബസില് ഇരുന്നാണ് പെണ്ണിരയുടെ excerpts വായിച്ചത്. സീറ്റില് മലയാളം അറിയാത്ത ഒരു 60-65 കാരന് വന്നിരുന്നു. അയ്യര് ദി ഗ്രേറ്റ് സിനിമ പോലെ sixth sense പ്രവര്‍ത്തിച്ചു എന്ന് പറഞ്ഞാല് മതിയല്ലോ. കുറച്ച് കഴിഞ്ഞപ്പോള് അയാള്‍ക്കും എന്‍റെ കയ്യിലെ പുസ്തകം വായിക്കണമെന്ന മട്ട്. സമചിത്തത കൈ വിടാതെ അയാളെ നേരിട്ടു.\nഎം. മഡോണ പറഞ്ഞത് പോലെ 'ചിലരുടെ' മനസ്സിന് ചികിത്സ തന്നെ വേണം. (തെസ്നി ബാബുവിന് അടി കിട്ടണം എന്നാണു അടുത്ത ചിലര് പോലും പറഞ്ഞത്. അവരുടെ മനസ്സിന് ചികിത്സ വേണോ എന്ന് അറിയില്ല.)\n'ഗോവിന്ദ ചാമിയെയും' കാക്കനാട് ഭ്രാന്തസ്പത്രിയില് നിന്ന് ഇറങ്ങി പോന്നതെന്നു തോന്നിപ്പിക്കുന്ന സംരക്ഷകരെയും മലയാളം അറിയില്ലെങ്കിലും മലയാളം പുസ്തകം വായിക്കാന് ശ്രമിക്കുന്നവരെയും അപ്രത്യക്ഷമാക്കാന് സാധിച്ചില്ലെങ്കില് ആദ്യം പറഞ്ഞ പോലെ തിരക്കുകള്‍ക്കിടയില് നിന്ന് ചുമലും അതിനു മുകളിലെ തലയും കണ്ടെത്താനാകാത്ത കുറെ കൈകള് ഉണ്ടായി കൊണ്ടേ ഇരിക്കും. Unfortunately...\n(Pic Courtesy: Steve McCurry)\nPosted by Yamini at 2:54 PM9comments:


ഗോപിക തീ കൊളുത്തി ആത്മഹത്യ ചെയ്തതിന് പിന്നിൽ വീട്ടിനടുത്ത് വാടകയ്ക്ക് താമസിച്ച യുവാവിന്റെ നിരന്തര ശല്ല്യം | Chanakya News\nHome KERALA ഗോപിക തീ കൊളുത്തി ആത്മഹത്യ ചെയ്തതിന് പിന്നിൽ വീട്ടിനടുത്ത് വാടകയ്ക്ക് താമസിച്ച യുവാവിന്റെ നിരന്തര ശല്ല്യം\nഗോപിക തീ കൊളുത്തി ആത്മഹത്യ ചെയ്തതിന് പിന്നിൽ വീട്ടിനടുത്ത് വാടകയ്ക്ക് താമസിച്ച യുവാവിന്റെ നിരന്തര ശല്ല്യം\nമദ്യത്തിന്റെയും മയക്കുമരുന്നിന്റെയും അടിമയായ യുവാവിന്റെ നിരന്തരമായ പ്രണയാഭ്യര്ഥനയും ഭീഷണിയും മൂലം ആത്മഹത്യ ചെയ്യേണ്ടി വന്ന ഗോപികയെന്ന പെൺകുട്ടിയ്ക്ക് ഏൽക്കേണ്ടി വന്ന ക്രൂരമായ മാനസിക പീഡനമാണ്. എറണാകുളം ജില്ലയിലെ കങ്ങരപ്പടിയിൽ താമസിക്കുന്ന ഗോപികയുടെ വീടിന്റെ അയല്പക്കത്തു വാടകയ്ക്ക് താമസിച്ചിരുന്ന കാഞ്ഞങ്ങാട് സ്വദേശിയായ സിബിയെന്ന യുവാവാണ് പെൺകുട്ടിയെ നിരന്തരമായി ശല്യപ്പെടുത്തിയിരുന്നത്. തുടർന്ന് ശല്യം സഹിക്കാൻ വയ്യാതായപ്പോൾ ഗോപിക വീട്ടിൽ വെച്ച് മണ്ണെണ്ണ ഒഴിച്ച് തീകൊളുത്തി ആത്മഹത്യക്ക് ശ്രമിക്കുകയായിരുന്നു. ആത്മഹത്യയ്ക്ക് ശ്രമിച്ച ഗോപികയെ കളമശേരി മെഡിക്കൽ കോളേജിൽ പ്രവേശിച്ചപ്പോളാണ് ഗോപിക തന്റെ മാതാവിനോട് നടന്ന സംഭവങ്ങളെ കുറിച്ച് പറയുന്നത്. പലപ്പോളായി സിബി മതിലിൽ ഇടിച്ചുകൊണ്ടും നെഞ്ചിൽ അടിച്ചുകൊണ്ടും തന്നെ ഇഷ്ടമാണെന്നു പറഞ്ഞുകൊണ്ട് പിന്നാലെ വരുമായിരുന്നു.\nമാർച്ച് 19 ന് രാവിലെ പരീക്ഷയ്ക്ക് പോകുമ്പോൾ ഇയാൾ പിന്നാലെ എത്തുകയും പ്രണയാഭ്യർത്ഥന നടത്തുകയും, എന്നാൽ അത് നിരസിച്ചപ്പോൾ തന്റെ പേര് എഴുതിവെച്ച് ആത്മഹത്യ ചെയ്യുമെന്നും അപ്പോൾ പോലീസ് ഇയാളെ അറസ്റ്റ് ചെയ്യുമെന്നും മറ്റും പറഞ്ഞുകൊണ്ട് സിബി പെൺകുട്ടിയെ ഭീക്ഷണിപ്പെടുത്തിയിരുന്നു. ശേഷം പോക്കറ്റിൽ നിന്നും നോട്ടീസ് എടുത്തു വലിച്ചു കീറിക്കളഞ്ഞിട്ട് നീ ഇപ്പോൾ അങ്ങനെ പഠിച്ചു വലിയ ആളാകണ്ടായെന്നും പറഞ്ഞതായി പെൺകുട്ടി മരണമൊഴിയിൽ പറയുന്നു. ഇത്രയും കാലമായിട്ടും ഇത് പറയാതിരുന്നത് നമ്മൾ ഒറ്റയ്ക്കല്ലേ അമ്മെ ഞാൻ ഇത് അമ്മയോട് പറഞ്ഞാൽ ‘അമ്മ ചോദിയ്ക്കാൻ പോയാൽ പിന്നീട് അത് വലിയ പ്രശ്നമാകുമെന്നു കരുതിയാണ് അമ്മയോട് പറയാതെയിരുന്നതെന്നും, ഞാൻ പോയാൽ പിന്നെ എന്റെ അമ്മയ്ക്കും അനിയനും ഒന്നും സംഭവിക്കില്ലല്ലോ എന്ന് കരുതിയാണ് ആത്മഹത്യയ്ക്ക് ശ്രമിച്ചതെന്നും ഗോപിക ‘അമ്മ സിനിയോട് പറഞ്ഞു. ഗോപികയുടെ അച്ഛൻ ഇവരെ വിട്ടുപിരിഞ്ഞു വേറെയാണ് താമസം. വീട്ടുജോലിയ്ക്ക് പോയി സിനിയ്ക്ക് കിട്ടുന്ന തുച്ഛമായ വരുമാനം കൊണ്ടാണ് സിനിയും കുടുംബവും കഴിയുന്നത്. സിനി വീട്ടുവേല കഴിഞ്ഞു വരുമ്പോൾ ഗോപികയുടെ കൂട്ടുകാരിയുടെ മാതാവ് രാവിലെ നടന്ന സംഭവം സിനിയെ ഫോണിൽ വിളിച്ചു അറിയിക്കുകയായിരുന്നു.\nതുടർന്ന് വീട്ടിലെത്തിയ മാതാവ് ഗോപികയോട് കാര്യം തിരക്കിയപ്പോൾ പൊട്ടിക്കരഞ്ഞു കൊണ്ടാണ് രാവിലെ നടന്ന സംഭവങ്ങൾ തന്റെ മാതാവിനോട് പറഞ്ഞത്. എന്നാൽ വൈകിട്ട് ഗോപിക വീട്ടിൽ സൂക്ഷിച്ചിരുന്ന മണ്ണെണ്ണ ഒഴിച്ച് തീ കൊളുത്തുകയായിരുന്നു. ഗോപികയെ ശല്യപ്പെടുത്തുന്ന കാര്യം വീട്ടിൽ പറഞ്ഞാൽ കുടുംബത്തെ ഇല്ലാതാക്കുമെന്നും സിബി ഭീഷണിപ്പെടുത്തിയിരുന്നു. ഇതുകാരണമാണ് ഇക്കാര്യം വീട്ടിലോ മറ്റുള്ളവരോടോ ഗോപിക പറയാതിരുന്നത്. കുറച്ചു കാലങ്ങൾക്ക് മുൻപാണ് സിബിയും കുടുംബവും കാഞ്ഞങ്ങാട്ട് നിന്നും കങ്ങരപ്പടിയിൽ ഗോപികയുടെ വീടിനടുത്തായി താമസമയത്. ഗോപികയുടെ പിന്നാലെ സിബി നിരന്തരമായി പ്രണയാഭ്യർഥനയുമായി എത്താറുണ്ടായിരുന്നു. എന്നാൽ ഇത് നിരസിക്കുന്നതിൽ സിബിയ്ക്ക് ഗോപികയോട് കടുത്ത പകയുണ്ടായിരുന്നു. ഇതിനാൽ ഗോപികയെ പലപ്പോഴും ഇയാൾ ഭീഷണിപ്പെടുത്തുമായിരുന്നു.\nഗോപിക മാതാവിനോട് വിവരം പറഞ്ഞതിനെ തുടർന്ന് സിബി താമസിക്കുന്ന വാടക വീടിന്റെ ഉടമയോട് ഇക്കാര്യം പറയാനായി പോയ സമയം നോക്കിയാണ് മണ്ണണ്ണെ ഒഴിച്ച് ഗോപിക തീകൊളുത്തിയത്. തുടർന്ന് പെൺകുട്ടിയുടെ ഉറക്കെയുള്ള അലറൽ കേട്ട് ഓടിക്കൂടിയ നാട്ടുകാരാണ് തീയണച്ച് ഗോപികയെ കളമശ്ശേരി മെഡിക്കൽ കോളേജിൽ കൊണ്ട് പോയത്. തുടർന്ന് പിറ്റേദിവസം എറണാകുളത്തെ സ്വകാര്യ ആശുപതിയിലേക്ക് മാറ്റുകയായിരുന്നു. ചികിത്സയിലിരിക്കെ ബുധനാഴ്ച രാത്രി9മണിയോടെ ഗോപിക മരണപ്പെടുകയായിരുന്നു. സിബിയെ സംഭവ ദിവസം തന്നെ പോലീസ് കസ്റ്റഡിയിലെടുത്തു. കസ്റ്റഡിയിലെടുക്കുമ്പോളും ലഹരി ഉപയോഗിച്ചു അബോധാവസ്ഥയിലായിരുന്നു ഇയാൾ. എറണാകുളത്തെ സ്വകാര്യ ബസ് ജീവനക്കാരനായ ഇയാളെ പ്രാഥമിക ചികിത്സയ്ക്ക് ശേഷം കോടതിയിൽ ഹാജരാക്കി റിമാൻഡ് ചെയ്തു.


സ്‌കൂള്‍ബസ് അപകടത്തില്‍പെട്ടു; നാലുകുട്ടികള്‍ക്ക് പരിക്ക് – Chandrika Daily\nBy chandrika Thursday June 13, 2019 11:49 am\nസ്‌കൂള്‍ബസ് അപകടത്തില്‍പെട്ടു; നാലുകുട്ടികള്‍ക്ക് പരിക്ക്\nകൊല്ലം: പത്തനാപുരം കുന്നിക്കോട് വിളക്കുടിയില് സ്‌കൂള് ബസ് അപകടത്തില്‍പെട്ട് നാലു കുട്ടികള്‍ക്കും ബസ് ജീവനക്കാര്‍ക്കും പരിക്കേറ്റു. പുനലൂര് താലൂക്ക് സമാജം സ്‌കൂളിന്റെ ബസാണ് അപടത്തില്‍പെട്ടത്. നിയന്ത്രണം നഷ്ടപ്പെട്ട…\nകൊല്ലം: പത്തനാപുരം കുന്നിക്കോട് വിളക്കുടിയില് സ്‌കൂള് ബസ് അപകടത്തില്‍പെട്ട് നാലു കുട്ടികള്‍ക്കും ബസ് ജീവനക്കാര്‍ക്കും പരിക്കേറ്റു. പുനലൂര് താലൂക്ക് സമാജം സ്‌കൂളിന്റെ ബസാണ് അപടത്തില്‍പെട്ടത്. നിയന്ത്രണം നഷ്ടപ്പെട്ട ബസ് റോഡ് വശത്തെ ക്ഷേത്രത്തിലേക്ക് ഇടിച്ചു കയറുകയായിരുന്നു. ബസില് കുടുങ്ങിയ ക്ലീനറെ രക്ഷപ്പെടുത്താനുള്ള ശ്രമം തുടരുകയാണ്.